
In loc de prefață. 


După mai multe cărți pentru copii, dovedind fantezie şi 
abilitate stilistică, prozatoarea Florica Bud îşi uimeşte cititorii 
cu acest roman, unul dintre cele mai interesante şi mai 
neaşteptate pe care le-am citit în ultima vreme. Amestecul de 
narațiune literară şi confesiune credibilă, veridicitatea textului 
ca document psihologic impresionează. Romanul Floricăi Bud 
aminteşte de proza lui Nicolae Breban în ceea ce are ea mai 
rezistent, dar se desprinde de acest posibil model. Autoarea 
surprinde exact şi trasfigurează emoționant nuanțele unei 
gândiri complicate care nu poate domina instinctele 
personajelor şi amestecul de stări difuze, la limita rațiunii, pe 
care le încearcă de fapt oricine. Scriitura este elaborată, dar 
personajele dezvoltă o autonomie prin care acestea par a viețui 
natural, independent de creatoarea lor. Prin acest roman, cu 
titlul atractiv, dar şi ironic, Florica Bud intră cu adevărat în 
literatură.” 


Vă retrimitem Alergând prin sine, Billclintonienii, 
Bărbatul care mi-a ucis sufletul într-o joi, restul un pic mai 
târziu. 


Coperta: 


Această carte a apărut sub egida 
Asociaţiei Scriitorilor Bucureşti 


Colecţia “Biblioteca Bucureşti” a fost inițiată 
de Iosif Naghiu în anul 1996 


Descrierea CIP a Bibliotecii Naţionale a României 


ISBN 


Orice legătură cu realitatea este simplă coincidență. 
Bărbaţi şi femei suntem cu toții biete animăluțe cu pretenții, 
străduindu-ne să ne facem unii altora cât mai mult rău şi 
împreună, căci numai împreună putem reuşi, încercăm să ne 
otrăvim existența. 

Ne place sau nu, lumea aparține lichelelor ; precupeți ce 
ştiu să se vândă. Cine nu suportă adevărul să-l caute în altă 
parte, aşa cum şi-l închipuie : dulce şi călduț... 

În rest, nu este nimic nou sub soare. Societatea este 
condusă de către bărbați şi metresele lor, în sens pur filozofic, 
monice cățărătoare; dar nimeni şi nimic nu ne împiedică să 
devenim şi noi conducători... 

Opuși lichelelor, țațele şi țățoii îşi pun anual castraveți, 
strivindu-i cu ură în borcane ermetic închise, în timp ce 
subconştientul lor botează bietele legume cu numele 
presupuşilor duşmani... 

În răstimp, cei buni, admițând că există, mor neștiind de 
ce Dumnezeu îi cheamă pe ei primii. 

Conducători sau conduși, alegerea este a noastră, buni 
sau răi, muritori cum suntem, să avem înțelepciunea de a 
recunoaşte paternitatea greşelilor noastre. . . 


Autoarea 


Abshalia 


Bărbatul care mi-a ucis sufletul într-o joi s-a întors. 
Nimic deosebit pentru o zi... Ce mult mi-am dorit-o, clipă 
de clipă am aşteptat să vină, în orice chip! Dar nu acum, 
când mi se pare cumplit de târziu şi... blasfemic... 


Corpul fetei pluteşte indiferent şi definitiv, rămas pustiit 


în aiureala aburilor fierbinţi ai piscinei. Stătuse toată noaptea 
în apa caldă şi sărată ce cu lene se lovea, plici, plici, de gresia 
bleu-ciel. Şi dincolo de bariere şi legi, silueta subţire începuse 
să se umfle, dorind să-i facă în ciudă celei ce se înfometase 
sistematic în numele absurd al modei. Părul negru şi lung se 
odihnea şi el dus şi adus de micile valuri produse de şuvoiul de 
apă proaspătă. Ea țâşneşte cu putere prin conducta care 
străpunge măruntaiele muntelui semeţ ce, prin duritatea sacră a 
crestelelor sale stâncoase, zâmbeşte amenințător şi golaş spre 
oraşul vechi al lui Hercules, al cărui destin pitoresc este legat 
de cel al apelor Cernei. 

Dimineaţa o găsise goală şi încremenită cu surâsul ironic 
adresat restului de trăitori ce urmau să-şi ducă viața, mai mult 
sau mai puţin mizeră, de alergători perdanţi, mereu văitându-se 
de ceva: zilele nu le mai ajung, banii sunt puţini, nevestele 
cicălitoare, iubitele nesătule, aleşii poporului dorm pe legile 
țării, americanii sunt prea departe... Abia în ultimul rând se 
plâng de ei înşişi, muritori cu şanse egale la ratare ori 
împlinire... 

Îngrijitoarea bazei de tratament a hotelului a deschis uşa, 
liniştită că în dimineaţa aceasta are mai puţine treburi. Piscina 
fusese spălată cu grijă de cu seară şi i se schimbase apa pentru 
grupul de domni sosiți din capitală, invitaţii patronului cel 
tânăr. Obişnuită să fie întâmpinată de vălătucii de aburi grei, 
cu iz de sulf, sesiză doar că suprafața ei este mai agitată ca de 
obicei. Ochii femeii se obişnuiră cu ceața albicioasă. Prinsă în 
rutina zilelor ce se scurg, lăsându-i acelaşi gust amar, privi 
peste tot în căutarea obiectelor pierdute. Nu era nimic uitat, 
nici măcar sticlele şi paharele pe care turiştii needucaţi le lăsau 
cu nepăsare în urma lor. Deodată se întoarse înspre piscină ca 


atrasă de un magnet. Presimțirea că i se va întâmpla ceva rău, 
sentiment ce îl avusese dis-de-dimineaţă când istovită de atâtea 
vise apăsătoare se hotărî să-şi târască picioarele încă o zi prin 
existența ei de femeie bătrână şi neiubită, se împlini în 
grabă... Țipă scurt, înfiorându-se de privirea fără viață a fetei. 
Corpul inert îi trezi repulsie, ciudă, neputinţă. Urmau o serie 
de neplăceri pentru toți, mici şi mari. Ce va zice patronul cel 
tânăr, senatorul Sava Sandorian? Se uită mai atent la chipul 
fetei, cu trăsături atât de armonioase. Oare era din grupul de 
prieteni ai senatorului sosiți aseară, gălăgioşi şi puşi pe 
distracții? 

Frumoasa naibii, cine o pusese să-şi încheie socotelile 
tocmai în prima ei zi de lucru? Aflată după un concediu de 
boală lung şi istovitor, femeia, căreia viaţa nu-i oferise aproape 
nimic, se gândi cu ciudă că va trebui să spele piscina gresie cu 
gresie şi apoi grabnic să o dezinfecteze.Nu ar fi de mirare dacă 
patronul va dori ca ei să zugrăvească rapid, din respect față de 
clienții îngroziți. Ce să fi avut cu ea această duduie fără griji, 
de s-a hotărât să sfârşească atât de urât, îngreunându-i 
existența şi aşa bătută de Cel De Sus? Fără nici o vină, tânăra 
îi devenise nesuferită, sentiment ce urma să fie transmis şi 
celorlalți participanţi pasivi la acest nedorit eveniment: 
membrii ai personalului sau turişti. Unii veniseră aici, la Băile 
Herculane, ca să respire aerul cel mai curat din ţară ce, alături 
de odihnă, linişte, tratament. ..reprezintă raiul pe pământ, alții, 
pentru distracțiile sfârşitului de săptămână. Nimeni nu dorea să 
aibă de-a face cu lucruri atât de grave cum este moartea. 
Singura vinovată de acest disconfort ce le întuneca pentru un 
moment existența era Abshalia. Departe de agitația lor idioată, 
ea nu mai avea timp să-şi ceară scuze şi nici nu era dispusă la 
destăinuiri... 


Cum să-l primesc? Cum să-i dau nume pustiului 


ce-l înconjoară?! Alerg pe urmele gândului ce nu-mi lasă 
nici o şansă şi mă înclin încă o dată în fața sa. Oare, 
sunt dispusă să intru într-un labirint creat anume? 

Mami, mami, uită-te la tata! Femeia îşi ridică privirea 
obosită înspre ecranul vechiului televizor ce-i slujea de ani de 
zile. Da, era Sava Sandorian, iar Savian al ei este bucăţică 
ruptă din el; brunet, cu fața creolă. Privirea pătrunzătoare a 
puştiului pare că vrea să treacă dincolo de femeie şi de ecran, 
în căutarea unui adevăr ştiut numai de ea şi de omul dur care 
făcea față cu succes tirului de întrebări ce depăşeau firescul, 
ale tinerei moderatoare Antonia. 

Convinsă de importanța momentului, a invitatului şi a 
prestației ei ca moderator, şi nu în ultimul rând ca femeie, 
Alexandra îşi îndreptă din când în când spatele ce suporta cu 
greu povara dulce a sânilor aproape goi şi atât de obraznici. 
Mama băiatului, Saviana, zâmbi cu indulgență, nimeni nu 
cunoştea mai bine ca ea şi trupul său dorințele bărbatului ce-şi 
ascundea privirea şi temperamentul în spatele salvator al 
ochelarilor fumurii. 

Era atâta răceală şi indiferenţă în atitudinea uşor ironică şi 
răspunsurile date Athinei de senatorul Sandorian, încât 
Saviana simți că o cuprinde o undă de simpatie pentru Andra, 
care îşi împrăştia cu uşurinţa tinereții întreg arsenalul feminin, 
fără să fie nevoie. Îi venea să strige din toate puterile ei de 
femeie care a iubit doar un singur bărbat: Opreşte, Armanda, 
atâta risipă de farmece aruncate pe apa Sâmbetei, oricum 
astăzi vei fi a lui!!! 

Saviana rămase nemişcată în fața maşinii de scris, fără să 
aibă puterea de a reacționa. Privi cu mânie spre televizorul 
care î/ aduse în casă pe Sava al ei. După atâţia ani trecutul 
venea în existenţa ei ca un tăvălug ce voia să şteargă totul şi ea 
nu era în stare să facă nimic pentru a-l opri. O îngrozeau 
întrebările lui Savian care nu se mai sfârşeau, copilul fiind 
obişnuit să nu primească răspuns. Ştia că el are dreptul să i le 
pună, dar ca orice mamă bună îl considera prea necopt pentru a 

înțelege de ce el, care are un tată bine situat, un domn dintre 
aceia care coboară din maşini luxoase, la BĂI, trebuie să 
trăiască atât de modest alături de ea şi să suporte răutăţile 
copiilor care îl întrebau mereu: Unde este tatăl tău, senatorul ? 

Savian nu o înțelegea pe femeia slabă ce nu avea nici o 
dorinţă de viaţă şi se încăpăţâna să-şi ducă zilele fără bucurii, 
închisă în sine şi retrasă de lumea ce o rănise. Băiatul o privi 
tandru cum stă nemişcată în faţa maşinii de scris, cu ochii 
înspre televizorul ţeapăn şi nepăsător la faptul că le-a 
bulversat viața simplă şi monotonă, cu bucurii...ce intraseră 
pe un anumit făgaş. 

Era nelămurit dacă mama lui se poartă atât de straniu de 
dorul bărbatului ei, căruia îi mai poartă numele, sau fiindcă îl 
urăşte...pentru indiferența faţă de persoana sa şi față de el, 
Savian, un copil încă neştiutor. Băiatul nu se dumirea în 
legătură cu ceea ce simte, nu-şi cunoştea încă sentimentele 
pentru bărbatul elegant şi atrăgător ce părea un sloi de gheaţă. 
I se făcu frig şi se lăsă lângă picioarele mamei sale, aşa cum 
făcea când era mic şi voia să-şi ceară iertare, cu lacrimi în 
ochi, pentru vreo poznă făcută în joacă. 

Saviana îi sesiză gestul şi pentru un moment simţi nevoia 
să-l alunge ca pe un căţel ce se gudură într-un moment 
nepotrivit la picioarele stăpânului. Se cenzură. Nu era el 
vinovat pentru că ea s-a încăpățânat să-l aducă pe lume nedorit 
de tatăl său. A hotărât singură, de aceea nu s-a plâns, 
considerându-l doar al său. 

Sava Sandorian nu a vrut copii. A dorit-o doar pe ea, cu 
înverşunare, până la obsesie. În tot timpul nemilos ce s-a scurs, 
Saviana nu a ştiut dacă el a iubit-o sau mica lor poveste de 
dragoste a fost un simplu moft de bărbat imatur, care nu a 
rezistat decât până la apariția primului obstacol apărut în calea 
ei, copilul discordiei lor. 

El a revenit surâzând să-şi ofere discret iubirea... 


pierdută... ori doar rătăcită printre atâtea ziceri şi fapte 
banale ce ne umplu până la refuz zilele şi nopțile într-un 
fel... pustiitor. Un cadou regal ce se poate pierde uşor... 

Savianei îi era milă de Amalia, risipită în figuri, cum ar 
spune ucigaşii limbii române. Bărbatul ei, fostul bărbat,de fapt 
singurul din viaţa sa insipidă şi săracă, o privea pe Aurelia fără 
să o vadă. Privindu-l cu nesaţ Saviana nu pricepea nici acum, 
după atâția ani, ce s-a întâmplat cu Sava, de a făcut din viața 
lui doar un salt din braţele unei femei în alte braţe. Pe ocolite, 
lumea din sat vorbea despre aventurile lui amoroase, după ce 
el a plecat neapăsător, lăsând-o singură, fără explicații, în 
aşteptarea unui copil. 

Ea îl înțelegea şi nu prea de ce nu şi l-a dorit. Poate...era 
dreptul său de bărbat de a trăi fără să lase urmaşi. Din prima 
clipă a furiei soţului său ea a crezut că este vorba doar de o 
supărare de mascul căruia nu i s-a cerut părerea. Dar...s-a 
convins pe parcurs că supărarea lui era adevărată şi nu o 
simplă scenă dintr-o piesă...de groază. Sava chiar o ura cu 
patimă, din cauza copilului pe care ea îl purta în pântece şi, 
când sarcina a devenit evidentă, el a plecat pentru totdeauna, 
refuzând furios să accepte realitatea Savianei. Ea... ce putea 
să facă? A dorit copilul pentru că era al lui şi pentru că i se 
părea firesc ca dragostea lor, asemenea cu a altor femei şi 
bărbaţi ce se iubesc, să devină palpabilă. 

Dar Sava nu era un om obişnuit, aşa cum erau ceilalți din 
sat, sau aşa cum credea ea că ar fi cuviincios să fie şi să se 
poarte un bărbat. O speria cu dorinţa lui pătimaşă de a o avea 
cu atâta disperare. În primele zile ea a crezut că el doreşte 
grabnic să aibă un urmaş. Dar... din păcate nu a fost aşa ...Ea 
acceptând să se căsătorească, aşa în grabă, nu-l cunoscuse în 
profunzimea lui umană şi nici nu putea bănui ce fel de bărbat 
era Sava, iar el prea furios pentru nerăbdarea ei nu a simțit 
nevoia să se explice. Astfel, respectând prima lege nescrisă a 
nefericirii, refuzul de a comunica, au clacat, fiecare înțelegând 

altceva din necuvintele intuite. Saviana îşi explica refuzul lui 
de a fi fericit cu ea într-un singur mod, adică în dorința lui de a 
se victimiza, oricare ar fi fost preţul plătit de cei din jur pentru 
acest lux personal şi costisitor. Sava a încălcat prima /ege 
bis... nescrisă a nefericirii. Pentru ca un cuplu să-şi poată 
construi o fericire simplă, trebuie să şi-o dorească şi unul şi 
celălalt sau măcar jumătatea mai puțin visătoare să se lase 
târâtă spre ceea ce componenta îndrăgostită înţelege prin 
nemurire . 

Sava nu a iertat-o pentru copil şi apoi, spre disperarea ei 
nerostită, a dat buzna în viața multor femei care au păcăruit 
doar prin faptul că-l credeau nefericit. Saviana nu era supărată 
pe ele, simţea că şi ea era vinovată de greşelile bărbatului ei. 
Cu primul lui păcat, din şirul lung şi neîncheiat, a pedepsit-o 
cu o cruzime diabolică şi cu nonşalanţă pentru nesupunere. 
Despotic, asemeni unui stăpân de sclavi, Sava considera că ea 
l-a înşelat într-un anumit fel, dăruindu-i un fiu nedorit de el, 
frustrându-l astfel de dragostea ce prin legea a doua nescrisă 
a nefericirii i se cuvinea categoric. 

Urmărind avidă emisiunea care în viziunea ei părea o 
simplă luptă dintre un bărbat şi o femeie, mascată totuşi de un 
rest de bun simţ din partea combatanţilor, Saviana se întreba 
cum o percep restul telespectatorilor, neimplicaţi în viaţa celor 
doi de pe ecran, spre deosebire de ea. Ce poate să înţeleagă un 
om simplu, pentru care sticla reprezintă viaţa sa netrăită şi 
searbădă? Prinsă între ştirile de dimineaţă, menite să-i creeze 
omului bună dispoziție pe toată ziua, şi cele bombă de după- 
amiază şi seară, existenţa sa decurge aşa cum doresc cei care 
fac programele TV, între violenţă şi ură, urcând şi coborând 
scările zilnice şi aşternând covorul roşu pentru a doua lege 
bis... nescrisă a nefericirii. 

Rămân şi am de ales între mine şi el, cel ce mă 


priveşte cu ochi calzi, dragi mie, aducându-mi aminte de 
tot ce a fost. Am vrut să uit cu insolenţa celor ce vor să 
scape grabnic de durere, ca apoi să încerce să trăiască... 

Saviana şi-o închipuia pe Aida, fetişcana obraznică, cu 


mutră de vulpiță avidă de a fi luată în seamă, stând în braţele 
lui Sava. Suferea la gândul că bărbatul care a iubit-o a fugit 
tocmai de ea, care a respectat cu prea multă patimă /egea a 
treia nescrisă a nefericirii şi l-a vrut, doar pentru o clipă... 
numai pentru ea. 

Este adevărat că vine la rând a patra lege nescrisă a 
nefericirii, în care ni se spune că pe nedrept individul ar trebui 
să aparțină persoanei celei mai îndrăgostite de el...Dar, scrise 
sau orale, legile omeneşti sunt făcute să fie încălcate după trei 
zile, aşa cum spune a cincea lege nescrisă a nefericirii... la 
români. 

Saviana a sperat ani în şir, aşa cum a făcut-o din prima zi 
din lunga sa singurătate, că Sava se va întoarce şi că o va ierta 
pentru păcatul de a rămâne însărcinată fără voia lui. A suferit 
cumplit când dorinţa ei nu s-a împlinit şi din noianul de 
speranţe ale muritorilor cele ale sale, evident, nu au fost luate 
în seamă... 

Oamenii din sat au crezut că Sava Sandorian a plecat dintre 
ei, părăsind-o pe Saviana, fiindcă băiatul nu era al lui. Cum 
putea să le spună acelor oameni cumsecade, care îşi iubesc 
copiii şi sunt mândri să îi aibă, că bărbatul său nu le semăna, 
el având alte gânduri si vise? Totuşi, femeia a avut noroc. 
Părinţii lui i-au purtat de grijă ei şi băiatului. Au apărat-o de 
gura rea şi crudă a satului şi pe Savian l-au recunoscut ca 
nepot. Dar viața începută atât de furtunos a trecut pe lângă ea, 
doar arătându-i un licăr de fericire. Treptat, de ruşinea socrilor 
ei atât de cumsecade, la venirea pe lume a băiețelului a 
renunțat la marea ei pasiune, lectura . 

Târziu, după ce Sava în sfârşit s-a recăsătorit, a venit într-o 
vară în sat cu nevastă-sa şi cu...un copilaş. Vestea că Sava mai 
are un fecior a căzut ca un trăsnet peste capul Savianei ce şi-a 

pierdut ultimul licăr de speranță, respectând legea a şasea 
nescrisă a nefericirii. A fost silită să recunoască în şfârsit, 
după atâţia ani în care ea nu a avut acest curaj, că venirea pe 
lume a lui Savian al ei a fost doar un pretext pentru fuga lui 
Sava în lumea mare, acolo unde pentru ea şi fiul ei nu fusese 
loc... 

Abia când l-a văzut însoțit de băiat i-a venit inima la loc. 
Copilul nu semăna cu Sava, ci mai degrabă cu îngerii, fiind 
blonduţ cu ochii albaştri. Femeia încercă un sentiment de 
uşurare... trecu ca o nălucă pe lângă cei doi, de spaimă ca 
Sava să nu se dumirească observându-i prezenţa. Saviana nu 
dorea ca el să o salute ori chiar să stea de vorbă cu ea. Ce ar 
mai fi fost de spus ? 

Fără îndoială, bărbatul acesta, ce nu poate să fie decât un 
străin pentru ea şi fiul ei, a spus tot ceea ce a avut de spus prin 
plecarea sa intempestivă, ce ridica în picioare legea a şaptea 
nescrisă a nefericirii. Atunci, cu ani în urmă, ar fi trebuit să-l 
uite pe cel ce a părăsit-o şi să-şi refacă viaţa lângă alt bărbat... 

Dar o repulsie, firească pentru o femeie părăsită, a oprit-o 
de fiecare dată când era pe punctul de a ceda nervos.Speranţa 
că totuşi plecarea lui Sava a fost doar un vis urât a ţinut-o cu 
capul sus,deşi,dacă ar fi putut să-şi reia viaţa de la început ar 
fi făcut-o într-un mod mai puţin idealist.Răul a fost înfăptuit, 
nu mai era loc pentru regrete şi acum putea doar să-şi...viseze 
viața. 

Da, Saviana nu a avut puterea să-l înfrunte pe Sava şi 
luându-l pe Savian de mână a plecat pentru o lună la mătuşa 
Aurelia, în Munţii Apuseni, în speranța ca la întoarcere să nu-l 
mai găsească în sat Asta era ea...sau ce a mai rămas din ea...0 
fugară cu un copil nedorit de către singurul bărbat pe care l-a 
iubit în felul său, oscilând între realitate şi visurile ei în 
amestec cu cele din cărți. 

Obiectul uitat ce sunt...stau răstignit pe o 


suprafaţă de întrebări, îndoieli şi dorinţe ce se adună ca 
un rest la restul total ce încalcă prima regulă 
matematică... gata să creioneze un anume contur... 

Sava Sandorian priveşte cu indiferenţă spre Ariolla ce se 


furişează cu atâta vioiciune şi obrăznicie în sufletul lui. Alesia 
avea siguranţa plină de emfază a celor tineri ce-şi închipuiau 
că lumea le zace la picioare doar ca să fie călcată de ei! Ana 
voia să ştie în numele telespectatorilor cine este de fapt Sava 
Sandorian. Da, chiar aşa, sâsâia dulce, dulce, Anastasia. Ce se 
ascunde dincolo de oţelul rece al măştii dumneavoastră, 
domnule senator? Întrebarea era susținută de genele Andei, 
din belşug rimelate, de buzele movulii şi siliconate ale Alinei, 
împlinite cu un biet rest din compoziția sânilor deveniți 
dolofani în urma intervenției chirurgicale reuşite, într-un 
cuvânt de tot corpul chemat şi mobilizat pe terenul de luptă. 

Nu degeaba Angela s-a născut şi maturizat în plin război 
stelar, iar în faţa ei se găsea un exemplar masculin supermacho 
ce merita împuşcat şi pus la colecţie măcar pentru o zi-lumină. 
Păcat că tipul era însurat de-a binelea! I-a confirmat lucrul 
acesta, neplăcut ca o muscă bâzâitoare, cu o întrebare în urmă, 
prin răspunsul sec că îşi iubeşte soția şi că singurul lor regret 
este acela că nu au un copil. Un copil? se miră suav Anita în 
numele tuturor monicelor care aşteaptă la pândă, ținute în 
lanţurile din ce în ce mai fragile ale unor principii cărora le 
par lor atât de vetuste. 

Un bebe! Ce întâmplare simplă şi definitivă! EI leagă cu 
fire nevăzute doi oameni chiar dacă ei nu se mai iubesc. Oare 
de ce nu l-a fericit până acum doamna Sandorian cu un copil? 
Dar dacă distinsa doamnă refuză ori... nu poate? Atunci nu 
este păcat ca atâtea monice, care abia aşteaptă să fie 
fecundate de un mascul realizat, să aştepte în van? îşi spuse de 
data aceasta în gând Andrada, fata cea rea care în stilul nou era 
pornită să feasă, chiar din acea clipă, pânza de ițe-capcană. 


20 


Să înțeleg că următorul dumneavoastră proiect este acela 
de a avea un urmaş? gânguri Anamaria, salivând de plăcerea 
gândului ce o urmărea; să-l seducă şi apoi, folosind eterna 
armă albă a femeilor din toate timpurile, să fluture copilul ca 
pe un stindard de război. Şi-o închipuia pe doamna Sandorian 
o femeie respectabilă la cei patruzeci de ani, vârstă declarată în 
foaia de avere a senatorului, mai puţin dispusă să rişte o 
schimbare de contur. 

Dar, bărbatul postdecembrist, abia copt şi îmbogățit la 
patruzeci de ani, nu se poate compara cu femeia 
postdecembristă de aceeaşi vârstă! Lipsită de apărarea 
directivelor congreselor, prin care i se recunoștea şi apăra 
dreptul la iubirea soțului, indiferent de vârstă, greutate, riduri, 
fire albe, talie, ea se elimină singură din concurs. Femeile 
trecute, să zicem cu indulgență, de treizeci şi cinci de ani ar 
trebui duse în colonii de muncă, să se învețe minte să nu mai 
stea în calea tinerelor ambiţioase, suple şi drăgălaşe, 
doritoare de soți bogați, dispuşi să-şi împartă averea cu ele, 
monicele care se pricep să îi facă fericiți. Nu se poate, îşi 
continuă Alice gândul, ca acest macho care clocoteşte de 
vitalitate şi dorințe să se mai simtă atras de soţia sa după 
două decenii de căsnicie, ani ce desigur i-au adus femeii 
riduri, pernițe pe şolduri, o burtică greu de ascuns în momente 
de intimitate, sâni lăsați! Anca îşi scutură capul cu dezgust, iar 
imaginea sânilor lăsaţi puse capac căsniciei senatorului. 

De ce ar prefera un bărbat normal o femeie trecută uneia 
proaspete, ce nu vrea decât să se ridice prin forţe proprii şi, 
grăbită să-şi aranjeze viitorul cât mai repede, să-l facă fericit 
la prețul cel mai bun posibil de negociat? Şi atunci care este 
problema? se întrebă Aretha într-un fel franc şi cuceritor, 
asemenea copiilor ce, abia ieşiţi din puf, nu deosebesc binele 
de rău. 

Ca o furtună, dragostea lui m-a proiectat pe un 


perete asemeni unui tablou uitat într-un cui pepelian. 
Venit să-şi aroge dreptul de stăpân, el dă buzna în locul 
prea vast pentru mine, dornic şi răvăşit de umbre... 

Un bebe? se întrebă din nou Aura, scuturându-şi fosta 


coamă roşcată, acum blond-aurie şi atent filată de stilistul 
Angelo, zis Milionul, cel mai căutat dintre cei... El hotăra cum 
îi stă mai bine vedetei X, tunsă sau nu, ce culoare să poarte Y 
în săptămâna respectivă...Pe deasupra era şi un bun ascultător 
al problemelor celor aflați pe mâna sa. Câte secrete o mai fi 
ştiind el şi câți bani ar putea agonisi dacă ar vinde materialul, 
adunat de-a lungul anilor, ziariştilor ahtiați? Dar el se 
mulţumeşte cu puținul, ce nu-i chiar de lepădat, pe care îl 
primeşte de la clientela sa fidelă şi atent aleasă. 

Alicia este preferata sa, ei doi provenind din acelaşi mediu; 
şi unul şi altul erau copii din familii modeste, dar cu mari 
ambiţii personale. Şi el, ca orice stilist care se respectă, nu 
făcea nici un secret din preferinţele sale, iubea cu disperare 
băieții tineri. Avena îşi ținea, bine zăvorâtă şi ştiută doar de ea, 
pasiunea ei pentru femei. Anatolia, adolescentă fiind, a trezit 
interesul câtorva doamne cu poziţii şi bani, dar totul a fost doar 
la nivelul epidermei... şi al buzunarului, al cărui conţinut nu 
putea să-i ofere micile necesități de tânără domnişoară, mereu 
în luptă inegală cu ursitoarele bune ce nu s-au grăbit să-i 
pregătească un loc că/duț sub soare. Zilnic Anarotha îşi spunea 
că zânele ar trebui să-şi schimbe sexul şi să se cheme zânoi, 
ca să aibă cui face un ochi dulce...AAlthuria îl avea pe celălalt 
ațintit asupra zmeului ce avea puteri de rang înalt. 

Dar Argentina nu s-a lăsat târâtă în jocul total al pasiunii 
oarbe pe care tinereţea ei o trezea în partenerele ei. Undeva, în 
subconştientul său, Amedea conştientiza că va pierde mergând 
pe această pantă, într-o lume care nu este pregătită să accepte 
ambiguităţile sexuale. Trecuse cu bine şi neatinsă de vârsta la 
care era nevoită să accepte şi bani feminini şi bani masculini. 

Arthemisa prefera totuşi o alianță cu un bărbat care să-i 
dea o anumită legitimitate şi de ce nu, chiar un ascendent 
asupra celorlalți. Îi ţinea la distanţă pe cei din anturajul său, 
care aveau o poziție că/duță, de  bieți pălmaşi,  truditori 
ordinari. 

Aristiţa voia ceva fierbinte, pătimaş, care să o scoată din 
plictisul zilelor de salariu şi avans. Este adevărat că Arconda 
nu se putea plânge, îşi putea permite mult mai multe decât alte 
fete de vârsta ei. Dar mai târziu ce se va întâmpla? Anii trec 
nedrept de repede şi tinerele dornice să-şi facă o viaţă uşoară 
în orice mod vin puternic din urmă, dispuse să-şi vândă 
virginitatea cu mult înainte de a le creşte măseaua de minte. 

Reclama pică tocmai la ţanc, ca să pună capăt visării 
Arinei. Era binevenită şi pentru ceilalți dar mai ales pentru 
Aimée, care simţea că presiunea din studio şi-a fixat ghearele 
asupra sa. Athara îşi dorea să capteze prin toți porii atenția 
bărbatului din faţa ei. Scăpată de sub privirea obositoare a 
camerei de luat vederi, Aluna îşi trecu, detaşată de atmosfera 
interviului, piciorul drept peste cel stâng, atât cât îi permitea 
fusta foarte scurtă, mişcare ce nu a trecut neobservată începând 
cu Adam... Şi cum Adam nu a evoluat de la măr încoace, aşa 
cum bine ori răutăcios ar remarca ocupantele din Arca Cu 
Domnişoare Bătrâne Şi Neiubite, condusă de însăşi Femeia 
Frigidă A Tuturor Timpurilor, mişcarea Andromedei atrase 
atenția senatorului care, în sfârşit, dădea semne de viață. 
Bărbatul cu ochii negri ca tăciunele, trecut prin multe vieți şi 
paturi de doamne şi domniţe, îşi puse singura întrebare pe care 
o poate provoca o fustă scurtă: Posesoarea are sau nu...? 
Şi...ca orice bărbat nerăbdător, voia să afle chiar în seara 
aceea !!! Întrebarea lui Sava rămânea fără răspuns un moment, 
căci atenţia sa îi fusese atrasă de Publicitate. 

Mi-a dăruit o zi şi poate oferta a fost meticulos 


pregătită ori... bărbatul ce mi-a ucis sufletul într-o joi a 
vrut Să se amuze pe seama noastră... A lui... pe un taler al 
balanței, pe altul... înduioşătoarea mea neputiinţă... 

Clipul tocmai prezenta o secvenţă din interviul doamnei 


Andromaca, aflată pe coperta ultimului număr al revistei 
Gigolo. Ea se declara ferm femeia unui singur bărbat. Spusele 
distinsei doamne blonde stârniseră un surâs răutăcios în colţul 
stâng al gurii invitatului Andreei, ce ştia cu siguranță că 
apariţia blondă spune un neadevăr greu de verificat. Modul 
insolent în care Alla a făcut declaraţia îi crescu lui Sava fluxul 
de sânge în creier, încât simţea că ia foc şi că doreşte să ucidă 
toate femeile din lume. 

Ura lui nemărginită pentru monice nu se va sfârşi niciodată 
ŞI... deocamdată...şi-o putea stinge grabnic într-un singur fel; 
posedându-le de-a valma şi apoi aruncându-le ca pe nişte 
obiecte de unică folosință. Tratate în felul acesta, sigur nu îţi 
vor sta mereu în cale gudurându-se ca nişte feline ce, de sub 
masca mieroasă, abia aşteaptă şă-şi ascută ghearele în carnea 
ta moale pe care mimând docilitate ți-au adulmecat-o cu 
câteva clipe în urmă, flămânde şi ... 

Cu mult timp în urmă o femeie a declanşat acest mecanism, 
poate fără să vrea, cu nevinovăție. lar el asemeni unui catâr, ce 
nu vrea să pornească din loc sub povara prea grea pe care un 
stăpân nemilos i-a pus-o în cârcă, nu a avut răbdarea să o 
asculte, să o înţeleagă şi să o ierte. Să fie lucrul acesta 
blestemul vieţii lui? Să nu poată iubi pe nici una din victimele 
sale; ca apoi silit de sentimente să aibă curajul de a recunoaşte 
că nu toate sunt... 

Târfelor, toate sunteți la fel!!! îi striga sângele ce prinse a- 
i clocoti la tâmple, iar Sava nu dorea decât să se termine 
emisiunea asta stupidă pentru muieri ce nu au ce face decât să 
se lase păstorite de ciobanul din sticlă...O turmă de mioare, 
oile Domnului! Va pleca, dar nu singur, ci cu juna care se 
străduia din răsputeri să-l cucerească. Spuneţi-i acestei muieri 
Să termine cu jocul ei stupid, păreau să spună ochii lui ageri ce 

priveau dincolo de Bianca şi de obiectivul camerei de luat 
vederi. Oricum am să o târăsc în patul meu ucigător de 
femele ...frumoase, urâte, tinere, bătrâne, deştepte sau mai 
puțin... licenţiate ori nu. 

Lui Sava îi plăcea să umilească savantele, acele femei 
distinse, închise până la ultimul nasture, târându-şi picioarele 
în pantofi fără tocuri, cu fuste lungi menite să ucidă orice 
dorință, posesoarele unor ochelari cu multe dioptrii, rodul 
atâtor nopți de studiu. Ele sunt monicele care afişează multă 
seriozitate când i se dăruiesc, făcând din acest fapt un 
sacrificiu. ..suprem. Aşteaptă apoi cuminţi, sub cearşaful tras 
până sub ochelarii ce ascund o oarecare pudoare, ca el să le 
zidească câte un templu al dragostei! 

Fecioare ori doar fete bătrâne, cu toate voiau după... să le ia 
de nevastă în contul jertfei trupeşti pe care au făcut-o pentru el. 
Domniile lor puteau să trăiască şi fără dragoste... nici nu 
aveau timp pentru aceasta. Şi...dacă o fac...o fac nu cu 
oricine, ci doar cu complementarul lor intelectual şi sufletesc. 
Plăcerea fizică nu contează pentru ele, ea este doar o ofrandă 
adusă omului iubit!!! 

Se uita oripilat la ele şi nu-i venea să creadă cum gâștel/e 
acestea măcăitoare pot spune atâtea baliverne savante pe 
minut. Mândre că sunt independente...nu acceptau mese, bani, 
cadouri, tocmai ca să vadă gânsacul de Sava că ele sunt ființe 
superioare capabile să îşi plătească partea din consumaţie... 

Muieri proaste, îşi spunea el în timp ce le săruta galant 
mâna fină, fără ojă pe unghiile scurte, purtătoare ale unui 
ineluş subţire, dornice să pună bariere veşnice între ele şi 
vânzătoarea de la aprozar, dată ca model negativ, metresă 
comunistă cu mâna plină de inele masive...falangă cu falangă . 

Un ritual sadic şi fără umor, străin acestor doi 
bieți canibali, eu şi el, prezenți la un festin surprinzător de 
mediatizat pentru o lume potrivit de omnivoră, ne incumbă 
într-un fruct oprit printre atâtea legume nefaste... 

Genului acesta de cucoane, ce dau impresia că se 


sacrifică făcând amor cu tine, dacă le spui că ceea ce tocmai 
ați comis împreună este de fapt sex, îţi fac o criză de identitate 
şi sunt pe punctul de a se sinucide în baia ta, refăcută în stil 
spaniol ...alb-negru. În cadrul acestei încrengăruri complexe a 
ochioaselor gânditoare şi cu pretenţii un loc aparte îl ocupă 
muierea mitralieră. Ea poate să te ucidă cu debitul ei verbal. 
Subspecia o întâlneşti printre realizatoarele de emisiuni audio- 
vizuale, candidate eterne la postul de primar, preşedinte 
ŞI...candidate peste tot..afişându-se ostentativ şi agresându-te 
cu aşa-zisa inteligență fluviu în stare să măture tot ... 

Ele fac tot posibilul să te convingă că turuiala lor este nici 
mai mult nici mai puțin rezultatul IQ-ului peste medie. Oh, 
muritorule, de orice gen, fă-ți semnul crucii şi fugi din calea 
lor înainte de a pica secerat de atâta vorbărie şi deşteptăciune 
trivială! Când proclamă egalitatea cu bărbaţii să fii sigur că 
aduc slavă lenei lor filozofice. Veşnic în căutare de masculi 
dispuşi să le aducă mâncarea la pat şi să le facă menajul, 
muierile mitralieră te vor aduce în anticamera morţii. Te 
aşteaptă, cu siguranță, o moarte lentă şi în chinuri, sufocat de 
mirosurile. lor carnasiere. 

Ele au un singur scop; să trăiască uşor şi bine de pe urma 
meliței lor cu aburi . Prostimea, simplul auditoriu, poate să 
muncească dacă tot nu are altceva mai bun de făcut! Să o facă, 
dar nu în timpul în care Jelele împrăştie lumina zicerilor 
abisale! Şi din lumină în lumină, tot microbistul nu mai are 
timp de emisiunile sale culturale, rămânându-i berea în gât, 
stomahul refuzând să o primească şi să o digere alături de 
bolovanii filozofici pe care tocmai i-a ingerat la el acasă?! 

Decât ele, mai bine savantele care, pudice şi sofisticate, se 
dau...ori chiar sunt neştiutoare. Cu tact, pe domniile lor le poți 

aduce în starea de a-şi vărsa greața existențială în lavoarul 
chiuvetei tale, ca să nu le ai pe conştiinţa ta animalică. 

Și uite cum ai ajuns să preferi prostituatele de lux cărora 
dacă le oferi preţul te scutesc de declaraţii siropoase. Nu 
trebuie să le spui cât de frumoase Sunt, nici cât sunt de 
inteligente şi nici măcar nu trebuie să le promiţi că le iei de 
nevastă. Dar mai ales te scutesc de dorința monicelor cu idei, 
care vor să-ți facă un copil de îndată ce te-au cunoscut, îşi 
spuse Sava, ce avea adevărate coşmaruri când i se spunea: Aş 
dori un copil de la tine!!! Doleanţa aceasta venea, de obicei, 
ori de la o muiere aflată la vârsta critică, pentru care el ar fi 
fost ultimul tren, ori de la vreo tinerică dornică să-şi legitimeze 
la starea civilă pierderea virginității... 

Vocea Barbarei îl trezi din coşmarul cu muieri nebune şi îl 
aduse la realitatea plictisitoare a interviului: Să înțeleg că 
următorul dumneavoastră proiect din viața personală este 
acela de a avea un urmaş? gânguri Beatrice salivând încă o 
dată de plăcerea gândului ce o urmărea la început timid, apoi 
cu obstinație.Este timpul ca bărbatului acestuia, plin de 
virilitate şi sex-appeal, să-i facă cineva un copil. Parcă 
ghicindu-i gândul, ochii lui se opriră pentru un moment pe 
sânii ei obraznici, pe mijlocelul pe care i-ar fi plăcut să-l 
strângă. Totul a durat doar o secundă, nu avea de ce să-şi 
piardă timpul, ştia deja că Berta a fost adjudecată şi că, de fapt, 
între ei totul era ca şi consumat, mental. De aici şi... până la 
faptul în sine nu era decât un pas. Şi cum nu avea ce face mai 
bun în seara aceea îşi va acorda o cină romantică. Cristina, o 
ea oarecare, mâine va fi doar o monică bifată pe lista de 
adjudecate. Ce îl va costa, totuşi? 

Ridic, în numele alegătorului ce sunt, un deget 


spre unicul om care mi-a ucis sufletul într-o zi atât de... 
pustie. De ce i-aş da importanță? Peste o clipă ea va fi 
preambulul unei furtuni, care m-ar putea risipi... 

Sava o evaluase pe Cleopatra în timpul interviului; arăta 


de nota zece, era diamantul perfect din scara de durități, şlefuit 
prin...multe brațe de boss. Privirea lipicioasă a Carinei îi 
spunea că şi ea ştia cum se consumă un bărbat de calibrul lui. 
Cu nişte ochi ce nu-i stăteau bine în cap, Cella îl mărurase la 
rândul ei începând cu cravata, costumul, ceasul şi cheile de la 
maşină. 

Să o facă, îşi spuse bărbatul, uşor iritat de insolența fufei 
din fața sa, obişnuit să-şi aleagă singur prada. Mă voi lăsa ales 
de data aceasta, dar sigur Cruella nu se va alege cu nimic! 
Ştia el cum se poate scutura de astfel de liane, care la 
momentul zero se transformă în vo/buri de care este greu să 
mai scapi. 

O voce din studio le şopti: Mai aveți un minut, încercați să 
finalizaţi! Sava răsuflă uşurat, încă un pic şi ar fi stricat toată 
emisiunea. Ce bine că se termină! îşi spuse şi Catherina, 
simțindu-şi sânii palpitând şi ştiind că minutul este al ei. 
Corina îşi trecu în sens invers picioarele, sperând ca şi de data 
aceasta Sava va observa micul ei tertip.Gândul că ar putea fi 
un homosexual, ce-şi bate joc de zestrea ei feminină, ori chiar 
mai grav, un impotent care urăşte femeile, îi dădu frisoane reci 
Clementinei. Nu, nu se poate ca bărbatul acesta cu privirea lui 
grea de patimi să-mi facă una ca asta! Trebuie să se simtă 
atras de mine! Chiar azi mă voi Strădui să ajung în patul, în 
maşina, în liftul, ori pe biroul său! Azi îl vreau!!! se adresă în 
gând Candida Organizației Internaţionale A Femeilor Ce 
Luptă Pentru Dreptul Tuturor Celor Ce Doresc Să Rămână 
Însărcinate. Chiar azi este ziua ei fertilă. Nu o să scape nici 
moartă această ocazie. O dată în viață am douăzeci şi trei de 
ani! îşi spuse Coltaburnia, înțeleaptă şi radioasă. Arăt atât de 
sexi în negru! Ce bine că m-am îmbrăcat aşa! exclamă Crina, 
încântată de ceea ce ştia ea... şi a şaptea lege bis a nefericirii. 

Gâsca asta arată mult prea bine ca să-mi scape, îşi 
spuse senatorul între două probleme ce urmau să-l solicite în 
zilele următoare şi de a căror rezolvare depindea cariera lui. 
Dar mai este o noapte pe care mi-aş dori-o cât mai 
plăcută. Fără îndoială că tipa va şti să mă satisfacă. De altfel, 
nu am chef de a o avea pe Cristiana fără voia ei, aşa cum 
aşteaptă savantele să o fac! De ce mă vor fi iritând aşa de 
mult genul acesta de monice care la urma urmei nu doresc 
decât să ducă o viață normală lângă un soț onorabil? 

Cu distinsele colege era o poveste întreagă. Și cu ele şi cu 
şefele de cabinet, cu secretarele, cu ziaristele... Toate de-a 
valma, toate vor să acceadă cât mai sus. O maree de femei ce 
se vor şi frumoase şi deştepte! Majoritatea celor ajunse, mai 
mult sau mai puţin prin forțe proprii, se consideră îndreptăţite 
să ajungă acolo! Doar funcția de prim-ministru sau de 
preşedinte încă le-a rămas inaccesibilă muierilor ochioase şi 
afurisite! De ce nu sunt iubite majoritatea femeilor-şef nici de 
către bărbaţi, dar nici de către femei? se întrebă cu plăcere 
Sava, ca un rege neîncoronat... 

Câr de decepționate au fost multe dintre ele când s-a 
anunțat că un anumit ambasador al celei mai importante 
puteri din lume este homo, când poate doar 0,1 % dintre femei 
ar fi venit în contact social cu el, celorlalte nu le-ar fi folosit la 
nimic faptul că respectivul era de altă orientare decât... şi-ar 
fi dorit domniile lor. 

Chiar să fie oare muierile acestea simandicoase, care de 
la Cleopatra încoace sunt dispuse să ne invadeze orice spațiu 
rostogolindu-se într-un covor persan mai mult ori mai puțin 
autentic, atât de dornice să parvină? se întrebă Sava grăbit 
să nu afle răspunsul, ce alături de altele, l-ar fi obosit. La ce 
bun?!? Atâta timp cât nu am de gând să pun punct listei 
mele... donjuanice. 

MNesemnificativă, cum îmi place să fiu, adun şi 


apoi scad. bBroderia...algebric îmi pare deplasată, 
subunitară, dacă întregul este cel pe care îl ştiu... o sumă 
de pretenții... incluzându-mă unui ritual clepsidric... 

Există şi o altă categorie de muieri, ca într-o poantă cu 


un final neaşteptat: Să intre toate păcătoasele şi să intre şi 
surda! Ele te scot din sărite cu pretenţiile lor de mame şi soții 
ideale. Piei drace!!! îmi spun când dau peste una care îmi 
vorbeşte despre virtute şi care doreşte să mă consoleze cu: Nu 
toate femeile sunt... și pudic îşi lasă privirea în jos, iar când o 
ridică... 

Mă las invadat de gânduri nemăgulitoare la adresa 
muierilor ochioase cu premeditare. Toate sunt nişte gâşte 
proaste ce gândesc doar atunci când vor să pună mâna pe un 
bărbat pe care să-l încalțe pe viaţă, după ce îi trântesc un 
plod. Este de altfel cel mai odios lucru pe care poate să i-l 
facă o femeie unui bărbat. Şi dintre odioşii lumii, aceşti 
păcăliți sunt cele mai jalnice exemplare, ce au ca ţel în viață 
Să schimbe tutela mamei cu cea a nevestei. 

Sarcina le solicită atât de tare pe suspomenitele duduițe 
încât devin obosite pe vecie, prea obosite să mai facă chiar şi 
dragoste. Vor să-i manevreze pe ameţiţi întrutotul; merge 
prostul, vine prostul, ăla micu vrea, pe ăla micu îl doare, ţi-a 
trebuit copil, spală-l!... nu pentru mine, pentru ăla micu...şi tot 
aşa... până când ăla micu devine la rândul lui tot un bou bun 
de mânat şi adunat. 

Nu, Sigur, eu nu voi gusta din supa cu boi! De aceea mi- 
am făcut vasectomie, ca să fiu sigur că nici o monică nu mă va 
duce de nas. Demult, o femeie, când mai puteam iubi şi eu 
femei, m-a înfruntat şi n-am iertat-o niciodată, chiar dacă ea 
a trezit în mine atâta nebunie. M-a păcălit şi mi-a furat 
picătura pe care nu voiam să o las în urma mea. De atunci am 
urât-o pe ea în toate femeile pe care le-am ucis în toți aceşti 
ani, de dragul ei am fugit şi de faptele mele. Nu am vrut să-mi 
văd fiul de teama să nu fie un monstru egoist, asemenea mie. 
I-am uitat de mult, acolo unde... i-am părăsit cu indiferenţă. 

Am să o las pe Crisella asta mică să mai fiarbă în suc 
propriu. Doamne, Doamne, cum îi circulă fufei hormonii la 
suprafaţă!?| La final de emisiune, spun un Sărut mâna 
cucoanelor din Studio care, prefăcute ca tot ce mişcă de genul 
feminin, o felicită pe Camelia pentru emisiunea frumoasă, 
bla... bla... bla...O salut cu indiferență şi pe Constantina, dau 
să plec, ca un bărbat grăbit ce sunt. Cu coada ochiului o văd 
că-i cade fața şi, întors pe jumătate înspre uşă, o întreb voit 
scârbos: Voiați să-mi mai spuneți ceva? Carina, fiartă, cu 
farmecele la pământ, mormăi cu un glas mic de cățeluş călcat 
pe coadă: Da, aş fi vrut să lăsaţi un număr de telefon de la 
biroul senatorial ori de la parlament, pentru că acasă nu aş vrea 
să vă deranjez, poate vreți să ne mai onorați cu prezenţa... 
Într-un cuvânt, Coralia insistă să revin şi cu altă ocazie în 
emisiunea ei. 

Am terminat-o pe Claudia, care nu se aştepta să o tratez cu 
atâta indiferenţă. Pun pariu cu un Sfert din universul masculin 
Că nu va avea curajul să mă roage să o iau în maşină, deşi 
sunt convins că asta dorea Cris. Salut şi ies mândru de 
mine... 

Să credeți voi că o să scap, eu şi prietenul meu Chiţi aşa o 
bucăţică bună! O aştept la ieşire, la poarta televiziunii, Sigur 
pe mine şi convins că Dana va ieşi singură. Parcă văd cum îi 
repede pe toți din Studio şi mai ales pe puţoii pe care nu-i 
consideră de nasul ei. Aştept cu răbdarea vânătorului sigur pe 
el, ce şi-a trimis copoii să-i hăituiască vânatul. Dumitra apare 
singură şi iritată foc. Îmi plac fâţele furioase şi gata să zgârie. 
O prind în braţe fără nici o introducere şi o strâng sălbatic, o 
ciupesc de fund, ridicându-mi în cap o întreagă organizaţie 
mondială de pudibonzi şi pentru început îmi satisfac prima 
curiozitate pe seara aceasta. Și vă spun un secret, pe onoarea 
mea de fustangiu cu state vechi în sistem... 


36 


Clipe de nisip îmi intră în suflet... Un fir ţie, unul... 
Între ceasul meu, în care mă revolt şi cel al tău... de 
linişte...pot să licitez puţină fericire, deşi ştearsă de pe 
liste grabnic alcătuite mă fac scut minutului acordat... 

Pardon! de când muierile ochioase şi afurisite poartă 


pantaloni, nici acolo nu avem loc de ele, fustangiii se numesc 
pantalonagii. Daniela este aşa cum mi-am închipuit-o, goală 
puşcă pe sub veşmintele oricum sumare. O sărut, deşi se simte 
încă umilită. Este furioasă şi acră ca un castravete înecat în 
oțet. Dora nu se aştepta să reacționez în felul acesta şi, fără 
îndoială, nu mă va putea ierta... Iertare contra unui sărut se 
poate, dar în ce lume? În lumea în care trăiesc eu iertarea 
pipiţelor se cumpără cu bani grei. 

O iau în brațe şi ca un pirat întârziat o fur şi o depun pe 
Domnița în Mercedesul meu, în care multe fâţe au fost răpite 
şi unde încă o mulțime ar vrea o clipă de plăcere. Pornesc cu 
scrâşnet de roți şi o simt pe Diana râzând de plăcere. Dintr-un 
milion de femei nouă sute opizeci şi cinci de mii ar fi făcut la 
fel. Conduc cu stânga, dreapta a pornit în explorarea trupului 
Dorinei. Este fierbinte şi exact felul de ochioasă pe care îmi 
place, din toți rărunchii, să mă răzbun: buze pline, sâni 
pietroşi, fund bombat şi cu toate aceste preţioase calități în 
vene îi curge sânge rece de şerpoaică... 

Când simt lângă mine genul acesta de monice, îmi vin în 
minte toate muierile rele de muscă. Ele nu trebuie să rămână 
nepedepsite pentru păcatele lor. Unele femei merită pedeapsa 
pentru că sunt bune, multe prea bune şi ne fac să ne simțim 
meschini, răi şi păcătoşi, nişte viermi ce merită doar să fie 
striviţi. Altele, cele rele, nu trebuie să scape cu una cu două, 
fiindcă sunt fie cicălitoare, fie invidioase şi răutăcioase, 
semănând ceartă şi venin. Pe cele cu nasul pe sus le pedepsim 
pentru că ne consumă prea multă energie, pe care am putea-o 
folosi în slujba comunităţii! Măcar de s-ar ţine tot aşa de 
inaccesibile... Dar dacă tot ne pică la drum de seară la pat, 
pierdem vremea de pomană. Pe restul, cele care sunt prea 
grăbite şi nu-ţi dau nici o satisfacţie, poți să le tai de pe listă. 

Te fac să te simţi manevrat, un biet obiect sexual şi atunci 
cum Să nu le urăşti şi să nu le strângi în brațe cu ciuda aceea 
ancestrală? Dacă Adam nu ar fi fost atât de darnic cu coastele 
lui, noi...Fără el am avea o coastă în plus şi un dinte în minus 
împotriva şerpoaicelor perfide ce se târăsc aşa de ademenitor 
sub nasul nostru atât de fin la mirosurile feromonilor, căci nu 
duc lipsă de aşa ceva. Cu ei şi cu restul... sunt bine garnisite ... 

Ajung la casa mea de rendez-vous, opresc brusc şi în forță, 
ştiu că tipelor le plac durii, gen Al Capone, bărbatul lângă 
care să se simtă în siguranţă. Şi... dacă se poate... să fie plin 
de bani, de iubire şi de adrenalină. Ei, unde sunt bărbaţii de 
dinainte de război, nestresați de perioade de tranziţie? Ce s-a 
ales din masculii potenţi şi gata să facă amor şi omor pentru 
femeia care este femeie? 

Dar nu este cazul să mă plâng tocmai eu, un supermacho 
al sfârşitului de secol şi, cu voia domniilor voastre, şi al 
începutului de veac! O iau în braţe pe Doris, ca pe un sac de 
cartofi. Face parte şi asta din regia mea zilnică. Dacă Delia 
S-ar Smiorcăi, aş arunca-o în stradă acum şi nu mâine 
dimineață, cum  intenționez. Dar  Dulcineea rezistă 
tratamentului meu dur, este o tipă tare, ce mai! O trec în 
grabă pragul, ca să nu pierd nici o clipă din... Este uşoară ca 
un fulg, asemeni tuturor mireselor fragile, de o noapte. 

Casa mea de rendez-vous este o minunăţie, un cuibuşor de 
nebunii cu un majordom adevărat care pentru o seară le 
tratează pe toate dulcineele mele ca pe niște regine. Dina 
rămâne uluită, fără grai, în fața uşii ce s-a închis silențios şi 
ostentativ. În şfârşit, luându-şi un moment de respiro 
emoțional, Diluzzia se lăsă totuşi impresionată. Recunosc cu 
uşurinţă adulmecătoarele de bani şi putere... 

Sunt eu şi nu... când atât de aproape fiind de 


mine ai întors clepsidra din nou, dispus să începi de la 
minus unu... lăsându-mi darnic un avans la start... Aflat 
confortabil pe locul întâi, îți permiţi un mic gest... 

Danina nu se aştepta la atâta opulenţă într-o casă ce 


părea destul de modestă pe dinafară. Luxul după care toate 
tipesele sunt moarte; în care se simt iubite, adorate, adevărate 
regine care merită totul pe o tavă de aur încrustată în 
briliante ... roz. O aşteaptă pe Doinina o cină romantică în doi, 
servită de Chiţi, prietenul şi majordomul meu personal, dar şi 
al femeilor de ocazie. 

Masa era aranjată cu tot dichisul de către Chiţi, mare 
iubitor de armonie şi huzur artistic. Nu lipseau paharele de 
cristal de Boemia, şerveţele şi față de masă din damasc alb, 
apretate impecabil, serviciul de vase cu amoraşi pictați în 
culori calde, pastelate şi tacâmuri de argint. În mijlocul mesei 
trona şampania de bun venit, bun rămas sau de adio. În 
paranteză spus ceea ce făcea prietenul meu pentru pipiţele 
mele mi se părea exagerat, dar acolo în regatul său el 
decidea ce şi cum... 

Spre norocul invitatelor mele el era mare admirator al 
eternului feminin, indiferent de calitate ... Disputele noastre 
legate de muzele lui Chiţi erau neşfărşite ...Mă dădeam bătut, 
aşa cum spun copiii, ca să nu-l supăr. Ar fi fost culmea să 
pierd prietenia sa binefăcătoare din cauza unor  muieri 
traseiste ale iubirii de o zi ... 

Nu departe de masă se afla piscina. Ah!...piscina, veţi 
exclama din nou, este o piesă ce nu are voie să lipsescă din 
recuzita unei scenete de amor regizată cu atâta grijă. Este 
destul de mare pentru ca două persoane să se poată ascunde 
una de alta. Eu şi Dorothea stăm față în față şi mâncăm în 
tăcere spionându-ne reciproc reacțiile. 

Tac pentru că nu am de gând să fac pe clovnul, iar Darina 
parcă nu mai emană aceeaşi aură carnală pe care o simțisem 
în Studio. Oare va trebui să o ameţesc? Mimarea unei scene 
false de dragoste începe să-mi strice apetitul sexual. Mă uit la 

Darcleea, are acelaşi decolteu, aceeaşi fustiță scurtă, este 
blondă, fierbinte...ca în reclamele educative pentru copiii 
televiziunilor noastre. De fapt, aceste clipuri minunate vin în 
întâmpinarea legii a opta nescrisă a nefericirii la români, care 
spune că dacă vrei să înveţi ceva nou în materie de sex 
consultă-ți copiii, dacă îi ai, dacă nu... înghite în sec. 

Restul populaţiei fără prunci, asemeni mie, trebuie să-şi 
pună mintea la contribuţie. De aceea ne-a dat Cel De Sus cap 
şi Uniunea Europeană undă verde să-l folosim eşalonat şi 
când o să aibă ei poftă! Cu voia atâtor Sfinţi, in plină epocă a 
religiei monoteiste, avem aprobarea să-l folosim pentru a 
gândi şi nu pentru ca să ne plouă în suflet, aşa cum spune cea 
de a noua lege nescrisă a nefericirii /a acelaşi popor, altfel 
vesel şi pus pe şotii: când comuniste, când capitaliste, urmând 
sfatul lui Păcală, când o călcătură moale, când una tare. 
Oricum încă nu S-au pus bazele orânduirii care să ne facă să 
muncim cu drag şi spor, aşa cum ar fi dorit comuniştii şi nici 
eficient... cum speră utopicii capitalişti. 

Sunt pe punctul de a înfăptui zicerile celei de a zecea 
lege nescrisă a nefericirii, adică de a temporiza lângă o 
muiere năbădăioasă şi plină de draci, deageaba! Adică lângă 
Desdemona, un nume ca oricare altul, dar ea nu pare a fi o 
tipă ca oricare alta. Când eu, când ea, ne uităm grăbiţi la 
ceasul aflat pe şemineul din faţa noastră, ca şi cum am avea o 
întâlnire mult mai importantă ca şi cea la care de bună voie 
participăm chiar acum, în acest moment... Chiţi revine în forță 
să vadă cum decurg ostilitătile şi dacă a pregătit bucatele 
după reţeta cea bună. Rămâne înmărmurit în prag, nu este 
deloc spus pompos când este vorba despre prietenul meu, un 
preţios născut şi nu făcut, când ne vede mutrele reci. O fi 
greşit Chiţi punându-ne în mâncare antiafrodisiace?1? 

Cine este bărbatul care mi-a ucis sufletul într-o 
joi? Vă veţi întreba şi voi, chiar azi, îngrijorați să nu 
pierdeţi nici o fărâmă din festinul zilei ce zace înfrântă pe 
tapetul roz al zilelor imaginare... sau chiar... reale... 

lar eu voi spune ca ardelenii: Dar, ce-i atâta grabă? 


Privesc spre Draga şi îi măsor din nou sânii, mă declar 
satisfăcut de mărime, formă, vioiciune şi îmi spun: Haide, 
Sava, nu mai fi cârcotaş ! Sunt nişte sâni pe cinste! Între ei se 
odihneşte leneş un Cupidon de aur, pe un lănțişor subţire, 
aproape invizibil. A fost dorința artistului bijutier ca 
privitorului să-i sară în ochi amoraşul zglobiu. 

Cu dreptul celui care a oferit o masă, mă apropii mai mult 
de el, pentru că acel medalion nu era unul obişnuit. Meşterul 
aurar îi Schițase un arc, instrumentul lui de lucru, dar în arcul 
încordat nu se găsea o săgeată obişnuită ci un biet simbol al 
fertilităţii. Ei bine, lucrul acesta mă irită şi mă face să 
filozofez într-un moment în care mintea mea pune țara la cale. 

Eu am invitat-o pe Domnica pentru o seară de amor şi nu 
pentru o clacă filozofală! Nici eu, nici Donnatela şi nici Chiţi, 
obişnuit să dispară exact când trebuie, nu reuşim Să intrăm în 
atmosferă. Dar culmea obrăzniciei, bunul meu prieten nu 
dădea semne că e dispus să ne lase singuri, deşi Denisa 
aştepta... 

Mă supără acest Cupidon zăpăcit care, în loc să-şi facă 
meseria pentru care noi muritorii îl plătim, aceea de a-şi 
trimite săgețile înmuiate în iubire eternă spre inimile 
domnițelor ce urmează să se îndrăgostească de cine trebuie, 
vrea să le lase chiar domnia sa... însărcinate. 

Danuzia sesizează privirea mea, dar nu ştie exact ce se 
întâmplă şi cine trebuie să ia iniţiativa. Beau o gură de 
şampanie, mă ridic şi nu mă pot abține să nu torn încet câte o 
picătură pe acest Cupidon sucit. O fi şi el însetat după efortul 
la care a fost supus! Dona tresare, picăturile reci alunecă 
obraznic pe sâni, înecându-l pe bietul săgetător şi coboară... 

Închid ochii şi urmăresc cu cei ai minţii drumul alene al 
picăturilor de şampanie. Pielea Evei este fină, trebuie să 
fie... la ce săpun şi câte tone de creme scumpe suportă ea! 
Apoi, masajele pentru menținerea tonusului, exerciţiile pentru 
elasticitate... Emilia are o piele pe cinste, nu mi-aş pierde 
vremea dacă nu ar fi aşa! Câte epiderme aşteaptă la rând să 
fie mângâiate de mâna mea măiastră! 

Acum picătura coboară spre mijloc, unde sigur întâlneşte 
un cercel de aur, pus acolo să-l înnobileze şi să mă îmbie pe 
mine şi pe mai câţi alții să îl mângâie. Oare dacă am să mă 
Supăr şi am să-l muşc, ce se va întâmpla cu Elena, va striga de 
durere ori de plăcere? Azi nu sunt pregătit pentru asemenea 
dileme guvernamentale. Mai torn câteva picături din licoarea 
înspumată, iar şuvoiul incolor curge leneş, făcându-mi 
şăgalnic cu ochiul. 

Emanuela este crispată, tăcerea mea o derutează: să se 
dezbrace, să mă despoaie ea pe mine... aşteaptă încă timorată 
ca eu, sultanul, să dau startul. Este doar un joc... ori se vor 
întâmpla acele lucruri minunate de adulți? se întreabă 
amoraşul. Şampania trebuie să fi ajuns mai jos, dar piţipoanca 
ştie să tacă sau... să geamă de plăcere, dacă partenerul o 
cere. Egreta îmi urmăreşte cu profesionalism reacţiile. Însă 
Ella chiar nu ştie ce să-mi facă?! 

Descopăr un nou joc, jocul de a refuza să mă dau la 
Eleonora, deşi ea şi decorul o cer. O las pe Estela să aştepte şi 
îmi aprind o țigară, deşi nu am fumat din tinerețe. Urmăresc 
distrat rotocoalele jucăuşe. Fumul şi atitudinea mea îl irită pe 
Chiți, care, spre deosebire de mine, respectă întreg regnul 
feminin şi nu este de acord cu măârlănia mea. Una este să 
petreci o noapte fierbinte şi alta să laşi o doamnă să aştepte, 
gândi Chiţi. Mă apropii brusc de Erica şi o sărut sălbatic, 
lăsându-i urme pe buzele cărnoase. 

“Momente nostalgice şi distinse... Le _dispreţuiţi 


convinşi fiind că adevărul lor...atât de simplu de 
zidit... poate fi alungat de domniile voastre, trecători pe 
strada cu castani înfloriți şi iubiri pierdute... 

Chiţi, multumit că sunt pe drumul cel bun şi nu voi face 


de ruşine Gruparea Potentă De Centru şi răsuflând ușurat că 
nu i-a pocnit Emmei siliconul din buze, se retrase discret, 
asemeni unui şoricel alergat de o ploaie cu pisici turbate în 
împărăția sa, bucătăria. 

Edith se ridică în picioare, îşi scoate bluza şi fustita neagră 
şi goală se întoarce spre mine. Da, arată bine şi totul este la 
locul lui! Fără nici o excepţie, toate muierile ochioase şi 
afurisite care au rămas despuiate în fața mea aşteptau 
confirmarea la întrebarea nerostită: Sunt bine? Arăt sexi? Da, 
muieri proaste ce sunteţi, arătați! Mii de semnale excitante vin 
dinspre voi înspre mine, mă înnebuniți, dar nu aşteptaţi un 
premiu de excelență! Asta vă este menirea şi nu este cazul să- 
mi declanşaţi un proces de conştiinţă inutil. Sunteţi eve, ochii 
vă dau de gol... sunt Adam... 

Enona intră în piscină şi se întinde ca o pisică leneşă care 
toarce de plăcere. Rămân la locul meu şi aprind o nouă 
țigară, mirat şi eu de gesturile mele şi de gândurile ce o iau 
razna de tot. Lu, Sava Sandorian, stau în aşteptare în această 
seară, ce se vrea fierbinte, lângă una din târfulițele după care 
scot limba de plăcere, pe care le am şi apoi le arunc cu dispreţ 
din viața mea, în loc să alerg spre Edwina, care mă aşteaptă, 
mă doreşte, vrea să-mi demonstreze ce bună este în... piscină. 
Edmonda a exersat atât de mult ca să ajungă la acest grad de 
rafinament, iar eu mă apuc să gândesc! Şi nu la orice, ci la 
ceea ce mi-a spus preşedintele, după luarea mea de cuvânt, 
adică dorința domniei sale de a mă cunoaşte mai bine. 

Tipic pentru tine, Sava, mă adresez cu respect tipului în care 
locuiesc acum. În parlament dormi cu gândul la formele dulci 
ale doamnei X, simți nevoia să fii discret o secundă şi când 
eşti lângă ea te apucă dorul de țară şi de fapte înălțătoare ... 

Endina este cea care mă trezeşte brutal din visele mele 
măreţe care din păcate nu vor părăsi imaginarul meu imatur. 
Mă mulțumesc azi şi cu fapte mai mărunte şi umane ce sigur 
nu-mi vor aduce gloria, dar nici nu mă vor scoate afară din 
republică. Afară din piscină... poate... dacă fetiţa aceasta rea, 
Ernesta, va folosi cu succes tertipurile evelor, pentru a mă 
smulge din minți şi... din nămolurile existenţiale, ce rău 
mirositoare vor ademeni ... cerberii. 

Privesc cu disperare prin geamul opac care este Epamonda 
şi fără mirare mă văd tot pe mine şi strig. Dar Etina, prea 
preocupată de micile ei plăceri trupeşti, îşi mângâie umerii 
nepăsătoare că sunt şi eu lângă ea, un biet muritor ce-şi 
plăteşte cuminte impozitul pe prostie datorat primăriei, 
impozit ce mă proclamă rege printre ceilalți contribuabili 
înregimentaţi ai unui regim ce scoate săraci şi bolnavi pe 
bandă rulantă. 

Când se vor putea exporta cele două categorii pomenite, 
atunci se va echilibra şi balanța import-export. Dar fiindcă 
lumea bună a Europei nu doreşte un astfel de import, 
rămânem cu surplusul ce... compensează atâtea minusuri... 
Dacă voi rămâne în realitatea aceasta deprimantă, am să 
intru direct in Partidul Popular Al Impotenților Dreapta- 
Stânga, mișcare la modă pe bătrânul nostru continent. 
Membrii acestui partid aşteaptă cu nerăbdare ca rândurile 
sale să fie întărite cu corespondenții din țară, asta dacă vom 
intra... dacă ne vom alinia normelor... bla, bla... bla... şi în... 
general... dacă vom fi cuminţi. 

Cuvântul cuminte mă face să tresar aidoma sperietorii de 
ciori, atunci când se vede în imensele oglinzi puse în calea 
muritorilor de pe alte tărâmuri şi mă grăbesc să mă arunc 
turbat în brațele Ernei, înainte de anul fatidic 07... cu 
intrările lui... 

Ascunşi printre frunze, în spatele gândurilor ce 


nu vă dau pace, Sunteţi greu de dibuit când minusculi 
văzuţi din satelit... închistaţi fiind în leagănul viselor... vă 
schimbaţi ca într-un joc derutant... greu de surprins ... 

Sava îl ştia de mult pe preşedinte, de când fuseseră 


amândoi senatori în vechea legislaţie, dar n-au fost prieteni. El, 
Sava, fiind o rara avis, nu reuşea să fie un parlamentar prea 
harnic. Nu se străduia să aibă o prezenţă zilnică şi activă, ca 
urmare nici nu reuşea şă-şi cunoască bine colegii din Senat şi 
să lege prieteniile profitabile şi atât de necesare între bărbaţi. 
În schimb, era cunoscut ca şi craiul Senatului şi era simpatizat 
atât pentru farmecul său personal cât şi fiindcă nu avea ambiţii 
politice prea mari. Era unul din mulții parlamentari în 
trecere... prin Sfatul Ţării. Spre mirarea celor ce îl contestau, 
Sava Sandorian a intrat în Parlament şi în această legislaţie ca 
reprezentant al etniei sale. 

Era sârb cu sânge iute, la mânie era în stare de orice. 
Crescut într-un sat de români, în tinereţe avusese o fire mai 
domoală, aşa au dorit părinții lui să-l crească, respectând legea 
creştină. Cu timpul, temperamentul lui adevărat şi-a făcut loc 
ca un vulcan, la început ca un firicel subțire şi timid, apoi ca 
un şuvoi greu de oprit, căruia nimic nu i-a mai putut sta în 
cale... 

Acolo a cunoscut-o şi s-a îndrăgostit de Saviana. 
Asemenea unui băiat molcom şi ruşinos, Sava se înroşea ori de 
câte ori ea îi adresa vreo întrebare. Şi lucru curios, ea şi-a 
făcut un obicei, sâcâitor la început pentru el, din asta. O evita 
şi încerca să stea cât mai puţin în sala profesorală, cum făcea 
de obicei, de frica ironiei colegilor, majoritatea oameni 
căsătoriți şi cu copii, dispuşi să se amuze pe seama timidității 
lui în faţa tinerei femei . 

Saviana, proaspătă absolventă, tocmai venise ca profesoară 
de limba şi literatura română în satul lui, în care nu se 
întâmplau decât lucruri banale pentru un tânăr ce în spatele 
tăcerii obositoare ascundea un temperament greu de controlat. 

Sava, după ce ratase admiterea la Institutul de Mine din 
Petroşani, o suplinea pe profesoara de fizică, plecată în 
concediu de maternitate. Doamne, ce tânăr şi plin de vise 
aiurite era! După eşecul din vară a refuzat să se prezinte din 
nou toamna, deşi ar fi avut şanse. Mai ales că a mai fost şi o a 
treia sesiune, atât la Facultatea de Mine cât şi la Facultatea de 
Electrotehnică, dar prima decepţie, venită pe neaşteptate, a fost 
prea mare şi greu de digerat. 

Deziluzionat, Sava şi-a petrecut vara pe Dunăre, ca să-şi 
mărească rezistenţa fizică, fiindcă în mare taină se hotărâse să 
treacă Dunărea pe la Clisură, la sârbi. E adevărat că nu ştia 
prea bine limba, dar târziu şi-a dat seama că nu acesta a fost 
motivul rămânerii, ci ochii negri ca tăciunele ai Savianei. 
Toată forța sufletului se  concentrase în privirea ei 
pătrunzătoare, ce îl incomodase aproape un an. El simțea că se 
aprinde când în sala profesorală ea îşi ridica ochii din carte 
să-l întrebe distrată ceva fără importanță pentru omenire... 
Minte de... gâscă, se răzbuna el. 

Colegii o considerau o aiurită care, indiferentă la ceea ce se 
întâmpla în jurul ei, citea cu nesat romane. Vorbea şi tăcea 
când avea poftă, nimeni şi nimic nu o scotea din ritmul ei. Se 
îmbrăca simplu şi cuviincios, nimic de zis, nu purta podoabe, 
iar părul negru şi-l purta strâns în coc. Nu-i plăcea să fie 
deranjată din lectură, dar i se părea firesc să le întrerupă lor 
conversaţia cu câte o întrebare ce îi lăsa perplecşi.Apoi îşi 
vedea liniştită de lectură... 

Într-o duminică, cu o săptămână înainte de a primi vacanța 
de vară, Sava se hotărî să meargă la pescuit. Se strecură cu 
greu printre tufe şi mărăcinişuri până ajunse pe malul răcoros 
al Cernei. Ultimii metri îi făcu lăsându-se să alunece ca pe un 
tobogan, stârnind un nor de nisip fin şi pietricele, ce făceau un 
zgomot ciudat. 

Si mâine... veţi trece blazaţi pe strada cu fiinţe 


otrăvitoare de suflete în orice zi a săptămânii carnivore, 
zi ce se închide şi apoi evadează dintr-un carnaval care 
îți fură mințile, colorat, muzical şi frenetic... 

Lui Sava nu mare i-a fost mirarea când, ajuns jos, şi-a 


dat seama că nu era singur şi că a deranjat-o cu sosirea lui 
bruscă tocmai pe profesoara de limba română. O evitase până 
acum, fiindcă privirea ei intensă îl năucea şi-i producea fiori în 
tot corpul. Nu fusese îndrăgostit niciodată, nu sărutase nici o 
fată până atunci şi nici nu-l interesa în mod deosebit viața 
tinerelor din sat. 

Saviana era îmbrăcată într-un trening negru, închis până 
sub bărbie, deşi se anunţa o zi toridă. Purta tenişi şi avea pe 
cap un batic roşu, cu margarete. Îi evită din nou privirea, ce-l 
tulburase un întreg an şcolar. Tânărul se opri totuşi în faţa ei, 
aruncând un Sărut mâna, disperat că ziua lui liberă va trebui să 
o împartă cu fata din faţa sa. Îi era ruşine să plece, când băţul 
de pescuit îi dezvăluia intenţia lui... atât de evidentă. 

Vor face abstracţie unul de altul, ea va citi probabil, iar el 
va pescui cu spatele la ea. Ziua superbă, ce-l bucurase dis-de- 
dimineaţă cu ciripitul păsărelelor, acum îl scotea din sărite. Se 
uita disperat după nori pe cer, nori de ploaie care l-ar fi putut 
salva. Dorea o ploaie torențială, cu fulgere şi tunete, care să o 
alunge pe intrusa a cărei prezență, nici el nu ştia de ce, îl 
sâcâia. 

Trecuseră vreo două ore bune şi el nu prinsese nimic, iar 
soarele îl ardea puternic în ceafă. Venise în capul gol. Începuse 
să-i fie foame, dar nu-i venea să mănânce în prezenţa ei. De 
fapt nici nu ştia dacă mai era acolo, el nu întorsese capul, iar 
ea nu-i adresase nici un cuvânt. Se ignorau complet. Începu să- 
i fie foame de-a binelea, o foame ce-l făcea să fie şi mai 
duşmănos faţă de Saviana. Mai trecu o oră în care se amăgi cu 
greu, gândindu-se la toate bunătăţile pe care le va mânca a 
doua zi la hramul bisericii din satul vecin, Luncaviţa. 

Deodată auzi clipocit şi mii de stropi reci căzură peste el. 
Ca împins de un arc sări în sus, aruncând undiţa cât colo şi 
răbufnind mânios, ce dracu?! Era atât de de întors pe dos, 
flămând şi ocolit de peşti, încât era dispus să se ia la trântă cu 
întreg universul. Dar pe bucăţica lui de rai erau doar el şi 
Saviana care, fără nici o reţinere, se aruncase goală în râu, 
stropindu-l cu indiferenţă . 

După atâţia ani şi după multe femei ce îi trecuseră prin 
braţe nu putea să uite corpul ei zgribulit care cerea milă, un 
corp de fetiță, atât de alb încât părea o pată lăptoasă fără 
contur în care ochii negri ca tăciunii nu-şi găseau locul. Genele 
ei negre şi lungi nu puteau să-i ascundă focul . Poate că nu ar 
fi luat-o în braţe dacă nu ar fi fost atât de slabă şi atât de puţin 
ademenitoare. S-a grăbit să o ia la pieptul său, ca să nu o vadă 
nimeni. Fata avea un trup subțirel, cu sâni ce refuzau să se- 
mplinească, cu talia nemarcată. Era doar un mănunchi de oase 
care îi cereau ajutorul. 

Şi acum, după atâţia ani în care a dorit să o uite, se mai 
fereşte de femeile slabe şi urâţele care îi trezesc compasiunea 
şi în fața cărora se simte complet descoperit. La o lună de la 
întâlnirea de pe malul râului cei doi s-au căsătorit, aşa din 
senin, fără să spună nimănui. El a dorit să fie doar al lui şi ea, 
de fapt, era a...cărților. 

Luptându-se cu sentimentul lui nebun de posesiune, Sava 
îi dorea nu numai trupul ce-i trezea aceeaşi milă, dar năzuia şi 
să-i stingă flacăra din ochii dogoritori. Se gândea la Saviana ca 
la o vrăjitoare care îşi mistuia ființa prin puterea focului 
interior ce acum îi ardea pe amândoi deopotrivă. Erau, şi el şi 
ea, două umbre înlănţuite ce se prelingeau pe lângă zidurile 
caselor, în drum spre locuinţa lor. Bărbaţi şi femei se întrebau 
cu mirare din ce cauză cei doi tineri îndrăgostiți se purtau atât 
de ciudat, evitându-i. 

O zi pierdută a acestui an scoate limba la noi 
şăgalnic, conştientă că nu vom alege aproape nimic din 
scurgerea-i leneşă, aşa cum plângăreți fiind nu ne-am 
ales cu fapte de arme victorioase nici în anii precedenţi... 

Na s-a întrebat niciodată dacă Saviana l-a iubit ori s-a 


măritat cu el doar din dorința de a nu rămâne fată bătrână. 
Cine să râvnească la o venetică, proaspăt venită în satul lor 
doar cu o bocceluță de haine? Nu era prea frumoasă şi, după 
gustul bărbaţilor din sat, era şi cam şuie. Ei se uitau doar după 
femei sănătoase, cu scaun la cap, nu cu gândul pierdut în 
romane stricătoare de minţi uşoare şi predispunând la lene şi 
nesupunere. 

Toţi au fost miraţi când au aflat că singurul fecior al lui nea 
Iancu Sandorian s-a însurat cu zăpăcita de profesoară, ce 
stătea toată ziua închisă în casa gazdei sale, Stana lui Ilie, şi 
citea pe nerăsuflate tot ce-i cădea în mână. Părinţii lui, în cele 
din urmă, s-au împăcat cu ideea căsătoriei, ştiind că nici el nu-i 
ca toți bărbaţii din neamul Sandorianilor. Aşa că, unindu-şi în 
grabă destinele, cei doi şi-au început viaţa lor ciudată în casa 
părintească a lui Sava. 

Spre disperarea mamei Ana, tânăra soţie nu şi-a schimbat 
apucăturile. Venea acasă grăbită de la şcoală şi, fără să 
mănânce, se închidea în cameră, dornică să-şi termine lectura. 
Sava îi aducea mâncarea pe ocolite. Se ruşina la gândul că 
adusese în casa lor o noră atât de /eneşă, după felul simplu de 
a gândi al părinţilor. Saviana deschidea uşa cu greu şi apoi se 
trântea din nou în pat, văzându-şi liniştită de lectură, pentru a 
nu pierde cumva din clipele atât de importante pentru ea. Sava 
o lua, cu tot protestul ei, în braţe şi-i arunca, la început cu 
grijă, apoi cu furie, cărțile ce i-o furau. 

O dorea, dar nici acum după atâția ani şi atâtea femei 
frumoase şi mult mai atrăgătoare ce nu-i ostoiră dorul de ea 
nu înțelegea de ce... Ea se apăra de patima bărbatului, pe care 
îl simţea încă un străin ce nu voia să o înțeleagă, dar ochii ei îl 
fascinau şi-l chemau fără voie. Neştiind ce vor, cei doi ridicau 
încet, încet, un zid al tăcerii, barieră greu de înlăturat dintre ei. 

Într-o zi Sava s-a hotărât să plece în lume, pentru a da 
admitere la facultate. În sfârşit, se simţea în stare să-şi facă 
planuri mărețe de viitor şi să plece împreună cu soţia din sat. 
Deranjată, Saviana i-a spus, ridicându-şi privirea din carte şi 
țintuindu-l cu ochii ei ca tăciunele: Sunt grea... Apoi 
continuindu-şi lectura, l-a lăsat liniştită să-şi trăiască clipa de 
furie... În momentul acela femeia lui, singura pe care a iubit-o, 
a hotărât pentru amândoi. Şi apoi, două săbii nu încăpeau în 
aceeaşi teacă; nici el şi nici ea nu erau pregătiți pentru o relație 
în care este nevoie de răbdarea ambelor părți. 

Ea şi-a dorit un copil din ziua când a fost prima dată a lui, 
iar el i-a spus tot de atunci că nu vrea nici în ruptul capului 
copii. Îi iubeşte, dar nu doreşte să aibă urmaşi. Nu voia să o 
vadă pe ea deformată şi nici să o ştie urlând de durere din 
cauza lui. N-ar fi vrut să aibă sânii grei de lapte, să poarte un 
țânc la piept. Nu voia să-şi schimbe viaţa, nici a lui, nici a ei. 
S-a rugat de ea, expunându-i motivele să scape de... dar nu 
avea pe cine să convingă. 

Din ziua aceea, când îi dăduse vestea cea mare, Saviana 
simțindu-se jignită nu i-a mai adresat soțului nici măcar un 
cuvânt şi a refuzat categoric să mai fie femeia lui. Într-o 
noapte, ajuns la limita răbdării, Sava vrând să o mângâie s-a 
trezit îngrozit cu mâinile încleştate pe gâtul ei. Gândul că cel 
mic, rămânând fără aer ar putea pieri, i-a încolțit instantaneu în 
mintea-i adormită. 

Chinuită, gata să se asfixieze, femeia a deschis larg ochii. 
Privirea ei l-a îngrozit mai tare ca gestul său de neiertat. Abia 
atunci Sava a ştiut exact ce are de făcut. S-a ridicat din pat şi a 
plecat val-vârtej ca să scape de focul din privirea ei. S-a dus 
pentru totdeauna în lumea monicelor, cu ochi ce nu-l puteau 
arde de sub genele bogat rimelate. A alungat-o în singurul 
ungher curat al minții. 

Cine este femeia cu sufletul ucis într-o joi? Vă 


întrebaţi sincer sau doar din respect față de timpul 
norocos şi zglobiu ce ne uneşte... Vă ascundeți îngroziţi în 
spatele cuvintelor care nerostite mă ard. Vorbe ce dor... 

Zgomotul paharului spart a făcut-o pe Florina să se 
ridice brusc din piscină, uitându-se îngrozită la palma plină de 
sânge a lui Sava. Flavia nu ştia ce să facă, dar auzind paşii 
dinspre bucătărie se lăsă în apa înspumată care îi acoperea 
goliciunea, urmărind faţa impasibilă a senatorului care sparse 
involuntar paharul de şampanie. Obişnuit cu asemenea scene, 
Chiţi venise pregătit cu trusa de prim-ajutor şi dând din cap 
nemulțumit îl pansă, nu înainte de a se uita atent la palma lui 
sângerândă. 

Sava, ca de obicei, avusese noroc, mâna lui puternică 
spărsese cu uşurinţă paharul în cioburi mari uşor de găsit. Chiţi 
l-a rugat, totuşi, să cheme un doctor, dar Sava nici nu voia să 
audă. Nu trebuia să se lase pradă amintirilor alături de 
Florentina, o femeie atât de provocatoare care-l mai aştepta 
nerăbdătoare lângă ea. Târfa, gândi Sava, ce o fi în capul ei 
obişnuit cu aceleaşi scenarii? Departe de frământările 
bărbatului, Fabiola se desfăta în căldura piscinei şi din când în 
când, câte un val îi descoperea umerii şi sânii acoperiţi de 
spumă, care păreau şi mai ispititori. 

De ce l-o fi chemând preşedintele? se întreba Sava a nu 
ştiu câta oară. Bănuia că domnia sa va avea nevoie şi de 
voturile minorităților pentru a face un guvern majoritar, în 
condiţiile în care alianțele se fac şi se desfac după interese. Nu 
era sigur dacă acest guvern va avea şanse de a-şi duce 
mandatul până la capăt sau vor urma alegeri anticipate. Poate 
ar fi mai bine să stea în stand by. 

Se dezbrăcă nervos, la gândul că va trebui să discute şi cu 
ceilalți deputați minoritari această problemă spinoasă. Intră şi 
domnia sa în piscină şi o strânse frenetic pe Fernanda lângă el, 
mâinile lui lăsând urme roşii pe pielea ei fină. Perioada aceasta 
lungă de tranziție, cu toate glumele iscate pe seama ei, cu 
luminiţa morgana de la capătul tunelului, îl deprimă şi pe el. 

Ca şi cum nu ar fi fost suficient, mai vine şi liota de 
analişti politici, în frunte cu bătrânul Victor Ceauşu, cu 
enunţurile sale răuprevestitoare. Noi românii suntem un neam 
de miştocari şi şmecheraşi. Am făcut mişto de socialism şi de 
comunism, ne doare-n cot de capitalism şi de regulile sale. 

Fabiana se zbătu neputincioasă în brațele bărbatului, fără 
să bănuiască că el o muşcă sălbatic de buze, nu atât din 
plăcere, ci de necaz şi neputinţă. Senatorul ştie că în condiţiile 
în care, teoretic ar trebui să ne fie mai bine, noi demonstrăm 
practic, cu fiecare an că, împotriva bunului simţ economic, 
poate să fie şi mai rău. 

Pentru prima dată Faustei îi fu frică şi îşi protejă sânii de 
gura flămândă a senatorului. Felicia se retrase cât putu spre 
marginea piscinei şi îi întoarse spatele, fără să ştie că gestul ei 
îi va trezi senatorului vechea lui antipatie faţă de baroneasa 
Ana de Golwer care, foarte nemulțumită de reforme, vrea din 
răsputeri să ne aducă pe calea cea bună. Ajunsă din nou în 
braţele bărbatului, Fiorella schiță un zâmbet de împăcare. De 
unde să bănuiască ea că în seara aceea va trebui să suporte 
dorința unui bărbat de a se răzbuna pe toate femeile, din cauza 
unei singure femei care a îndrăznit să-l înfrunte. Frida va 
trebui să suporte şi neputința unui senator român, conştient că 
nu poate să schimbe cu aproape nimic situația actuală. Nu o 
dată a dorit să-şi dea demisia şi să-şi vadă de afacerile sale. 

Dar gândul că ar fi putut veni altul mai neputincios în locul 
lui îl țintuise pe scaunul său./ârfa aceasta vrea să mi se 
opună, îi trecu prin minte, deşi nici el nu ştia dacă se adresa 
Fabriciei, vieţii, ori politicii...Mă doare, se plânse Fecunda, 
neplăcut surprinsă de gestul bărbatului de a arunca pe umerii 
săi dezgoliți neputințele sale. 

Mă las pradă întrebării puse doar din politeţe, a 


cărei răspuns nu va declanşa naşterea unui secol 
prematur ce se grăbeşte să vină şi, neluându-ne în seamă, 
zorit să şi plece, lăsând în urmă aceleaşi întrebări... 

Fufa asta de Grecia te pomeneşti că nu mă vrea, deşi 


acum câteva ore, în studio, părea chiar în călduri, iar acum dă 
bir cu fugiţii! De-ar fi singura căţea care fuge! Sava avea o 
poftă nebună să scrie o carte, era o nebunie acum a scriitorilor 
de conjunctură, de nu mai încăpeau amărâţii de scriitori din 
cauza lor. Dar o carte tot ar vrea să scrie, având titlul: Furopa 
şi fiii ei de cățea. Nu era sigur cine erau fiii, căci europe se 
găsesc peste tot! 

Gabriela îşi aştepta verdictul, dar Sava se gândea la o 
posibilă reîmpărțire a lumii, în care românii ar fi avut un 
singur loc, şi acela ar fi în ţările calde, departe de frig, iarnă, 
zăpezi. Fiecare român ar fi de dorit să aibă portocalul său. 
Efortul de a decoji portocalele pare de pe poziţia sa, totuşi, 
prea mare. Ar fi de preferat un bananier, care este un fruct sexi 
şi ar satisface nu numai gustul culinar, ci şi înclinația spre 
glume piperate. 

Lângă fiecare român ar trebui pus un negociator care să-i 
culeagă banana, iar negociatorul şef ar trebui să-i dea lecţii de 
decojire a fructului. Acasă ar trebui să vină bogaţii lumii să ne 
curețe zăpada, să ne desfunde canalele, pentru a nu ne îneca la 
trecerile de pietoni. Căci, fără îndoială, iarna este un lux prea 
mare! 

Mâna lui alunecă pe umerii Giorgianei şi inevitabil ajunge 
pe sânul ei drept, pe care îl mângâie mulțumit la gândul că 
şeful statului a primit de la preşedintele Republicii Moldova 
unsprezece mii de sticle cu vin pentru protocol. Dar regretă 
gestul blând, căci ea era majoritară, iar el era minoritar şi, din 
păcate, nu făceau parte din minoritatea majoritară, respectiv 
maghiară. Este o altă viaţă atunci când eşti minoritar maghiar 
şi treci grabnic de la o guvernare la alta, primind în schimb fie 
un post de vicepremier, fie un post de ministru, fie de prefect ! 

Ascultă, târfă mică, i se adresă el cu ciudă Ginei, fi-ar 
plăcea un maghiar în locul meu? Se spune că ar fi mai 
pasionali, atât bărbații cât şi femeile. Nu din întâmplare ele 
lipsesc din palmaresul meu multietnic, căci focoase cum sunt 
fe storc bine şi te aruncă în braţele deznădejdii. Nu degeaba în 
topul sinucigaşilor conduc bărbaţii unguri... 

O simte pe Greta tremurând în braţele sale, dar vasul cu 
milă s-a spart de mult. A rămas întreg doar cel cu ură, iar ura 
lui avea o singură destinaţie, femeile. O ura pe Gerda pentru că 
o dorea atât de mult încât ar fi putut să o înece şi apoi să spună 
cu năduf: O zârfă mai puţin! Dar nu ar fi păcat ca Genoveva să 
dispară, ducând cu ea aceste curbe dulci ale plăcerii? O 
mângâie, când mai fin, când cu brutalitate, apoi o sărută 
sălbatic. Nimic nu-i aducea aminte mai mult de politică decât 
târfele care, asemenea Giocondei, erau ahtiate după bărbaţi cu 
bani şi putere, în stare să le satisfacă orice fantezie.lar pentru 
Sava totul era o fugă; de el, de realitate, de iubire. 

Când era la Senat şi ochii i se opreau pe noile venite, dorea 
să le aibă atunci şi acolo...şi cu cât cel de la microfon îşi striga 
mai cu putere convingerile, cu atât mintea lui o lua razna, 
refuzând să-l asculte. Înfuriat, se ridica şi pleca luând cu sine, 
asemeni unui val mâlos şi plin de meduze, pe cine nimerea . 

De aceea disprețuia femeile şi le găsea responsabile de 
imposibilitatea lui de a se concentra. Iar apoi, în intimitate, le 
ura pentru că nici una nu a putut să-l țină legat de ea şi să-l 
facă să uite trecutul. Le poseda şi apoi brusc se îndepărta de 
ele, ca de nişte demoni care îi fură energia, energie pe care ar 
fi putut-o folosi pentru binele țării! Lozincarule, comunistule, 
fovarăşe|... îşi reproşa Sava, suspectându-se de ipocrizie, dar 
neavând încredere nici în cei din jurul său. 

Gioelia 

Si atunci la ce bun să mă gândesc cine sunt doar 


pentru o zi, ziua de joi...ziua de întâlnire a subretelor, 
veți spune malițioşi unii dintre voi, depăşind în răutate 
Chiar şi ziua respectivă, ce râde de mine... în felul ei... 

Tânăra femeie părea că doarme într-un cuib de iarbă şi 
flori. Mule de petale roşii din trandafirii rupți şi striviţi în 
grabă erau presărate în jurul ei cu migală, în aşa fel încât 
tabloul să fie cât mai aproape de perfecțiune. Artistul ce s-a 
vrut creatorul acestei lucrări în natură a risipit multă culoare şi 
imaginaţie ca să-i acopere trupul gol care, viu, îl supărase cu 
albeaţa şi formele lui perfecte. 

Să fie ideea unui om bolnav ce se juca cu absolutul ca un 
copil utopic ce vrea să mute marea cu lingurița în groapa 
făcută chiar de el? Să fi fost autorul unul din muritorii care 
aleargă să prindă deliciile vieții ce îşi fâlfâre aripile ispititoare 
sub nasul său veşnic flămând de senzaţii parțial saturate şi care 
nu s-a împăcat cu gândul că un om de rând ar putea să abuzeze 
nepăsător de ea? 

În toată această risipă doar roua dimineţii era în stare să 
țină un echilibru precar, întrerupt brusc de tipetele unei fetițe 
ieşită cu oile la păscut. Mirabela era în vacanță şi dorea să 
soarbă tot aerul înmiresmat al acelei dimineţi unice, care o 
chema ispititoare cu mii de voci angelice să se plimbe prin 
roua ce-i spăla tălpile, aşa cum doar reginelor iubite şi 
răsfăţate le este dat. 

Copila era complet nepregătită pentru a face față imaginii 
dureros de reală, ce o aştepta tocmai când copleşită de 
puritatea ce plutea în jur se simţea aleasa Domnului. Ea privea 
uimită şi neajutorată risipa de bucle blonde încărcate de petale 
strivite pentru a nu umbri nici una din cele douăzeci de unghii 
atent şlefuite şi lăcuite în culoarea petalelor sidefii şi cărnoase. 

Fetița nu avu putere să țipe şi înlemnită ea privea spre oile 
sale adormite şi nepăsătoare la problemele micii lor stăpâne. 
Cu răspunderea comandantului bun faţă de ostaşii pe care voia 
să-i conducă spre victorie, ea încerca să facă faţă situației ce va 

pune punct copilăriei sale. Privea când spre supusele sale, 
tăcute şi harnice în căutarea firului de iarbă ce le va aduce 
mulţumirea olfactivă, când spre...risipa de flori şi femei. Căci, 
Mirabela, speriată ca un pui de vrăbiuţă ce a căzut din cuibul 
protector, multiplica corpul căzut în mii de imagini ce se 
apropiau şi se îndepărtau într-o sarabandă multiplă de culori şi 
forme. 

Corpul Zeiței, ce-i transformase ziua aceea banală de joi 
într-o zi stranie ce-i va marca existența o vreme, părea căzut şi 
părăsit de spirit pe câmpul de bătălie sub povara propriei 
perfecțiuni. Şi totuşi, viața era prezentă, se simțeau în aer 
vibraţiile ei ce chemau la nesupunere şi dezmăț existențial... 

Mirabela acoperi cu delicateţe trupul ce nici măcar 
indecent nu era şi, împărțită între datorie şi primul impuls, 
alergă înspre casa ei, la mama şi bunica sa, ce-şi vedeau de 
treburile lor zilnice şi împovărătoare. Fetiţa fugea cu disperare, 
numărând cei o sută şaptezeci de pruni ce coborau alene, 
scuturându-şi podoabele albe peste tot, cu  nepăsarea 
aristocratică a celor ce au de unde, spre satul din vale care se 
odihnea şi el sub soarele verii abia începute . 

Mult mai grăbită ca ea, maşina frumoasă şi lucitoare a 
senatorului Sava Sandorian o depăşi, nălucă ivită şi reîntoarsă 
în necunoscut, învăluind-o pe Mirabela într-un nor dens de... 
praf ce părea că pentru o clipă o va ridica ca pe o Dorothee 
modernă şi o va duce cu el într-o ţară îndepărtată, asemeni 
unui martor incomod ce trebuia urgent să dispară pentru a nu 
încurca şi mai tare ițele... 

În urma ei, mioarele fetiţei comandant priveau mirate la 
baticul roşu cu margarete albe, ce zăcea alături de Gioelia, 
martor fără viață şi importanță, părăsit şi singur în roua ierbii 
neatinse de paşii nepofiiți ai muritorilor care vor să-şi bage 
nasul obraznic peste tot! 

Råde şi de gândurile voastre neprimenite în fața 
duelului anonim şi egal... convenabil. Dacă vă veți hotărî 
să-l aflați, un adevăr incomod pentru cei ce mă vreți la 
standarde liniare şi voit impuse, voi fi de găsit... 

(stea că văcuţele noastre vor intra în Uniune ne-a pus 


pe toți consumatorii de lapte pe jar... domni, ţărani ori 
domniscarăşi. Dar cum bietele cornute nu puteau intra aşa pur 
şi simplu pe uşa din dos a Uniunii, se cerea grabnic o 
schimbare de loock. Pentru început li s-au aninat cercei 
galbeni, ce brusc le-a transformat în intelectuale rasate în 
căutarea absolutului. Acum, pe bună dreptate, Mândraia 
tradițională poate să-şi schimbe numele în... Mondraya. 

Sub acest nume va putea circula în voie prin lumea mare, 
va bate cu... copita la uşa Europei şi aceasta i se va deschide. 
Integrarea în peisajul european necesită şi operaţii... .estetice, 
cum ar fi un banal dublu implant de silicoane...cu lapte. Nu 
cunoaştem mai nimic despre transformările jumătăţii văcuţei 
care, după cum bine ştim, este un bos-bovis. Putem doar spera 
ca drepturile sale din Carta europeană să-i înbunătățească 
modul de viaţă şi să nu mai fie oprit, în mod barbar, să-şi facă 
datoria...de consort. Este de aşteptat ca organizațiile de 
protecție a animalelor, în frunte cu cea care apără dreptul de 
procreere, să se lege cu lanţuri de oiştea căruţei, contribuind 
cu aplomb la deruta generală... 

De unde până unde am făcut /iaisonul între văcuţa noastră 
cea aproape integrată şi invitaţia pe care eu, Sava Sandorian, 
senator în Parlamenul României, am primit-o la jumătatea 
primului deceniu al secolului douăzeci şi unu, în cadrul 
emisiunii Mie la mie...a domnului Bob Tătărescu, nu voi şti 
niciodată...căci neştiute şi ascunse sunt sinapsele neuronilor 
noştri, buni sau răi, şcoliți sau scăpaţi din lesa şcolară, 
hoinărind ca bieţi vagabonzi în limitele noastre craniene.De ce 
o fi domnia sa, Mie la mie Bob Tătărescu, atât de încrâncenat 
şi înnourat, când nici măcar nu se poate plânge că emisarii 
eternei Şi răspomenitei Uniuni Europene nu au pus cip-uri în 

urechile ziariştilor de orice orientare? Frumos este, deştept e, 
ulcer are...ce îşi mai poate dori un tânăr aflat pe drumul cel 
bun al audienței şi cu un fan-club la poarta televiziunii? 

Să merg ori să-l refuz politicos, invocând un motiv 
plauzibil? întreb o margaretă imaginară aflată mereu aproape 
de mine. Poate din unghiul în care vă aflați domniile voastre 
nu o vedeți şi nu zăriți nici becul puternic pe care domnul T. îl 
vâră în ochii interlocutorului său, cu intensitate părtinitoare... 

Prea tânăr ca să fi fost securist, domnul Mie la mie se bagă, 
cu o încrâncenare pe care doar ulcerul poate să i-o dea, în 
sufletul intervievatului său.../nvitat, invitat, dar brânza e pe 
bani! Despre statutul celor care îi trec pragul şi i se aşază în 
față se pot spune multe... Unii sunt chemaţi să se producă, iar 
alții să-şi rupă gâtul... 

Chiar, domnule B.T., de unde atâta ură dâmboviţeană şi 
puţin europeană? Doar bilele alb-negre te mai pot salva din 
amărâciunea în care te scalzi ca peştele în apă! Mai priveşte şi 
la sirenele din jur şi destinde-te! Viaţa de român este şi grea şi 
frumoasă, vorba unui şlagăr-manea. Ba alegeri, ba alegeri 
anticipate, ba anticipate amânate, ba remanieri, ba remanierea 
remanierii/// Deştepţi, europeni, fermecători, aroganți şi 
miştocari, acesta este cocteilul perfect... 

Care îţi este supărarea, tinere domn? Mă uit cu stupoare la 
prestaţia ta şi mă gândesc cu groază că dacă te-ai fi născut mai 
devreme ai fi fost un torționar pe cinste... Cum vrei, domnule 
B.T., să participi la zidirea unei societăți bazate pe dragoste, 
în care văcuţele cip-ate şi cu ugere siliconate să zburde în voie, 
în timp ce îi scot din minţi pe unii ori chiar pe toți boii? Eu cu 
ce sunt de vină că ei se numesc aşa? Nu vrei să ne zâmbeşti 
dulce, trecând peste durerile personale? Poate vei lua aminte şi 
te vei inspira din morga lejeră şi superoptimistă a domnului 
preşedinte care, ducând în cârca prezidențială grijile unui 
popor, este veşnic cu gura până la urechi... Fericitul !?! 

Mă aflu, dar nu pentru mult timp şi la modul 


nefolositor, între imagini salvate de rugina vremii... 
obiecte nezburătoare şi gânduri dragi în urma cărora 
rămân ferecate urmele nepalpabile ale unor lacrimi... 

(Domniile lor, aleşi şi neaveniţi, colegii mei voiau să fie 
şefi de comisie, vicepreşedinţi, preşedinţi. Apoi se voiau în 
guvern şi sufereau când se alegeau doar cu funcția de ministru 
secretar de stat. S-au rotit guvernele, s-au făcut coaliţii noi, 
unele mai nepotrivite ca altele. Nimic din ce au clădit cei din 
fața lor nu era bine făcut ca să poată sta fundament pentru 
noile lor construcții. 

Unul după altul guvernele se plâng că din cauza moştenirii, 
care poate să fie grea, proastă şi coruptă, nu pot să scoată ţara 
din impas. Şi din moştenire grea în moştenire şi mai grea s-a 
ajuns să nu mai aibă românul nici o speranță şi să plece să-şi 
caute norocul aiurea, printre străini. 

Se schimbă guvernul şi preşedintele, tonul rămâne acelaşi, 
sec, sobru şi nimicitor: Dragi tovarăşi, trebuie să strângem 
şurubul! De fapt, la ce ne-a invitat premierul prin afirmația sa 
echivocă? Să strângem şurubul sau să strângem şuruburi 
pentru fier vechi? Deşi Domnul ştie dacă se mai fabrică 
şuruburi! Poate pe undeva printr-un colț de atelier uitat şi 
netrecut pe listele cu privatizări stringente... nedorite de 
nimeni... ca să avem ce strânge. 

Nu va fi simplu, dar împreună şi numai împreună vom face 
să fie totul mai uşor! Desigur teorema aceasta este valabilă 
pentru cei care vorbesc mai puţin, pentru ascultătorii 
cuminti. ..îşi continuă la indigo potentaţii discursul. Asta, după 
ce vom combate marea corupţie ... adică la calendele greceşti... 

Ar fi interesant de făcut un sondaj de opinie printre oamenii 
simpli, acei mulți dar din păcate considerați proşti şi care 
chiar cred tot ce li se promite... dacă mai... Ce vor fi 
înțelegând ei prin combaterea corupţiei? Îşi închipuie poate.. 
că statul haiduc va lua de la aşa-zişii bogați şi va da la aşa-zişii 
săraci, pe lista cărora ar trebui să se afle şi ei cap de afiş? 

Dar nimeni nu are vreme să facă un sondaj de 
opinie.Eventual câte un tinerel dornic de afirmare opreşte pe 
stradă câte un biet om de la ţară, ori câte un orăşean mai în 
vârstă ca să-l întrebe ceva de genul: ştiați că bolta palatină a 
palatului x este pe punctul de a se prăbuşi? Ce părere aveţi? 
Cine este de vină ori... ce se poate face? Bietul om rămâne 
perplex, reporterul  jubilează  scăldându-se în propria 
deşteptăciune, iar tu ca telespectator rămâi cu gustul amar că 
cineva a comis o crimă sub ochii tăi neputincioşi! 

Şi, colac peste pupăză, un finanțist ne-a prezis că vom 
încălca dramatic una din regulile nescrise ale capitalismului: 
Cine este sărac va fi şi mai sărac şi cine este bogat va fi şi mai 
bogat. Domnia sa ne-a spus sfătos că, din păcate, vom ilustra 
doar prima parte a zicerii şi stând picior peste picior ne-a 
liniştit: că într-adevăr cel sărac va deveni şi mai sărac, iar cel 
ce se află la nivelul mediu în loc să urce va cobori, cu 
neruşinarea specifică nouă, spre sărăcia lucie. Cât despre cei 
bogați, nici ei nu vor fi mai cu moţ; în loc să devină şi mai... 
vor cobori nepăsători sau doar neputincioşi spre nivelul mediu. 

Şi uite aşa, nu respectăm nici o lege a capitalismului 
sălbatic, pentru că tot românul este cu două perechi.... Şi de ce 
ar dori să devină bogat, dacă tot va ajunge apoi aproape sărac? 
Va avea grijă statul să ia zece piei de pe el? De altfel, în 
inventivitatea noastră  experimentăm o nouă orânduire 
nemaiîntâlnită până acum, compusă din două suborânduiri: 
suborânduirea cu iz de capitalism a celor ce muncesc şi îşi 
plătesc birurile către stat şi suborânduirea cu damf comunist, 
în care fiecare primeşte după cum nu munceşte. Adică a celor 
care se exprimă aşa: Fu pentru atâta nu mă obosesc să mă 
ridic din pat, mai bine Stau acasă şi dorm... Mănânc ce pot! 

Mai sunt încă... în colțul prăfuit, plin de păianjeni 
existențiali; acolo unde m-am autoexilat pedepsindu-mă 
într-un mod absurd pentru... refuzul de a gândi normal în 
momentele... alungate din imaginar în... penumbră... 

(Deasupra celor două încrengături există cei care la 


intervale de timp sunt mai presus de orice. Vin, pleacă şi când 
revin o fac cu o dorință mare de a se răzbuna şi de a aduna ce 
a mai rămas. Când îşi revin din beţia promisiunilor, ne trimit la 
strâns de şuruburi. Fără îndoială că ne considerăm o ţară de 
oameni deştepţi. Qui prodest??? O vorbă spune: Săraci şi 
cinstiţi. Despre noi se poate spune că suntem săraci şi deştepţi, 
deştepții Europei! Ori chiar ai lumii! Dar la ce ne foloseşte, 
dacă statul nu dă salarii pentru deşteptăciune? Până la urmă, 
mai bine ar da pentru prostie, deşi la cât de aroganţi suntem le- 
am refuza plini de... noi înşine. 

Prima mare criză postdecembristă, restul sunt crizele 
noastre de toate zilele, cea a ostaticilor din Irak, termenul este 
împrumutat de la emisiunile gen România după criza 
ostaticilor din Irak, ne-a ţinut cu sufletele la gură. Ce 
importanță are că in timpul acesta nouă, restului de douzeci şi 
două de milioane de români neostatici, dar prizonieri ai unor 
guverne care nu ne vor elibera niciodată din sărăcia care 
creşte galopant sub ochii lor reci, ni s-a introdus taxa 
permanentă pe gaze! Cultivând cu succes gustul pentru 
melodramă a românului, guvernanţii foşti, actuali şi viitori ne 
mai aruncă... o perie, aşa cum doar Făt-Frumos din lacrimă o 
arunca în calea zmeilor, care să ne distragă atenția de la 
lucrurile care ni se pregătesc pe nevăzute. Nu ştiu cine a 
comandat răpirea, dar pentru unii a venit la ţanc! Nu s-au 
întors bine ostaticii, că a fost arestat noaptea următoare un 
personaj important. A venit, gândesc eu în nimicnicia mea, ca 
răspuns la protestele populaţiei, ce amețită după răpire începe 
să dea semne de trezire. Normal, acum trebuie să se scoată mai 
mulți bani din buzunar pentru acelaşi gaz împuţit, lungit şi 
prelungit cu... numai ei ştiu ce.Sacrificarea rapidă a domnului 

respectiv ar trebui să ne sensibilizeze, dacă am fi un popor 
simțit, şi să anuleze efectul birului pe gaze şi alte biruri! 

Mai ales că, aşa cum ni s-a explicat la televizor, este spre 
binele general; nu-i sănătos pentru psihicul nostru ca iarna să 
plătim milioane şi vara aproape nimic. Trecerea bruscă de la 
sume atât de mari iarna la sume mici vara este traumatizantă... 
Pe când, dacă vom plăti măcar un milionaş vara, vom suporta 
mai uşor psihic, mă repet, trecerea spre milioanele din iarnă. Şi 
apoi, răilor, mă adresez poporului căruia îi aparțin, şi angajații 
Distrigazului trebuie să trăiască! 

Arestările de noapte, gen Gestapo, îmi aduc aminte de 
Saviana. Gândul că ar putea fi ridicată noaptea o cucoană între 
două vârste, cu cămaşa ei de noapte gen babă, cu lenjeria 
intimă asortată cu cele cincizeci şi trei de bigudiuri chinuitoare 
mă îngrozeşte. În dimineaţa sosirii ostaticilor şi arestării 
personajului pătat, domnia-sa face o şedinţă extraordinară, el 
şi dulapul... apoi cade de acord că trebuie luate măsuri pentru 
orice eventualitate. Asta ar însemna în limbajul guvernului să 
declare criza bigudiului... adică să fie bine pregătită pentru o 
stare de necesitate, cum ar fi o arestare în miez de noapte, mai 
ales că respectiva face parte din generația de femei care au 
făcut armata. Punctul unu şi unic pe ordinea de zi este 
pregătirea rucsacului sexi în caz de... Asta implică schimbarea 
harnaşamentului tip babă cu o ţinută decentă, în doar trei 
secunde. Marea problemă sunt bigudiurile care au rămas 
aceleaşi animăluțe ceauşiste lipsite de sex-appeal, care îţi dau 
fiori dacă întâmplător îţi ies în cale... o imagine oripilantă ce 
aduce cu cea a unui extraterestru la alegerile prezidențiale. 
Aceste bigudiuri comuniste, prin femeia respectivă plătitoare 
de TVA, ar fi cazul să intre şi ele în criză, azi ori niciodată! 

Va fi o criză a bigudiurilor şi nu a jartierelor! 

Cine se crede această femeie, cu iluziile în care se 


înconjoară? Întrebarea este păstrată alături de altele, la 
fel de greoaie, în bănci de date gestionate şi supervizate 
de supuşi ai societăţii civile, ce bat grav din palme... 

Cine se declară prost ca să primească bursă de merit? Nu 


cred că ar ridica mâna cineva, răspunzând la această întrebare 
cu Da! lar Bulă, singurul prost cu vechi atestate, este de 
negăsit. Să fi plecat în străinătate cu primul val...ori îşi caută 
ŞI el, cu disperarea unuia care a luptat împotriva comuniştilor, 
un loc în guvern? 

Şi apoi, dacă s-ar combate corupția, ce ar face atâtea 
organe abilitate să lupte, să superlupte şi să super-superlupte? 
Ar deveni organe-şomer greu de întreținut şi împotriva 
oricărui bun simţ. Toate acestea şi mai ales spaima că cineva, 
adică organizații masochist-mafiote ar putea atenta la siguranța 
singurului preşedinte al nostru, îmi fac o poftă nebună să o 
posed pe Giancarla şi pe toate monicele ce mă ademenesc într- 
o tranziție perpetuă. Spun singurul preşedinte pentru că, 
vorbind despre proşti şi deştepţi şi despre românii cu două 
perechi de...am merita desigur doi preşedinţi: unul pentru...şi 
unul pentru... 

În afară de cele două categorii, mai sunt şi românii 
neguvernamentabili, adică românii de cafenea...Apropo de 
cafenologi, ei sunt o categorie aparte. Dacă analiştii sunt 
analişti politici, sociali, culturali, cafeno/ogii îmbină strălucit 
toate aceste categorii. În cazul în care s-ar declara minoritate, 
reprezentanţii lor de frunte ar deveni colegii mei în Senat. 
Acum, când se caută sprijin parlamentar, ei ar însemna o mină 
de aur pentru un guvern căruia îi lipseşte confortul numeric. 

Ar putea să se declare minoritate şi prostituatele şi, cum 
ele nu au nici un drept, ar putea să lupte pentru privilegiul de a 
plăti impozitul pe venit, acum când se duce lupta atroce 
pentru privilegii! Şi, cum din punctul meu de vedere sunt nişte 
femei cinstite în felul lor, ar putea să contrbuie şi ele la 
guvernare. În fond de ce numai târfele? Pe vremuri, când era 
lumea lume, vorba bunicii mele, Dumnezeu să o odihnească, 

genul acesta de femeiuşti aveau bunul simţ să stea în umbră şi 
să-şi trăiască iubirea dramatică fără să inoportuneze pe 
nimeni. Acum se simt puternicele zilei, pentru că sunt multe şi 
neruşinate şi vor puterea pe care şi-o exercită în pat asupra 
prostului, care trebuie să fie, ca în a unsprezecea lege a 
nefericirii la români, cu bani, funcții şi multă, multă putere. 

Ele vor să-şi întindă aripile asupra grupului, oraşului, țării 
în care trăiesc. Ajung la concluzia care îmi dă fiori de gheaţă: 
lumea este condusă de bărbaţi şi târfele lor căţărătoare! 

Ar putea să se declare minoritate şi hoţii şi, ca atare, să 
aibă şi ei reprezentanţi în guvern. Ce patetic ar suna discursul 
preşedintelui: Este imoral să conducem alături de aceşti domni 
care reprezintă minorităţi ce nu fac cinste acestui popor. Dar 
dacă nu avem cu cine să ne unim şi fiindcă mai presus de 
orice se doreşte o guvernare majoritară... suntem nevoiţi să 
facem şi acest compromis. 

Întotdeauna când ţin în braţe un trup de femeie şi îmi vin în 
minte toate aceste nebunii, mă întreb îngrozit oare sunt un 
bărbat pe punctul de a-mi pierde identitatea sexuală sau este 
vorba doar despre ura mea pentru muierile moderne? 

Atunci când preşedintele s-a declarat un bărbat adevărat, 
cum de la Napoleon încoace nici unul nu a dorit cu atâta 
ardoare acest lucru, nu s-a adresat, bănuiesc, muierilor 
devoratoare de masculi feroce, ci entităţilor umane de sex 
feminin şi de sex masculin care populează peisajul carpato- 
danubiano-pontic şi îşi doresc foarte mult să le fie mai bine. 
Dar cu cât ele doresc acest lucru, cu atât el se îndepărtează 
spre... iar feţele negociatorilor devin din ce în ce mai ţepene, 
domniile lor având o morgă ce aduce mai mult cu măştile 
mortuare decât cu feţe de oameni vii... 

Alarmaţi, în plină noapte fără stele căzătoare, de 
murmure neindentificabile, vă împovăraţi cu arme albe la 
adăpostul cărora vreți să duceți un război tulburător şi 
inegal, înduioşaţi fiind de trecerea voastră efemeră... 

Incă nu este cazul să respirăm uşuraţi, nici măcar în 


condiţiile în care şeful opoziției a declarat într-un discurs 
conciliant că suntem pe drumul cel bun, chiar dacă, incredibil, 
s-a schimbat guvernul condus de el, guvern ce a dus tratative 
cu Uniunea...Oricum, în aşteptarea binelui, viaţa trebuie trăită, 
fiindcă nici un organism înternațional nu ne dă startul pentru... 

Apa a devenit aproape rece, iar pe... Gigliola o simt ca un 
sloi de gheață ostil, asemenea raportorilor europeni care ne 
calcă şi ne toacă sistematic. Există un paradox... românesc, pe 
lângă altele, ce ne dă şi nouă şi lor dureri de cap: pe de o parte 
copiii olimpici, câştigători irifanți ai olimpiadelor în faţa 
copiilor occidentali, pe de altă parte maturii acestui popor, care 
cerşesc pe orice poziție s-ar afla, fie pentru ei, fie pentru țară. 

Ne punem întrebarea: Cum e posibil ca atâtea calități ale 
unor copii să se piardă în procesul maturizării lor? lar esența 
întrebării oglindeşte în răspunsul său a douăsprezecea lege a 
nefericirii la români, copii deştepţi, adulţi... regrete ce ne 
onorează, dar care nu ne rezolvă neputinţele... 

Dacă a mers ceva în ţara aceasta, în vechiul regim, a fost 
şcoala, mecanism asemeni unui ceas elvețian ce se respectă. 
După revoluţie s-a vorbit de relaxare şcolară, adică manualele 
să aibă un conţinut informaţional proporțional cu timpul de 
predare al dascălului şi capacitatea de receptare a puer-ului, 
care pe măsura trecerii timpului ilustrează cu succes a 
treisprezecea lege a nefericirii la români, cea privitoare la 
lene... uşor confundabilă cu cea... filozofică... 

Fiecare ministru postdecembrist a vrut să lase o urmă 
adâncă de tractor pe ogorul şcolar atât de labil, spre disperarea 
triumviratului profesor-părinte-elev. Aş asemui învățământul 
nostru cu o bombă cu efect întârziat, programată involuntar să 
explodeze la timp de către cârmacii care au deținut frâiele pe 

timp limitat de apartenenţa lor politică. I-aş numi pe aceştia 
din urmă, cu îngăduință şi respect față de bunele lor intenții, 
teroriştii sistemului şcolar. lar cum iadul este pavat cu bune 
intenţii, fără îndoială şi ministerul învățământului este bine 
pavoazat, asemeni tinerelor care în pragul banchetelor 
terminale ne pun în fața unei dileme naționale; îmbrăcate cam 
la fel, cu părul vopsit întâia, nu poţi să-ți dai seama dacă 
termină clasa a patra, a opta ori ... facultatea. 

Mea culpa, devin un bătrân misogin şi plictisitor, în loc să 
o fac fericită ori să mă las total în grija frumoasei tinere din 
braţele mele care abia aşteaptă să-mi demonstreze ce a învăţat 
la şcoală şi... a desăvârşit la facultate. Căci atunci când 
termină liceul cam atâta ştiu: să se vopsească, să fumeze, din 
când în când să prizeze şi... să folosească prezervativele. 

Demn urmaş al D-lui Goe, şcolarul român pune pe jar, 
începând cu admiterea în grădiniță, o armată de părinți ce lasă 
totul baltă când începe cel mic căminul, clasa întâi, clasa a 
patra, a opta... Apoi furma este agitată dramatic de minister, 
dacă se dă ori nu se dă capacitate, admitere în liceu, bac... apoi 
iarăşi admitere. Dacă zidurile atâtor şcoli nu ar fi sprijinite de 
un regiment de părinţi nerăbdători, agitați şi veşnic în mişcare, 
ce s-ar întâmpla cu ele?!? Bieţii părinţi îşi iau concedii, fug de 
la seviciu, îşi lasă dulceaţa pe foc, făcând fiecare ce poate, 
pentru a respecta a patrusprezecea lege a nefericirii la români. 

Efect de bulă papală, explicaţia cel mic îşi dă... creează o 
simpatie colectivă față de părintele respectiv. Şi în aceste 
condiții este firesc ca, în concordanță cu egea a 
cincisprezecea a nefericirii, lucrurile să meargă bine în ţara 
aceasta când toţi copiii îşi vor da şi lua examenele. Atunci, în 
sfârşit, părinții se vor concentra la locul de muncă şi apoi se 
va lăsa liniştea şi o pace adâncă peste ... țărişoara noastră, în 
care războiului cu turcii i-a luat locul războiul... cu şcoala... 

De unde vine ca o glumă... ispititoare, asemeni 


unei nimfe... care abia catadicseşte să-şi întoarcă 
privirea tulbure spre muritorii adormiți, ce-şi târăsc 
picioarele în saboţii de lemn tip Leonardo 70? 

S-a ales praful din seara fierbinte pe care Hethera, pipiţa 


din braţele mele, se pregătise cu migală să mi-o ofere. Încep să 
îmbătrânesc, îmi spun cu îngrijorare, de am putut să decad în 
halul acesta. Să ratez o întâlnire cu Hera ce nu dorea altceva 
decât să mă uimească plăcut cu priceperea ei timpurie! Este 
periculos să creez un precedent în spatele căruia comod să mă 
ascund... de Hortensia. Dar nu este totul pierdut pentru 
păcătosul de mine...şirul horthensiilor este fără sfârşit. 

Ca parlamentar, fac parte din comisia de învățământ- 
cultură, dar învăţământul poate să mai aştepte, să scoată 
trântori în serie, chiar dacă mâine în loc să merg la şedinţa 
comisiei, amintită mai sus, am să... mă recuperez cu Helena, 
care deja a făcut botişor. Dacă aş face parte din turma generală 
a supei cu boi, gestul ei de alint ar trebui să mă pună pe 
gânduri şi să încerc să o îmbunez. Dar am lipsit de la lecţia de 
periat pisici fals alintate şi trec nepăsător peste scena bine 
regizată. Sper ca spiritul de conservare să-i dea Harlei un sfat 
bun şi să nu înceapă să se smiorcăie, ca să fiu nevoit să o 
plesnesc peste botişorul ei atât de drăgălaş. 

Acest lucru mi s-a întâmplat demult, la primele femei pe 
care le-am avut după ce am plecat de la Saviana. Ura mea era 
proaspătă şi de nedomolit, încât pe Haricleea, cea care mi-a 
spus susurând dulce şi alintat că ar dori un copil de la mine, 
am plesnit-o cu atâta intensitate peste gură încât a podidit-o 
sângele. Auzi, târfa, tocmai de la mine s-a gândit să aibă un 
plod!? Se pregătea cu sârg să mă prindă în jugul uneltirilor 
sale femeiești... la care să mă înhame ca pe un... 

Toată povestea mi-a răscolit dorul de Saviana. Refuzam să 
vorbesc despre ea şi copil cu părinții mei, deşi ei aşteptau cu 
înfrigurare întrebările mele. Ştiam că are un băiat.Dar...nu pot 
să o iert şi să spun: avem un băiat! Am lăsat-o cu neruşinare în 

grija părinților mei ce nu meritau una ca asta. Sava, să nu mai 
vii în Sat, Să nu îndrăzneşti să te apropii de ei, eu voi fi primul 
care voi arunca cu pietre după tine! mi-a spus tata în ziua în 
care am sosit în sat, proaspăt însurat cu Agatha. 

Dar a fost prima şi ultima dată când am dat într-o femeie. 
Mai jos de atâta nu puteam să cobor, aşa că m-am mulţumit să 
le posed şi să le alung apoi din viața mea. Am descoperit că 
poți să le chinui mult mai uşor în felul acesta. O muiere 
ochioasă şi afurisită poate să ierte o bătaie din dragoste, dar 
suferă cumplit dacă o ignori, uiţi să-i dai a doua zi telefonul de 
mulțumire... acel telefon care să-i confirme că ceea ce s-a 
întâmplat între voi a depăşit faza animalică şi ţi-ai dat seama 
că ea şi numai ea este cea pe care ai aşteptat-o dintotdeauna, 
bla, bla, bla...ea e unică, nu seamănă cu nici una dintre cele 
care au trecut prin patul tău... 

Este adevărat că după revoluție genul acesta de gâşte au 
depus armele, iar târfulițele tinere nu mai au pretenţia să le 
iubeşti. Ţi se bagă cu dezinvoltură în pat pentru bani mărunți, 
nu aşteaptă să le idolatrizezi, ci eventual să le rezolvi ceva, 
dacă le eşti şef. Se mulţumesc şi cu o masă la restaurant, unde 
să le vadă unii sau alții în compania ta... adică ai deveni un fel 
de trambulină de lansare. Câte una mai speră la postul de 
amantă pe viață, adică amantă cu rentă viageră, ori ambițioasă 
din cale afară vrea să divorțezi pentru ea şi să o impui în fața 
lumii ca nevastă cu drepturi egale cu ale altor neveste 
simandicoase. Degeaba îi spui că, de fapt, căsnicia omoară 
iubirea şi urâţeşte femeile frumoase care sunt făcute să fie 
iubite şi adorate. Nu le mai poţi duce cu vorbe frumoase şi 
înțelepte. Ele vor bani, fapte, funcții, acțiune, mobilitate, 
distracţii, chiar şi o insulă cu nume cât mai exotic. 

Vă adăpostiți de teama că ele ar putea să vă 


tulbure mintea, asemeni nopților cu lună plină... şi somnul 
şi grija zilei de mâine ce se strecoară tristă şi densă, ca şi 
ceața primei zile de toamnă, dureroasă şi grea... 

(Dacă indignat de obrăznicia lor nesaturată nu le oferi 


ceea ce îți cer, fără false pudori te lasă baltă cu prohabul 
desfăcut, ca pe un câine în călduri ale cărui pofte nu contează. 
Alungă-le în lumea lor, acolo unde le este locul!?! Cratiţa le 
aşteaptă plângându-le de milă ...fiindcă s-au întors aşa cum 
au plecat, stăpâne, frigide şi oarbe, bâjbâind în propria 
existenţă ca într-un labirint refuzat... 

Mă întorc în piscina lui Procust, unde mă aşteaptă 
monicele grăbite să nu piardă nici o fărâmitură din festinul 
vieții. Una dintre ele, Hanna, protejată de Cupidon, prinse 
curaj după ce bău o gură de şampanie din cupa întinsă de 
mine. Îmi revin şi eu din drumurile mele lăturalnice iubirii şi 
sunt gata să-mi duc menirea de mascul până la capăt. Mai 
puţin procesul de însămânțare de la care m-am sustras 
demult... printr-o operaţie definitivă... 

O iau în braţe pe Hitaşa şi din nou... sălbatic o sărut. Ar fi 
trebuit să trec de faza aceasta de mult, dar nu vreau să pierd 
nimic, mă întorc exact de unde am plecat. O sărut, deşi 
Huberta nu este de acord cu mine că ar fi atât de necesar. 
Preludiul trecuse deja pentru ea, cât despre mine...pot să sar 
peste el cu uşurinţa unui mascul permanent incitat. 

O mângâi pe păr, părul Helianei este mătăsos şi blond- 
cendre, dacă am consulta catalogul cu vopsele pentru blonde 
cenuşii. Limpezit cu darjan a primit o nuanță blond-gri, foarte 
căutată de către rafinate. Mie nu îmi place nuanța, fiindcă o 
îmbătrâneşte, dar la tinereţea ei... nu contează. Mă uit pentru 
prima dată în ochii Hortansei şi constat că sunt albaştri şi, gol 
cum sunt, mă reflect în pustiul lor. Ştiu că eu şi Hilary facem 
parte din aceeaşi categorie a celor care învaţă pe pielea lor, 
dar...nu învață degeaba. Alţii primesc lovitură după lovitură şi 
tot nu pricep nimic. O piatră vrea să facă sex cu o alta...dar 


87 


lucrurile au scăpat de sub control şi Huana a devenit curios de 
pasivă. l-am dat prea mult timp, iar el s-a scurs în defavoarea 
mea, chiar şi cățărătoarele au demnitatea lor...Constat ivirea 
unei situaţii ce îmi scapă de sub control şi simt nevoia unui 
armistițiu pe care îl cer din priviri Ivanei ce, indiferentă la ceea 
ce se întâmplă cu ea şi implicit cu mine, nu reacționează. 

Poate că Imelda nu înţelege exact gravitatea cerinţei mele. 
Simte doar că-i trece clipa prozaică, fiindcă de cele poetice 
cine să mai aibă poftă? Moment poetic? Un fior ţi se cuibăreşte 
în tot corpul, oriunde te-ai afla. Simţi nevoia să asculți vocea 
care doreşte cu tot dinadinsul să-ți împrumute o clipă de 
nemurire. Poate că au fost prea multe momente poetice care 
ne-au îndepărtat de realitate... aşa cum este ea, Irina, care 
acum reprezintă prozaicul meu. Nimeni, numele celor care m- 
ar putea contrazice sunt fie rătăcite, fie stâlcite şi nu mă 
conving, nu se îndrăgosteşte de o muiere cuminte, harnică şi... 

Ruşinat de propria-mi slăbiciune, torn din flaconul cu 
spumant de baie şi refac clăbucii. Cuprinşi şi ei de inerție au 
devenit o masă uniformă şi...deprimantă. Isadora priveşte 
ceţos şi confuz, asemenea unei moluşte plictisite, activitatea 
mea gospodărească. Solidar cu particulele de spumă, s-a 
desumflat şi... elanul erotic al Iolandei şi nu mai văd cum aş 
mai putea redresa situaţia nonroză. 

Declar criză guvernamentală sau... mai tragic, criză de 
sistem. Jocul nostru, al meu şi al Itdacăi, s-a terminat înainte 
de a începe şi voi purcede la alegeri anticipate. Voi fi nevoit să 
o repudiez pe [artina ca pe o ochioasă leneşă care nu şi-a făcut 
datoria şi să încep căutarea în mulțimea de monice...dornice. 
O bifez cam în silă pe Ivette, ca pe o problemă grea, temeic 
rezolvată, dar simt imperios nevoia ca şi galeria să mă 
încurajeze. ..măcar cu un simplu huo!!! 


88 


Cine este femeia fără suflet ce transformă cauza ei 


într-un caz clasat, deşi părea incitant la... început? Vă va 
înțelege graba cu care o alungaţi din gloata femeilor cu 
suflete ucise... în oaste numeroasă şi anostă a celor fără... 

Ca un şacal venit să se înfrupte din resturi, intră Chiti 


dezarmant de vesel şi voit iscoditor. Vine cu o tavă plină cu 
bunătăţi, dar noi nu am făcut nimic să o merităm. Ofensat de 
atitudinea noastră ingrată şi ostilă, pune tava pe măsuţa de 
serviciu şi aruncându-ne o privire ucigătoare iese întorcându- 
ne spatele. După plecarea lui intempestivă rămâne în aer, 
nerostită, urarea: Să vă stea în gåt, teoreticienilor | 

Să ne stea, ce? gândesc uşor amuzat, iar Ilinca rămâne cu 
braţul drept ridicat involuntar să-şi acopere goliciunea. Care 
dintre ele? mă întreb alăturându-mă celor ce se întreabă în 
deşert. Răstorn ordinea firească a lucrurilor între mine şi 
Iohana şi încep să mănânc ca un bărbat mulțumit de sine, ce 
ştie să aprecieze o bucăţică bună şi în aceeaşi măsură o bucată 
bună... Poate... din decenţă faţă de foametea de pe glob, nu pe 
acelaşi taler al balanței. Este rândul Iuliei să puncteze, dar 
scorul este ştiut, ori mai bine spus, hotărât dinainte.Se 
încumetă şi Ilora să guste câte ceva din bunătăţile aduse de 
către Chiţi, dar nu înainte de a cântări cu diplomaţie urmările 
gestului său fatal... asupra siluetei. 

La tot pasul te întâlneşti cu un român dispus să-ţi ofere pe 
gratis o reţetă de cură de slăbire. Dacă acesta ar fi criteriul de 
intrare în Uniune, atunci am fi intrat de mult. Păcat că votanții 
unionişti nu-şi pot depăşi lipsa de cultură, cum ar zice 
românul dispus să confunde educaţia cu...cultura, şi să admită 
că cele mai frumoase şi clepsidrice combatante, care întrunesc 
toate standardele internaționale, există pe plaiurile noastre de 
mit, în ciuda sărăciei fiind bine...îmbrăcate... 

Illena, exemplarul de lângă mine ce nu-şi permite decât să 
ciugulească din palmă ori palme, ilustrează cu succes roadele 
unei asemenea cure. Îmi aduce aminte că sunt vinovat de 
situația creată în zonă şi, fără îndoială, că ar fi trebuit de mult 
să reacţionez la farmecele trupului ei de iapă pursânge. Îi arăt 

Iustinei cartonaşul roşu cu menţiunea vinovată pentru exces 
de farmece trupeşti, trebuie să specific lucrul acesta, ca să nu 
înceapă să-şi facă iluziile specifice genului din care atât de 
arogant face parte. Mă ridic brusc a nu ştiu câta oară şi valul 
pe care îl produce corpul meu o stropeşte pe Ivonna cu apă şi 
spumă, periclitând un întreg eşafodaj pe care a fost creată, cu 
atâta iscusințţă, masca din fond de ten, conturul buzelor, al 
ochilor... şi restul ce vine să o înfrumuseţeze. 

O întreagă armată de vopsele se antrenează pe tenul Ianei, 
ca să facă imposibilă trecerea timpului. Ce-şi închipuie gâsca 
de Iris că ea nu va îmbătrâni niciodată? Ori, dimpotrivă, învaţă 
de la cele cu farmece apuse degeaba să nu-şi irosească timpul 
şi să se vândă la preţul maxim, ca una ce ştie exact cât face? 

lau margareta din bucheţelul de flori pe care inepuizabilul 
Chiţi l-a pus de dragul Isoldei şi îmi caut norocul. Încep să 
smulg cu patimă câte o petală albă şi catifelată, ofrandă adusă 
purității pierdute a eternelor monice. Va rezista guvernul, nu 
va rezista guvernul? întreb margareta, sub ochii dilatați de 
uimire ai ludithei, ce şi-ar fi dorit, prin toţi porii intelectului 
său, ca întrebarea adresată oracolului să fie neapărat legată de 
persoana ei prețioasă: va obține postul de consilier 
prezidenţial, nu-l va obține, va primi o invitație în... Canare, 
nu va primi...va rămâne însărcinată, nu va rămâne?... 

Mă dor sânii de atâta aşteptare, rupse luria tăcerea ce 
părea să fie veşnică între noi. Muieri proaste, mă ofensez eu 
înspre Isaura, vă aruncați peste noi cu probleme ofensator de 
banale, fără să vă pese că în jurul vostru mor oamenii sub 
bombe, mor în cataclisme, mor de foame sau mor pentru că, 
păcătoase cum Sunteţi, îi aduceţi pe lume muritori... şi fără 
mari şanse de izbândă! 

Si.. fără drept de apel, nu pot să-mi consum 


energia într-un război pierdut o dată pe zi, pe an ori 
pentru totdeauna... Sunt acolo unde m-ați plasat, ca pe un 
artificiu cu efect întârziat, mirați că mai fac față ... 

git flaconul mare de spumă ce împrăştie arome 


înnebunitoare. Jara se lipeşte de mine într-o îmbrățişare ce-mi 
fură răsuflarea. Să ia cineva cățeaua aceasta de pe mine, care 
doreşte prin toți porii să mă îmbete cu feminitatea ei 
dezgustătoare! Julieta încearcă să mă rețină în brațele sale, 
sărutându-mă cu aceeaşi sălbăticie pe care mi-o suportase ea, 
de câte ori am vrut să o pedepsesc. Îmi feresc dezgustat gura 
de gura sa fierbinte ce doreşte cu furie să-mi fure... sufletul. 

Ajutor, oameni buni! strig cât pot lumii de afară. Femeia 
asta nebună, Janina, vrea să mă siluiască față de voi, ce vă 
vedeţi nestingheriți de fapte măreţe, neaducătoare de mari 
satisfacţii, doar eventual de câțiva bănuţi de argint pe care, 
cheltuitori, îi veţi risipi! Chiţi, unde eşti? Te plătesc ca să ai 
grijă de mine şi nu pentru a pune picături extaziante în 
băuturile târfelor ce vor să ciugulească cu clonţurile lor 
nesătule picăturile prețioase de viaţă. 

Alungați-le de pe mine! Sunt prezente aici, în apa ce 
clocoreşte ca un cazan cu smoală, aceste sirene aducătoare de 
moarte. Nu lipseşte nici una din monicele care mi-au otrăvit 
viața cu pretenţiile lor ...cu intrigile lor... cu minciunile lor, cu 
balele lor, cu mirosurile lor... cu fără rosturile lor? Acum, 
Chiar acum, veniți să o îndepărtați pe Julia, vampir cu vechi 
State de plată, care şi-a propus Să-mi sugă tot sângele la 
adăpostul privirii ei voit inocente! 

Doresc să convoc o şedinţă de noapte în care să hotărâm 
noi, atât billclintonienii cât şi donjuanii, printr-o ordonanță de 
urgență, ca şcoala să nu mai scoată atâția boi asemenea 
miel... Nu am ştiut ce să fac cu viaţa mea, nu am vrut să aflu 
cine sunt sau ce vrea nenorocitul care locuieşte provizoriu în 
pielea mea şi care cu aplomb ia decizii grave în locul meu! 

A crescut o dată cu mine şi vițelul care a fost a ajuns un 
bou care şi-a căutat identitatea între coapsele atâtor femei, 
nepăsătoare ele, nepăsător el. A crezut că femelele vor învinge 
sila pe care o simțea faţă de sine şi față de corpurile lor 
superbe. O urăsc pe Janeta pentru că în ecuația în care a vrut 
Să mă strecoare, un X par sau impar multiplu ori submultiplu, 
nu a ținut seama şi de semne şi a vrut să mă anuleze. Văd scris 
cu roşu pe banda ce se îmvârte în jurul capului meu: Sava plus 
Leonarda este egal cu... Mă lupt cu Lucia care şi-a învârtit o 
mie de tentacule în jurul meu, Ssufocându-mă cu sânii ei, cu 
părul ei, cu pielea ei alunecoasă de şerpoaică. 

Nu vreau un meci egal cu Loredana, acum când mai pot 
să-mi fac tema la matematică, pe care nu mi-am făcut-o, prinşi 
fiind cu toţii de moartea lui Kenedy, care mi-a otrăvit 
copilăria şi pe care îl uram pentru că mi-a furat-o pe Marlyn 
Monroe, femeia aceea frumoasă pe care au dorit-o cu toții, 
dar pe care nu a iubit-o nimeni cu adevărat... 

Îi simt sânii Luanei, prea mari şi prea grei. Pentru mine 
cei mai frumoşi sâni sunt cei ai Savianei, mici ca nişte prune. 
Dar sunt ai ei, singura femeie pe care am putut-o iubi, după 
Marlyn. Și acum această caracatiță dezgustătoare de femei 
vrea Să mă Sugrume şi Să-mi strecoare otravă sub piele, 
linguşindu-mă cu neruşinare. O văd pe Ludwica. ka mă 
mângâie cu pricepere, sperând încă să-i cad în capcană. 

M-am răzgândit, nu o mai vreau nici pe Laida, ce-şi scoate 
ghearele ca să-mi lase urme de neînlăturat pentru posibila 
mea soție. Pe care o am... ori doar am avut-o... Dar nu este 
Saviana.... Cu ea am terminat demult, de când am părăsit-o cu 
plod cu tot, pe care am implorat-o să nu-l nască. Eu o voiam 
doar pentru mine... 

S-a aprins beculeţul roşu, alarma pe timp de zi, 


semn că am mai pierdut o paranteză răspuns între mine, 
veşnic neliniştită, şi tine egal împărţit. Da, parantezele nu 
se mai poartă, superflue şi greoaie cum sunt... 

Am întâlnit-o pe... La propunerea ei şi ca să fiu sigur că 


am s-o scot definitiv din viaţa mea pe Saviana, a cărei 
încăpățânare mi-a schimbat destinul, am divorțat de aceasta şi 
m-am căsătorit cu Agatha. Şi uite aşa, am intrat, fără să-mi fi 
dorit în mod deosebit, în lumea bună a capitalei. Agatha era 
fiică de diplomat ce, născută şi crescută în străinătate, părea o 
pasăre exotică într-o colivie de aur. 

Ne-am cunoscut la Costineşti, raiul de atunci al studenţilor. 
Tinerii erau, în general, la fel de săraci. Se aflau printre noi şi 
copii de bani gata, dar cele două extreme, care există azi, 
atunci erau de neînchipuit. Fata era superbă: roşcată cu păr 
lung, subțirică şi cu nişte ochi verzi umbriţi de gene lungi şi 
atent rimelate. Avea o droaie de admiratori, cărora le trimitea 
elegant bezele dintr-o limuzină care începea cu 12 CD. Trăia 
într-o lume ce părea, văzută de la nivelul nostru, fără griji şi cu 
obiceiuri străine nouă. 

Agatha a pus ochii pe mine de la început, eu fiind un biet 
student la Petroşani, obişnuit cu fete modeste şi fără pretenții. 
M-a chemat în camera ei şi fără nici o introducere mi-a spus că 
mă place şi că doreşte să mă mut la ea. Sper să ne petrecem 
toată vacanța împreună, spuse ea graseind uşor. A fost într- 
adevăr o vară de vis, ea fiind femeia ce m-a învăţat să fac 
dragoste folosindu-mă de rațiune. Am alungat din viața mea, 
urmându-i sfaturile, pasiunea şi nebunia. 

Agatha a fost un profesor serios, bun şi răbdător. Îmi 
spunea mereu să mă educ şi să-mi înfrâng pornirea firească de 
a mă repezi la ea, parcă aş fi un uliu flămând. Nu agrea 
lucrurile făcute în grabă, dintr-o răsuflare. Un bărbat şi o 
femeie sunt făcuţi pentru a se simți bine împreună, îmi spunea 
profesoara mea de amor, indiferent de sentimentele care îi 
leagă. Numai proştii îşi pierd capul fără discernământ! Când 

a considerat că am învăţat suficient, a chemat-o pe cea mai 
bună prietenă a ei şi i-a spus: Liza, este al tău... Poate dintre 
toate umilinţele pe care le-am suportat în viață, aceasta mi s-a 
părut cea mai grea. Mi-a trecut supărarea abia în brațele 
Lorenei. Dar am păstrat relațiile prin scrisori... pe care Agatha 
mi le trimitea din toate colțurile lumii, probabil cu un sadism 
atent calculat. 

În timp, i-am devenit recunoscător că m-a învăţat să-mi 
zăvorăsc patima şi mi-a dezvăluit arta de a iubi după... 
manuale. Nu-i purtam pică pentru povestea cu Liza, 
dimpotrivă, pe măsura ce avansam în cuceririle mele îmi 
dădeam seama ce bine mi-a prins. Ce comod este să iubeşti 
fără suflet! Recunosc că, părăsind-o pe Saviana, mi-am propus 
să nu mă mai îndrăgostesc de nimeni. Dar fără şcoala Agathei 
aş fi şi acum orbit de iubirea aceea dezgustător de dulceagă. 
Am reuşit uşor să fac în doi ani suma de una sută de... 

În ziua în care tocmai îmi dădeam starul şi mă întrebam 
încotro să mă îndrept, am primit un telefon misterios de la 
Bucureşti. Era un mesaj de la Agatha, care mă invita la ea 
acasă. Am plecat fără să ezit. Ajuns în faţa casei vechi, cu o 
scoică de sticlă ce acoperea intrarea, m-am simţit mic, 
neînsemnat. Era atât de impunătoare, cu scările şi coloanele ei 
de marmură, cu un bazin străjuit de amoraşi, din care țâşneau 
jeturi de apă proaspătă. 

Uşa se deschise brusc şi o mână grăbită mă înşfăcă şi mă 
târî printr-un hol imens. Zării un pian negru în faţa căruia 
stătea o doamnă severă, ce netulburată de intrarea noastră îşi 
continuă exercițiul. Agatha îmi făcu semnul tăcerii şi mă trase 
pe scara din marmură care avea o balustradă din lemn frumos 
lăcuit. În sfârşit, ajunsesem într-un coridor din care porneau o 
mulțime de uşi, toate închise. Fata deschise energic una dintre 
ele şi apoi o trânti... definitiv. 

Am mai lăsat să treacă pe lângă mine, asemeni 


atâtor lucruri aducătoare de bucurii, timpul în care am fi 
putut avea o discuţie matură, un dialog civilizat între un 
el şi o ea, fără lucruri acceptate cu jumătăţi de măsură... 

Sava Sandorian, bărbatul de aproape treizeci de ani, 


iubitor de femei, ori mai bine spus ucigătorul de femei căci 
pentru el o muiere posedată echivala cu una ucisă, a murit 
atunci în camera Agathei. În pielea lui s-a născut un alt Sava. 
Bărbatul nou fuse ridicat la rangul de soţ... soțul Agathei 
Tripa, ce după căsătorie s-a numit Sava Sandorian Tripa. 
Atunci ea a vorbit o după-amiază întreagă, timp în care el a 
tăcut şi a ascultat. Femeia gravă din fața lui nu mai era 
profesoara de amor ce îl uimise cu indiferența ei... 

Viitoarea lui soţie şi-a pledat atât de bine cauza, încât el a 
semnat un contract cu clauze bine stabilite... de ea. Agatha era 
însărcinată cu un bărbat care a părăsit în mare taină ţara. 
Pentru că ea nu voia să nască un bastard, ei doi trebuia să se 
căsătorească. După ce va naşte şi va putea călători împreună 
cu bebeluşul, ea va pleca în străinătate după tatăl copilului. 
Acolo va divorța şi totul va reintra în normal. Drept 
recompensă, Sava se va alege cu o casă frumoasă, aflată pe 
fostele domenii regale. După moartea părinților, el va moşteni 
şi restul... 

Totul fuse minuţios pregătit, aşa că într-o lună erau 
căsătoriți. Proaspătul soţ a primit actele casei, maşina, plus un 
post în ministerul minelor. Nu-i venea să creadă că viaţa lui a 
luat o întorsătură atât de frumoasă. Mai semnase un act, în 
particular, cu Agatha, că el nu va avea nici o pretenţie fizică 
asupra ei şi nici ea nu se va amesteca în viaţa lui privată. I se 
părea ciudat că noua lui soţie, pe care o ştia nesătulă de sex, îi 
pusese atâtea restricţii... Îi era greu să o vadă prin casă şi să 
ştie că el nu o va mai putea avea. Atunci a început să le 
numească, cu atâta resemnare, târfe pe toate femeile, în frunte 
cu ea. În subconştientul său o catalogase astfel din ziua când l- 
a agăţat fără fiţe muiereşti în acel Costineşti al tinereţii lor... 

Dar, de data aceasta Sava Sandorian se dezice energic de 
subconştientul său deloc prietenos cu muierile ochioase şi 
afurisite, acordându-i galant proaspetei sale soţii, Agatha 
Sandorian Tripa, circumstanţe atenuante... Avea şi ea dreptul 
la puțină înţelegere, în condiţiile în care i-a răsplătit serviciile 
cerute, cu vârf şi îndesat, făcând dintr-un simplu ingineraş de 
mine un tip bine situat şi garnisit... un domn ce se scaldă în 
apele dulci şi prielnice vieții... de capitală. 

Derutat de întorsătura exisenţei sale, Sava încearcă să se 
obişnuiască cu noua sa identitate care, trebuie să recunoască, 
nu era de aruncat. Părinții Agathei, Saurotte şi Armand Tripa, 
i-au venit de la început în întâmpinare, primindu-l călduros şi 
făcându-i toate mofturile, la fel ca şi fiicei lor. Îi plăcea la 
nebunie casa îmbietoare cu aerul ei de bunăstare mic- 
burgheză, atmosferă pe care el o cunoştea doar din multele 
cărți ale Savianei ... 

Asta este... Nişte neuroni nostalgici trebuia în prostia lor 
sentimentală să o aducă pe fosta nevastă, nălucă trecătoare, în 
noua existență tihnită a lui Sava... Afară cu ea din viața 
noastră! îi şoptiră restul neuronilor mult mai puternici, ce 
doreau să parvină prin toate sinapsele... Bărbatul satisfăcut de 
energia pozitivă ce îi bombardează intelectul face o linişte 
aproape ecumenică, el fiind un arbitru intransigent al meciului 
neuronic din propria cutie craniană... cu scalpul întreg... încă. 

Silence, please!... Locul Savianei este acolo, în satul în 
care îşi duce existenţa monotonă, care în timp va face din ea o 
simplă țărăncuţă cu ştiinţă de carte. Ce să caute femeia aceea, 
cu plodul ei ce i-a produs atâta disconfort psihic, în viaţa lui, 
Sava Sandorian, moştenitorul de drept al Tripenilor? Cui să 
răspundă la întrebarea aceasta idioată şi asincronă cu noua şi 
imprevizibila sa identitate? 

Cu cercelul de pirat într-o ureche, mă ademeneşti cu 


vorbele mele, poate unele generos... reglazurate. Acesta 
este cuvântul potrivit atitudinii tale, asemănătoare furului 
ce s-a înecat pe mare, pentru că şi corsarii... 

(Da, în sfârşit, viaţa lui Sava a intrat pe făgaşul normal 


atunci când insinuant Agatha l-a întrebat: Vrei să ţi-o chem 
pe Liza? Dar el nu o voia numai pe Liza, care devenise în felul 
ei ironic de a i se adresa un fel de nume comun pentru restul 
femeilor lui, ci pe Linda, Lola, Leea, apoi pe... Aşa îi este lui 
sortit, când deschide un drum să nu mai aibă stăvilar... 

S-a obişnuit repede şi din mers cu rolul de soţ al unei femei 
frumoase, arogante şi dorite. Nu era puţin lucru să fii ginerele 
unui om important, să porți numele de Tripa... nume de 
împrumut pe care... într-un fel l-a plătit cu onoarea sa. Au fost 
zile bune, dar şi zile proaste momente ce îl făceau să se simtă 
asemeni unui gigolo care a ştiut să se vândă, dar supraprețul 
obținut nu-i putea adormi amorul propriu ce încă mai sângera. 

Sava, Sava, îmi spun dojenitor, chiar ţi-ai dorit viața 
aceasta ce seamănă leit cu a unui impostor care a luat 
locurile... ființele şi obiectele ce nu-i aparțineau? E o mulțime 
străină de tine, pe care o plimbi de colo până colo prin lume, 
făcând caz de sacrificiul făcut. Trezeşte-te, omule trecător, 
căci nu eşti pregătit să plăteşti prețul cuvenit, acum când şi 
leul moare uşor şi se naşte greu! 

Agatha se împlinea văzând cu ochii, devenind una dintre 
femeile însărcinate şi atrăgătoare după care bărbaţii întorc 
capul pe stradă cu regretul că nu sunt ei vinovații... El primea 
cu calm felicitările celor din jur pentru postura de viitor tătic. 
Neaşteptat pentru un bărbat tip Sava Sandorian, el s-a obişnuit 
cu ideea prezenţei unui copil, în familia sa ciudată, care într-o 
zi îi va spune fata, dacă soţia sa de împrumut va mai rămâne în 
țară. Starea de aşteptare, pleacă ori nu Agatha în străinătate, îl 
agasa dar... era la dispoziția ei. Nici femeia nu era mai calmă, 
bărbatul simţea cum aerul vibrează energic în jurul ființei sale. 

Erau veşnic în mișcare. Într-o zi se aflau la Sinaia, porniţi 
cu atâtea bagaje, că ar fi putut sta un an întreg. Plictisită, peste 
o zi... două, Agatha şi capriciile ei doreau să plece la mare. 
Vrând-nevrând el trebuia să o însoţească, părăsind cu regret 
casa de vacanţă de aici, aflată într- un peisaj montan mirific, o 
casă la fel de frumoasă şi veche ca şi cea de la Bucureşti. Îşi 
promitea răzbunător să se întoarcă cât mai repede, dar nu 
singur, ci într-o companie cât mai plăcută, care să-l facă să 
uite... umilințele suportate. 

Apoi, Agatha, care nu mai avea stare, voia la mare. Era 
înnebunită după soare, nisip, apă sărată... Degeaba îi spunea 
Sava că nu are voie în starea ei de grație să facă baie; nici 
soarele nu-i va face bine, ba mai mult, el îi vor activa pistruii 
pe care ea îi ura cu disperare specific feminină. Devenea 
malițioasă făcând apropouri la trecutul lor estival petrecut 
împreună în studenție. Nici el nu putea scăpa de amintirile ce 
veneau peste el de-a valma, pe care nu le putea cataloga, 
pentru a le alunga apoi definitiv. 

Brusc Agathei i se făcea dor de casă şi se întorceau la 
Bucureşti, la viaţa lor cotidiană. Soacra continua să cânte la 
pian, ca o franțuzoaică frumoasă şi tristă ce era. Socrul său, 
acum pensionar, era un intelectual fin care iubea pe toată 
lumea, inclusiv pe el, tatăl viitorului său nepot. Nici ea, nici el 
nu ştiau adevărul despre copilul Agathei. Fiica lor nu voia să-i 
întristeze cu planurile ei nebuneşti de plecare în străinătate. 

În sfârşit, copilul a venit pe lume, un băieţel pe care 
Agatha îl adora, spre marea lui mirare. Nu-şi putea închipui că 
maternitatea poate să schimbe atât de mult o femeie ce...era 
greu de crezut că va renunţa la plăceri, pentru a se consacra cu 
pasiune unui ritual opus personalității sale. 

Stiu să moară elegant, dacă spiritul epocii o cere. 


Dar tu nu ai vrut să te îneci singur! Inainte de a dispărea 
în apa limpede ca şi cleştarul, te-ai asigurat că nu va mai 
exista nimic din... ființa mea... răvăşită... 

Fără să-l întrebe, Agatha şi-a botezat copilul Sava 


Armand. De ce tocmai Sava, când ea nu avea nici o obligaţie 
față de el? Ciudate şi de neînțeles sunt muierile ochioase şi 
afurisite, mai ales cele moțate din încrengătura capricioaselor 
timpurii! Au obiceiul prost de a te pune în situaţii penibile din 
care tu, un biet muritor lipsit de alifiile ce ar fi capabile să te 
protejeze de înțepăturile lor veninoase, chiar nu ştii cum să ieşi 
cu demnitatea neşifonată. 

După naştere, soţia sa vremelnică a devenit tot mai 
impacientată. Dorul de cel care devenise tatăl fiului ei o 
chinuia vizibil, punându-şi amprenta pe chipul şi în atitudinea 
ei faţă de toți cei care o înconjurau cu înțelegere. Tânăra mamă 
respingea categoric nu numai strădania lui Sava, dar şi 
dragostea firească a părinților... jigniți de atitudinea 
nepăsătoare a fiicei în fața unor griji pentru nepotul lor. 

Agatha devenise o tigroaică. Îşi apăra puiul şi iubirea, iar 
bărbatul era consternat... având în faţa ochilor o femeie care s- 
a predat cu trup şi suflet şi grav bolnavă de dragoste îşi 
forțează destinul...Unde era profesoara lui, cea care îi dădea 
sfaturi peste sfaturi cum să nu se îndrăgostească de femeile cu 
care se distrează? Era evident pentru toți cei apropiați că 
dorea să fie lăsată singură şi nu voia imixtiuni în viața ei. 
Aştepta cu disperare un semn... de la iubitul său. Iar ei, 
neputincioşi, nu o puteau ajuta în sensul acesta. 

Ceea ce conta în acel moment pentru ea era doar Sava 
Armand, rodul dragostei sale necunoscute. Străinul, ce făcuse 
din profesoara de amor o femeie vulnerabilă, dispăruse în 
neantul altor țări şi întârzia nepermis de mult în tăcerea sa 
misterioasă. De câte ori suna telefonul în casa aceea mare, 
Agatha sărea ca turbată asupra bietului aparat ce, nepăsător la 
neliniştile tinerei femei îndrăgostite, dorea sadic pe altcineva... 

Băieţelul era sănătos şi voinic şi trezea toată casa cu 
tipetele lui ascuţite. Aveai impresia că l-a muşcat cineva sau i- 
a făcut un lucru groaznic. Speriaţi, săream ca arşi şi alergam 
la pătuţul lui să vedem ce a păţit. Nu ştiu dacă bebeluşii pot 
gândi, dar îl bănuiam pe copilaşul poznaş că se distrează pe 
seama noastră. Mă bucuram chiar şi eu de apariția lui, o 
jucărie zgomotoasă care spărgea liniştea atât de obositoare... 
Casa devenise un teatru cald... 

A urmat o vară caniculară şi cu toţii am plecat la mare. 
Chiar şi soacra ni s-a alăturat, încântată de noul său rol de 
bunică. Plină de elan a renunțat la pian, dar nu şi la 
geamantanul cu cărți. Sava Armand avea deja şapte luni şi țipa 
de bucurie când îl stropeam cu apa adusă cu găletuţa în mica 
sa barcă, pentru ca să aibă puiul cu ce să se joace. Devenise 
d-l Goe al plajei şi ar fi ajuns un rău şi un alintat... dacă ... 

Brusc atitudinea Agathei s-a schimbat în urma telefonului 
primit, în şfârşit. Ne-am făcut în mare grabă bagajele şi am 
pornit spre Bucureşti. Pe drum, Agatha mi-a spus radioasă că 
s-a înscris într-o excursie, adică ne-a înscris pe toți trei. Dar 
până atunci ar dori să mergem în vizită la părinții mei şi i-ar fi 
plăcut să ne oprim câteva zile în Băile Herculane. Mi se părea 
ciudat că ei, celei ce dorea să plece pentru totdeauna din viața 
mea pe care voit mi-a bulversat-o, i s-a năzărit să-mi cunoască 
părinții şi locurile natale. 

Ce-ar putea să vadă Agatha într-un sat de munte, având 
casele legate una de alta, vara cu mult praf şi arşiță, iarna cu 
zăpadă şi ger? Erau frumoase locurile unde m-am născut, iar 
Herculanele erau un vis, cu aerul cel mai curat din ţară, 
aducând leit cu alte stațiuni din Europa. Oraşul mai păstra 
măreția pe care i-o dădeau clădirile construite în timpul 
fostului imperiu. Dorința ei neaşteptată mi-a trezit un dor 
sfâşietor de ai mei, de Saviana şi de... 

Nu rămâne decât sufletul meu, cel al unei femei 


ucise într-o joi, asemenea subretelor strânse prea tare în 
brațe în singura zi liberă... dintr-o săptămână care li se 
pare atât de lungă şi umilitoare. De ce tocmai el? 

Noaptea monicelor nu s-a încheiat şi Lola dornică să se 


facă plăcută mie, încă Sava Sandorian Cel Rău, profită de clar- 
obscurul camerei şi de apropierea de mine. O las să facă ce 
vrea ea, dar ca orice voluntară care se respectă... Luiza... Cui 
îi place să fie manevrat asemeni unei simple marionete? 

Mă uit la ghearele roşii şi pătrățoase ale Laurei, ce îi dau 
un aer de vampir, iar mie îmi dau coşmaruri şi, făcîndu-mi 
cruce spre ea, îmi aduc aminte că acest nume feminin era 
preferatul meu în copilărie. Mi-l închipuiam că este numele 
unei zâne bune. Dar toate aceste gânduri au murit o dată cu 
băieţelul ce a crescut avid să cunoască lumea, lăsând-mi cu 
nonşalanţă în cârcă toate relele... 

Larisa se îndură să facă un discount şi să-şi provoace 
silueta, care respectă standardele internaționale cerute, cu un 
pişcot minuscul. Ce s-ar face Leonora fără acordul celor trei 
dimensiuni pe care se sprijină în planurile ei mărețe de viitor? 
Recunosc smerit că pentru perfecțiunea momentului de amor 
pe care îl petrec cu Liana avem amândoi nevoie stringentă de 
prezenţa celor trei... R... 

Celebri şi nelipsiţi în epoca de tristă amintire, ei sunt: 
Recuperare, Recondiţionare,Refolosire. Li se potrivesc teribil 
de bine şi monicelor ce trec clipă de clipă prin viaţa mea, pe 
care consider că o merit. Lisa, arogantă, se cambrează, aşa ca 
să-mi dau seama ce bine se înscrie şi ea în partidul celor trei R. 
Afiliat deja la organismele internaționale, membrele lui de 
marcă circulă în voie pe mapamond. 

Evit femeile cu numele Maria, dintr-o teamă biblică. Deşi 
monicele ce poartă acest nume ar trebui să spargă tiparele 
muierilor ochioase , eu nu sunt convins de acest lucru.... Dar 
vai, Sava, îmi spun pocnind umil din biciul căinței, sper că nu 
ţi-ai propus Să-ţi pui cenuşă în cap, nici ţie şi nici... altora! 

Privindu-mă în grupul bi//clintonienilor, dintr-o poziție 
din care eu mă văd foarte bine, domniile voastre mai puţin, mi 
se pare că nu sunt totuşi un... bi//clintonian get-beget. 
Definesc categoria respectivă ca fiind a bărbaţilor care nu au 
curajul faptelor... În acest caz eu mă zbat din răsputeri să 
dezertez din rândurile în care nu mă regăsesc la nici un nivel. 
Mă bucur pentru mine... 

Ei bine, păstrez în minte numele tuturor relelor pe care le- 
am făcut, chiar acum comit greşeala... cu numele Magdallene. 
Să nu credeți că păcătoşii au început cu billclintonienii. 
Fiecare secol a avut mai mulţi fartori celebri şi, dacă îi dăm 
păcatului amploarea unui fenomen, atunci... fără îndoială el 
există de la Adam încoace... 

Dacă îi numim pe cei ce îşi asumă faptele bune sau rele 
donjuani, atunci e limpede ca o zi bună de ce restul muritorilor 
eşuează lamentabil în categoria antipatică a bi//clintonienilor. 
Voi striga de trei ori Huo! Huo! Ura! pentru biliclintonienii 
tuturor timpurilor şi de trei ori Hip! Hip! Ura! pentru 
donjuanii acestui secol bezmetic . 

Vă veţi întreba care sunt jumătățile celor două categorii. 
Răspunsul este: magdalenele şi monicele. Democrat fiind, voi 
striga de trei ori Hip! Hip! Ura! pentru magdalene, fiindcă nu 
se dau ceea ce nu sunt. Răcorit, țip de trei ori Huo! Huo! Ura! 
pentru monice, curtezanele veacului trecut şi prezent, nu 
pentru că ar fi mai păcătoase decât păcatul, ci pentru că vor să 
destabilizeze cancelariile lumii cu zâmbetul lor perfid... 

Nu voi rosti cuvântul pe care îl aşteptaţi, înfometați şi 
sufocați de atâtea informaţii. Nu pentru că am poftă să fiu 
răutăcios şi vă nesocotesc voinţa, ci pentru simplul fapt că nu 
mi-am propus, de pe poziția mea de donjuan, să vă strig cu 
neruşinare: păcăroşilor!... şi nici măcar biliclintonienilor, 
încrezuţi ce sunteți!!! 

Văzută ca o femeie... cu Sufletul ucis într-o joi şi 


scoasă din acest context, par uşor neconcludentă... 
neverosibilă ... neîndemânatică ... Cu ajutorul tău, o undă 
de simpatie îmi face cu ochiul... dinspre loja celor care... 

Mariana, o mică dulce Mariana, care este o altfel de 


Anmarie, se susține material cu ajutorul celor trei R. Ei sunt 
ilustraţi în cartea sa de vizită albă cu litere mari aurii, într-un 
fel sec ce îți taie calea de comunicare sau apropiere, dacă 
vizezi atât de sus prin trei cuvinte lungi şi imposibile, ce 
desigur îţi fac poftă de mâncare: 
90Recuperare-60hRecondiţionare-90hefolosire 

Privită prin prisma acestor bareme minunate, îi dau Mirtei 
note excelentisime şi o trec urgent în cartea de onoare a 
piscinei lui Procust. Dacă, schimbător cum sunt, îmi vine greu 
să fac față acestor muieri cu taliile lor perfecte, scap şi...apoi 
mă pierd bezmetic între alte coordonate... punct final Marta. 

Din când în cînd îmi spăl ochii şi într-o dimensiune... 
rubensiană, ca de exemplu Maud, ca să nu-mi reproşeze 
cineva de sus că pot să fiu atât de pueril şi superficial... 
căutând doar forma şi... formele în detrimentul unui conținut 
ce te îndeamnă la o meditație binevenită păcătosului, cu 
profunzimea sa marcantă! 

Cu toții am învăţat la ora sfântă că sufletul contează şi pe 
acest concept se bazează şi Mona, când mă ispiteşte să mă înec 
în cleştarul profunzimii sale. Suprafaţa rubensiană, pe numele 
de alint Mălina, este foarte dezinvoltă şi îşi repartizează 
surplusul pe mine, într-o încercare creştinească de a mă scoate 
din carnalul meu existențial. 

Se ştie că rubensienele îşi completează plusul fizic prin 
multă, multă tandrețe. S-ar zice că Marina vrea să-şi strecoare 
carnațiile dincolo de trupul meu banal şi trecător, spre suflet, 
căruia îi propune în versiunea e€i...nemurirea. Scap cu greu din 
lupta Matildei cu mine, dar şi mai greu din cea cu mine 
însumi. Această încercare mă seacă la inimă, asemeni luării de 
cuvânt în fața...microfonului parlamentar căruia i s-a furat 
tonul, pentru a fi redistribuit elegant opoziţiei. Pot să spun că... 

Mihaela, demoazela aici de faţă, poate să confirme că sunt 
un orator perfect... în pat...şi bun... în Parlament. Ce mai? 
Sunt zare! Doar că nu ştiu să-mi aleg momentul şi locul 
potrivit... ori pur şi simplu amestec derutat informaţiile ce vin 
avalanşă peste mine. Neputincios, nu pot separa lumile în care 
lucid trăiesc!!! 

Formula rubensienelor, că ar fi nedrept ca atâtea dulceaţă 
să nu fie pusă într-o formulă, este: 

(90R+n)-(60R+n)-(90R +n ) 

Faţă de formula simplă a monicelor, ce se ţin cu nasul pe 
sus şi care este 90R-60R—90R, cea a rubensienelor este mult 
mai complicată şi necunoscuta n îmi dă bătaie de cap. De 
aceea eu prefer femeile ce se verifică printr-o formulă uşoară. 

Când apar complicațiile cu n, număr natural, care poate 
avea valori pozitive în cazuri fericite, valoarea zero şi valori 
negative, te apucă durerea de cap. Eu... Sava Sandorian Tripa, 
senator în parlamenul lumii, nu sunt în stare să intru într-o 
formulă cu radicali, paranteze mari şi... paranteze mici. 

La mine, unul cu una fac doi. Adică eu şi Mara avem o 
relație simplă. Formulele matematice savante sunt pentru 
alegerile parlamentare. ..pentru redistribuirea voturilor. ..atunci 
când bieţii alegători ştampilează un candidat şi se trezesc cu 
câte un ales din altă zonă folclorică. Cuvântul vor îmi aduce 
aminte unde sunt şi că trebuie să-mi fac datoria față de 
monicele care m-au ales. 

Pleacă Meda, vine Melinda, o bucăţică specială ce sigur 
mă va scoate din impasul existențial. Dar Miriam se sperie de 
starea jalnică în care mă aflu şi-mi propune să ieşim din 
piscina procustiană şi să ne mutăm în pat. Nu am pronunțat în 
care pat, ca să nu fiu bănuit nici eu şi nici Miranda de lipsă de 
imaginaţie. Nu vreau să mi se spună că au fost alții mai buni in 
locul respectiv! 

Unde vrei să ajungi tu, vechi luptător lăsat la 


vatră? Poate plecat în căutarea mea te-am rătăcit chiar 
eu, cea care mai plâng, deşi plânsul face riduri şi 
cearcăne, iar rezultatul ar fi o mască de femeie fatală... 


113 


Extras cu forţa de Marinela din piscina unde m-am simțit 


în elementul meu, plonjez în necunoscut alături de Manuela, 
ce-mi arată drumul spre... pierzanie. Mă ridic şi mă rătăcesc şi 
în braţele Marilenei, dar pornit să-mi fac ordine în viață. Mă 
hotărăsc definitiv să rămân în braţele Malenei. Făcut mat, nu 
rezist farmecului Mentirosei şi mai comit o ultimă concesie 
Nataliei... care îmi făcea cu ochiul de la... începutul secolului. 

Mă aşez în genunchi în fața Ninei, nefiind sigur ce vreau să 
fac. Să mă întorc în piscină unde mă aşteaptă Nona, dulce ca o 
negaţie ori să trec peste toate principiile ce nu-mi dau pace şi 
să ajung în...patul în care mă aşteaptă cuminte, mulțumită că a 
avut timp să-şi facă temele pe un an întreg, Naranda. 

Lipsit de sprijinul celorlalți parlamentari îmi este greu să 
iau hotărâri de unul singur. Îmi este dor de o dezbatere cu 
declarații fulminante spuse cu patos de colegii mei, poeții, 
străluciți oratori. Îmi voi lua o binemeritată vacanță 
donjuanică... şi o să-mi pun orologiul să sune doar o singură 
dată, la ora ... Naiandina. 

ÎI strig pe Chiti, ca să-mi consfințească pariul cu mine, dar 
el se miră că am obosit atât de repede, eu... neobositul. 
Văzându-mă pe punctul de a falimenta sentimental, se grăbeşte 
să-mi ceară mărirea salariului cu cincizeci la sută. Un măgar! 
Consideră că un picior face bine unui om căzut. ÎL iert pe 
singurul prieten ce catadicseşte să mă lovească atunci când 
sunt la pământ! 

Mă ridic şi constat că lotul de muieri ochioase, a căror 
nume pretențioase încep cu litera N, mă aşteaptă nerăbdătoare 
şi bine mascate cu straturi succesive de farduri. Le urăsc...în 
mod egal atât pe ele cât şi...măştile de pe feţele lor întunecate, 
dar nu-mi propun să fac nimic împotriva lor şi nici a mea, deşi 
o pedeapsă le-ar prinde bine şi m-ar scoate din somnul meu 
letargic cu muieri ce mă adorm cu basme penibile şi muritoare. 


114 


Bucuros că pot să mă port ca o moluscă, mă grăbesc să 
schimb apa din piscină. Îmi spun: Domnule, Sava Sandorian 
Tripa, vezi că poți să faci schimbări esenţiale în viaţa ta, fără 
Să-ţi propui acest lucru cumplit, cu surle şi trâmbiţe! Simt 
dureros scurgerea apei, ca şi cum ea s-ar prelinge din venele 
mele lăsându-mă fără lichidul existențial. 

Urmăresc atent prelingerea monotonă a şuvoiului. Îmi este 
teamă ca ascunsă în spumă şi deranjată din somn Nadina să 
nu-mi scape în canal, alunecoasă cum e. Apa s-a scurs şi eu 
rămân singur şi golaş, cum m-a condamnat Nicoleta, ce dă 
uşor din aripioare, dornică să-şi ia zborul şi indignată că sunt 
un homo sapiens şi nu un macho, aşa cum credea Nadia în 
timpul interviului. 

Da, sunt un macho, puneți-mă la încercare, monicelor, 
care nu-mi daţi pace cu semnalele voastre atât de evident 
erotice! Sexistelor!!! Vă urăsc atât cât pot să vă iubesc!!! 
Sunt bine dacă pot să vă urăsc, deşi fârfe cum sunteți aveți 
nevoie de sufletul meu răstignit pe un catafalc roşu şi plin 
cu... valută. 

Haide, Sava, că o iei razna de tot! Mă admonestez urgent, 
înainte de a o face alții, mult mai bine ca mine. De ce altceva 
ar avea nevoie monicele independente şi democrate ale acestui 
secol turbulent? De Mercedesul tău, de banii tăi, de casa ta, 
de mobilul tău, de sprijinul tău parlamentar, de opoziția ta 
care le surescită, de ochii tăi în care să citească dorințe abia 
reținute. Nu eşti decât o jucărie, un hopa-mitică, un biet obiect 
sexual plătitor de TVA! 

Mai ţii minte când ai rezolvat exerciţiile la matematică în 
clasa întâi colegei tale de bancă, Nora, iar drept răsplată ea 
ţi-a făcut favoarea să-ți accepte mărțişorul de douăzeci şi 
cinci de bani, în schimbul căruia tu i-ai dat trei ouă 
vânzătoarei de la magazinul sătesc, ouă pe care le furaseşi? 

Unde vrei să ajungi, femeie?Dacă îmi puneţi 
această întrebare, aşa simplu, fără nici o introducere, mă 
veți arunca nepedepsiți la colțul... măgarului. Adică în 
colțul lui... nu ştiu, acesta fiind şi răspunsul inocentelor. 

Toate ți se trag din copilăria în care făceai sluj, asemeni 


lui Azorel, pentru o bomboană primită de la stăpână. De 
atunci, din clasa întâi, când Narcisa ţi-a făcut favoarea să 
accepte zâmbind înțelegătoare exercițiile din tabla înmulțirii 
cu şapte, rezolvate pe nerăsuflate doar pentru ea şi potcoava de 
şaptezeci şi cinci de bani a mărțişorului, tragi cu sârg la jug... 

Aşa ai început să faci mătănii în faţa celor pe care atât de 
simplu le vei numi monice. Cine ar fi crezut că fetiţele 
drăgălaşe de atunci se vor transforma în scorpionide gata să 
mănânce sufletul oricărui muritor ce, la fel ca tine, nu dorea 
decât să le înveselească...fiindcă, pentru numele Domnului, 
erai la vârstă aceea deasupra oricăror bănuieli lumeşti! 

Haide, Sava, nu-ți plânge de milă! Şi mărţişorul sub formă 
de inimă poți să ţi-l treci la păcate. L-ai luat în schimbul cărții 
de rugăciuni a bunicii, foarte supărată pentru pierderea ei. Este 
adevărat că ai primit în schimb un pupic dulce, generos şi 
permisiunea de a-i căra Norinei ghiozdanul, greu ca o piatră de 
moară, Norina fiind fosta ta colegă din clasa a cincea. 

Ţi-ai răscumpărat şi păcatul greu făcut bunicii, 
cumpărându-i o carte nouă de rugăciuni, de la călugării care 
trăiesc la Mănăstirea Piatra Scrisă. Pe Naraiana ai ajutat-o un 
an întreg să-şi corecteze notele proaste la algebră şi drept 
mulțumire ţi-a dat voie să-i duci flori de sezon şi fructe pe 
toată perioda verii şi a toamnei, furate, bineînţeles, din 
grădinile încărcate de rod ale vecinilor. 

Dar asta nu înseamnă să devii un moş înăcrit! Ţi-ai luat 
revanşa şi ai recuperat creanţele şi în numele altor bărbaţi mai 
puţin norocoşi ca tine. Acum poţi avea orice monică doreşti: 
pe gratis, pe bani, pe împrumut, ori ca dobândă...Când eşti o 
ființă A cu toane, poţi să dispui de ele chiar şi în rate, aşa cum 
Nanarita, o simplă ființă E, în premieră te-a silit să o faci... 

Despre Noemi, nemţoaica generoasă care te-a purtat ca pe un 
câine în călduri prin toată Europa, ce ai putea să spui? Decât 
că a picat la țanc, exact când, dezechilibrat de plecarea Agathei 
şi a copilului în Franţa, alergai de colo până colo ca un 
bezmetic în căutarea luminii. Prostul de tine, îndurerat poate 
cu adevărat pentru prima dată, plăteai pentru toate păcatele... 
ori doar pentru păcatul... paternal! 

Pierderea lor, a Agathei şi a lui Sava Armand, te-a luat pe 
nepregătite, deşi ea te-a prevenit, de la începutul căsniciei 
voastre aranjate, că va pleca după bărbatul iubit. Neconsolat, 
ţi-ai rezolvat cu greu şi cu ajutorul socrului tău, înmărmurit şi 
el de mirare şi durere, un post la Centrul Cultural Român, ca să 
le fii aproape, să-i vezi uneori şi apoi resemnat să-i uiţi. 

Te-ai îndrăgostit de-a binelea de Paris şi de Otilia, 
bibliotecara centrului. Apoi ai cunoscut Champs Ellysee prin 
Ofelia, Mont Parnasse cu Orestia, frumusețile Louvrului ţi le-a 
arătat Odettte, Turnul Eiffel l-ai urcat şi coborât de nenumărate 
ori împreună cu Ornela. Cimitirul Pere Lachaise l-ai străbătut 
cu Olivia. 

Printre atâtea femei ai cunoscut şi un domn romantic şi 
spumos ca o şampanie franțuzească, pe regretatul critic de artă 
Lyonel Scânteye. L-ai cunoscut prin intermediul prietenei tale, 
pictorița Maria Mariş, pe care domnia sa a iubit-o... Monicele 
grăbite ti-au făcut totuşi din Paris o amintire de neuitat. 

Ortansa, o româncă cunoscută întâmplător într-un bistro, 
te-a agăţat spunându-ți franc pe româneşte: Aşa-i că eşti 
român? Mi-e dor să fac amor cu un român! Era pictoriță 
măritată cu un doctor francez şi făcea parte din categoria 
nefericitelor pe care nu ştiu de ce ai părăsit-o când te-ai întors 
acasă. Măcar ei, ca răspuns la sinceritatea afişată, i-ai spus să 
nu-şi facă iluzii. Şi totuşi, plecarea ta a aruncat-o definitiv în 
braţele spleen-ului... 


118 


Poate ajung... la cel de la care am plecat. Deşi la 


drept vorbind, dusul a fost el şi nu aş fi în ton cu siropoşii 
lumii dacă nu l-aş numi... plecatul meu drag. Profit de 
cuvintele grele, câtă vreme nu se impozitează ... 

Ortansa a reuşit să străpungă platoşa în care Sava s-a 


închis, deşi el a făcut tot ceea ce i-a stat în putință să o 
îndepărteze. Femeia era atât de neajutorată, captivă în colivia 
ei de aur! Doctorul Marcel Zeraş, soțul ei, o păstra ca pe un 
trofeu meritat după o viaţă în care a muncit ca un câine pentru 
fiecare bănuţ. Şi el era român stabilit în Franţa imediat după al 
doilea război mondial, ţară unde cu greu şi-a găsit rostul. 

Ea s-a măritat pentru cetăţenie franceză, dar asta nu 
însemna că nu țineau unul la altul ca doi amici buni. E drept că 
Marcel a scutit-o de corvoada unei căsnicii de ochii lumii, 
amenajându-i un atelier într-una din suburbiile Parisului. El 
mergea din când în când să-i ducă cele necesare vieții 
cotidiene. Se aşeza într-un fotoliu, ca un şcolar cuminte, şi 
fără să scoată o vorbă o privea ore întregi cum pictează. O 
iubea fără să-i ceară nimic! 

Sava a reîntâlnit-o la Centrul Cultural Român, după ce 
aproape uitase de ea şi de mica lor escapadă. El se ocupase de 
organizarea unei expoziţii pentru un grup de elevi sosiți tocmai 
din Baia Mare, grup condus de pictorul Makara. Copiii, 
aparținând unui club de desen, aveau nişte lucrări ieşite din 
tiparele obişnuite. În cinstea lor au fost invitaţi toţi românii şi 
francezii iubitori de cultură, respectiv cei care frecventau 
centrul în mod curent. 

A fost un vernisaj spectaculos, cu o prezență de cea mai 
bună calitate. La cocteilul oferit de directorul centrului a 
reîntâlnit şi a cunoscut personalități marcante. l-a onorat cu 
prezenţa sa şi criticul de artă Lyonel S., care a fost încântat de 
desenele copiilor. Atunci Sava a acceptat, din politeţe, invitația 
Ortansei de a-i vedea atelierul şi lucrările ei. Insistenţele 
tinerei femei îl deranjau, dar nu era momentul potrivit să se 
poarte nepoliticos cu ea. Nu dorea în nici un fel să strice seara 
perfectă, pentru o aiurită ce-şi căuta echilibrul cu disperare ... 

În cele din urmă, Sava a cedat numeroaselor telefoane 
primite de la Ortansa şi, într-o duminică frumoasă, a plecat să- 
i facă o vizită. Aşezat confortabil, de la geamul metroului 
admira fetele frumoase, ce urcau şi coborau, privindu-l pline 
de promisiuni dulci...iar el pierdea minute preţioase, ce îl 
îndepărtau de ele, făcând concesii unei doamne insistente şi 
plicticoase, respectiv pictoriţei de mult trecută în palmaresul 
său de cuceritor. 

O avusese şi gata. Era comme-ci, comme-ca. Nu-l atrăgeau 
dulcicile, pisicile lpicioase din ghearele cărora nu mai scapi. 
Drumul lui a fost trasat de monicele...fără multe fiţe, cum ar 
spune aceiaşi ucigași în serie ai limbii române.De altfel, nu-i 
plăcea să fie agăţat, era un bărbat ce-şi alegea singur muierea. 

A ajuns la ea fără să-i ducă nici o floare. Dorea să 
tempereze pornirea firească a fetei gen gâscă de a ţese o 
poveste de dragoste în jurul unui rit animalic.Luată în 
ansamblul casei, Ortansa era destul de interesantă, dar răceala 
lui voită o cam încurca. După ce băură cafeaua, pretextul 
întâlnirii lor şi, după ce schimbară impresiile despre vreme şi 
despre întâlnirea de la Centrul Cultural, se aşeză între ei o 
tăcere lungă şi stânjenitoare. 

Apoi brusc femeia i se aşeză în brațe, surprinzându-l. 
Uimit de gestul ei, Sava s-a blocat, neştiind cum să 
reacționeze. Nu s-a mai întâlnit cu o situaţie identică. În mod 
normal, urmându-şi instinctul, bărbatul s-ar fi ridicat în 
picioare şi ar fi plecat fără nici o vorbă. Dar ochii ei calzi şi 
rugători, ce-i aduceau aminte de ai Savianei, îl opriră să o 
bruscheze. Arăta ca un căţel ciufulit care cerea milă de la un 
stăpân mai sărac ca şi el. Prezenţa fetei nepofiită în braţele sale 
îl incomoda: buclele îl gâdilau neplăcut, căldura trupului străin 
îl irita...Soneria îl salvă exact când era pe punctul să 
explodeze. Simţea în aer capcana sentimentală ce i se pregătea. 

Foste cuvinte mari, căzute în dizgrație şi trimise 


în lada cu amintiri... De ce să le plâng de milă, când cea 
ucisă a fost... o părticică din mine? lar eu încă nu mi-am 
câştigat colțişorul din pod, unde... să mă autodepun... 

Fra soțul Ortansei ce venise să-i facă aprovizionarea. 


Sava se simţi pe moment ca un prost, la vederea feței 
prietenoase a doctorului. Cu mâna pe inimă îşi promisese 
atunci să nu mai calce niciodată în casa ei. Marcel era grăbit 
să se întoarcă la Paris, aşa că îl rugă pe Sava să rămână, să ia 
masa cu soția sa. Situaţia i se păru grotescă bărbatului dintr-o 
bucată, dar la insistenţele celor doi soţi se hotărî să rămână. 

Mâncară în tăcere ca doi străini şi în sufrageria imensă 
păreau personajele unui film ce urmează un scenariu ieftin. 
Eroul principal era un F/ tânăr, în floarea vârstei, sobru, rigid, 
fără a prezenta urme de umor, sec, asemeni unui vin alb la care 
trebuie să adaugi apă multă ca să-l poţi bea. Eroina era o Ea, 
tânără, fragilă, uşor intimidată de privirea lui ce o înfiora. 

Aşteptam să apară un temnicer care la un semn al 
stăpânului să o ducă în lanţuri într-o catacombă întunecoasă, 
pe sub care curge o apă colcăind de şobolani. Dacă stăpânul 
cel nemilos se va declara mulţumit de meniu, de vin şi...atunci 
poate ar avea milă de ea şi ar cruţa-o de la moarte. 

Când terminară de mâncat, Sava şi Ortansa păreau doi 
sinucigaşi cu motive diferite de a muri. Orice punte între ei era 
imposibilă... Nu simţea față de ea nici minimul de atracţie pe 
care o exercita orice femeie asupra sa şi nici ura aceea acerbă 
ce îl îndemna la răzbunarea lui atât de obişnuită împotriva 
celor pe care le numea muieri ochioase şi afurisite. Bărbatul 
simţea doar o sfântă...indiferență. 

Sava a plecat iritat că şi-a pierdut o zi... A salutat-o, 
mormăind grăbit un Sărut mâna, convins că a venit în casa ei 
pentru ultima oară. S-a ferit s-o privească în ochii săi căprui. Îi 
era frică de privirea tristă, semănând cu a unui viţeluş. Nu voia 
o nouă Saviana care să-i trezească sentimentul acela ciudat de 
milă pe care, cu ani în urmă, l-a confundat cu... dragostea. 

Nu s-au mai văzut o vreme şi lucrurile au intrat pe făgaşul 
normal. Sava, monicele şi restul lumii s-au ocupat de 
problemele lor curente. Au sosit din ţară cu forțe proaspete 
Olivia şi Oana, două prietene frumuşele foc. Bărbatul nu ştia 
pe care să o aibă prima, căci conform /egii a şaisprezecea a 
nefericirii îi plăceau la fel de mult amândouă, una şatenă şi 
cealaltă brunetă... cam indecise şi cochete! 

Până să se hotărască, a cunoscut-o la Ambasada Rusiei pe 
Olga, care l-a făcut să uite de cele două fete....A trecut şi Olga 
ca o ploaie de vară, nici unul, nici altul nu au vrut dureri...de 
cap. De Paşti l-a apucat un dor de casă încât, gândindu-se cu 
cine să-l petreacă, îi veni în minte Ortansa. De unde până unde 
i-a venit gândul cu ea? Poate fiindcă bucătăria ei era aranjată 
în stil românesc, poate pentru sărmăluţele gustoase pe care le-a 
mâncat în ziua aceea grotescă... 

Fără să se anunţe, dar cumpărând de data aceasta mici 
cadouri şi vin, plecă în grabă spre ea. Era o zi la fel de 
frumoasă ca şi data trecută. ÎL nelinişti gândul că Ortansa nu ar 
putea fi acasă, că poate avea mulți musafiri ori, pur şi simplu, 
este supărată pe el. Atâtea gânduri nu-şi făcuse niciodată, legat 
de o femeie. Până la urmă ajunse şi o găsi pe Ortansa singură 
pe terasă, în faţa unei mese pline cu bunătăți. Şi stupoare! 
Ortansa era îmbrăcată într-un costum popular maramureşean 
ce o prindea foarte bine, împlinind-o puțin. 

Petrecură o zi de-a dreptul idilică... fiecare gândindu-se la 
altceva. Reprezentau unul pentru altul casa dragă de care în 
momentul acela de sărbătoare aveau amândoi nevoie. Poate a 
avut un aport şi vinul bun de Murfatlar care, conform cu legea 
a şaptesprezecea a nefericirii la români, era mai bine făcut 
pentru străini, poate dorul de ai săi şi de Saviana îl făcură să o 
ia în braţe pe Ortansa...spre propria-i mirare. 

Bărbatul care mi-a ucis sufletul s-a întors tot în 


ziua Cu... subrete libere. De parcă nu ar fi o zi obişnuită, 
după una...de miercuri, în care nu s-a întâmplat 
nimic... Puiul a plecat şi a venit la fel de atent... cu el... 

Ortansa nu înţelegea că este spre binele ei ca el să o ţină 


la distanță. Sincer, chiar nu dorea să o supere. Din greşeală a 
dat peste un exemplar feminin ce părea, la prima vedere, altfel 
ca restul populaţiei, dar sory, Sava nu era genul de bărbat care 
să le schimbe plângăcioaselor batistele. Muierile afurisite şi 
ochioase ar trebui să respecte libertatea bărbaților care nu vor 
să se înhame la jugul iubirii! Nici nu se pune pe tapet jugul cel 
cumplit al căsniciei!!! 

După ce Sava a luat-o în braţe de Paşti, Ortansa părea că 
umblă prin nori, crezând că l-a prins pe Cel De Sus de un 
picior. Era plăcut ca pieptul său împietrit să simtă acum 
căldura unei mari fericiri, licoare ce curgea dinspre ea spre cei 
din jur, gata-gata să-i înece, dar pe el îl făcea să se simtă 
bătrân şi caraghios. Nu era timpul şi nici el nu era făcut pentru 
o asemenea melodramă! 

Un întreg alfabet de monice neterminat îl aştepta dornic 
să-i demonstreze că viaţa nu are nici un rost şi, dacă zilnic 
putem să murim, atunci să ne alegem o moarte cât mai plăcută. 
Sava şi Ortansa se vedeau tot mai rar, el se eschiva având 
grijă să amâne aceste întâlniri, care îl făceau să se simtă... 
ridicol. O, la, la, vorba unora, Sava e prins într-o idilă 
romantică la Paris? Mai degrabă fata îi trezea sentimente 
paterne decât senzualitate, ceea ce ea cu multă ardoare se 
străduia să trezească în el. Se simţea incestuos. 

Pentru a doua oară în viaţă a primit vestea, pe care el spera 
să nu o audă niciodată: aştept un copil, sunt grea...Detesta din 
tot sufletul genul acesta de anunţuri ce schimbă lumea, destine, 
relații, vieți, hotărâri. Devenise brusc destinatarul legii a 
opisprezecea a nefericirii şi a micii bombe la purtător. Era 
eroul de la care, asemeni unuia dintr-un romanţ siropos, se 
aştepta o replică pe măsura situației create. Eşti un bou, Sava 

Sandorian, îmi spun fără voie, renunțând la numele Tripa, 
căci Agatha nu are nici o vină! Sava o privi oripilat pe 
Ortansa, suspectând-o de o farsă de început de aprilie. Era 
chiar întâi aprilie! Se relaxă, dar femeia nu vru să se 
desprindă de realitate şi îi arătă buletinul de analiză, semnat 
chiar de Marcel, soțul ei. Dacă nu era o conspirație familială, 
atunci el devenise unul din boii pe care cu atâta haz îi arăta cu 
degetul. Nu ştia ce trebuie să spună în acest caz, dar era 
conştient că nu mai are dreptul să fugă de ea ca şi de Saviana, 
atunci când a lăsat-o să ia decizia proastă ce îi afectase pe 
amândoi. 

Ortansa nu va avea copilul lui, dacă ceea ce afirma era 
adevărat, mai ales că el a clarificat lucrurile de la început. Şi 
dintr-un donjuan cinstit, ce îşi ducea viaţa fără ascunzişuri, 
peste noapte Sava a trebuit să joace un rol odios lui, de bărbat 
îngrijorat de soarta femeii ce îi purta copilul. În seara aceea a 
rămas la ea, dorind să găsească o soluţie fericită care să-l 
salveze din situaţia critică. Femeia va dori să renunțe la copil 
numai dacă el va veni cu un argument irefutabil. În orice caz 
nu ceva de genul: sunt prea bătrân să fiu tată, nu iubesc copiii, 
este păcat să-ţi ratezi vocația de pictoriță pentru un plod, nu 
vreau să te leg de mine...Sau mai grav, adevărul: Nu fe iubesc 
Suficient ca să am un bebe cu tine! 

Nu voia să facă din ea o victimă, o a doua Saviana, 
încăpăţânată şi dornică să aibă copilul de la el. Toată noaptea 
s-a chinuit să găsească o soluţie onorabilă pentru el şi bine 
argumentată pentru ea, dar nu-i veneau decât idei de doi bani. 
Să-i spună că are SIDA ar fi însemnat o contaminare voită şi 
era pasibil de închisoare, dacă ea l-ar fi denunțat. Furios fiind 
nu îi venea, pentru moment, nici un diagnostic ori sindrom 
care să-l scape de o paternitate atât de odioasă lui. 

Lipsit de imaginaţie... s-a strecurat tiptil, ca o 


adiere de vânt, la fiesta organizată în cinstea uitării mult 
aşteptate. Au sosit în aceelaşi timp şi el...şi ea... 
uitarea... punându-mi bucuria la grea încercare... 

A doua zi, nedormit, dar fericit că totuşi va face ceva, 


Sava Sandorian Tripa avea două probleme vitale de rezolvat; 
să consulte doi medici, unul să-i facă vasectomie şi al doilea 
să-l dea un certificat de purtător al unei boli severe care 
excludea posibilitatea de a fi părinte. A rezolvat definitiv 
prima problemă ce îl sâcâise toată viaţa de adult indolent şi 
răsfățat. Se simţea în sfârşit liber şi stăpân pe corpul său. 
Muierile ochioase şi afurisite îşi vor căuta zilnic alt refugiu 
care... Indubitabil, nu va fi el acela... 

A doua grijă şi cea mai mare avea şi ea rezolvare, adevărat 
că în timp şi cu delicateţe. Sava se întoarse la Ortansa jucând 
rolul de bărbat grijuliu față de soarta mamei şi a viitorului 
copil. Încerca să fie cât mai fals, deşi ideea îi repugna. Trecea 
prin aceleaşi chinuri prin care a trecut alături de Saviana şi îi 
era teamă ca nebunia să nu se repete. Haide, Sava, îşi punea cu 
îmbărbătare, poartă-te ca un man adevărat | 

Într-o zi şi-a făcut curaj şi i-a arătat femeii certificatul ce-l 
incrimina ca potenţial transmiţător de boli genetice. Simulând 
îngrijorarea față de reacția Ortansei, el încerca să o determine 
să se programeze la medicul său, care o va face să înțeleagă ce 
înseamnă un copil născut cu o asemenea tară. Femeia îl privea 
îngrozită de neşansa ei şi îl copleşea cu o mulțime de întrebări 
puse de-a valma, la care voia imediat răspunsuri de la el şi nu 
de la un medic care să-i dea explicaţii savante şi reci.. . 

Ortansa l-a sunat şi pe Marcel ca să-i ceară părerea, dar şi 
el a sfătuit-o cu blândeţe să renunţe la copil. Simțind că are în 
soțul Ortansei un aliat, indiferent de motivul pentru care nici el 
nu voia copilul, Sava l-a provocat la o discuţie ca între bărbaţi. 
Bănuia că Marcel nu este încântat ca soția sa să aibă un 
copil...din flori.O hotărâre rapidă i-ar uşura pe cei doi, victimă 
şi călău, în contextul dat... femeia conta cel mai puțin. 

Sava a răsuflat uşurat când totul s-a terminat cu bine... 
pentru el. Ştia că nu va scăpa prea uşor de Ortansa, dar nici 
măcar acest gând nu-i umbrea bucuria păcăroasă. Se simţea 
din nou tânăr şi dispus să-şi reia viaţa din cuiul în care şi-o 
agățase în momentul de spaimă. Îşi cerea scuze din mers de la 
monicele pariziene pe care le-a făcut să aştepte atâtea zile. Dar 
cu tot regretul va trebui să le treacă într-un alt proiect... în 
aşteptare. Rămânerea sa l-ar fi transformat în postura nedorită 
de...dădacă... pentru o fiinţă îndurerată, ce tocmai pusese 
punct visului de a fi mamă. 

S-a întors fericit în ţară, la prietenii şi obiceiurile sale. Nu-i 
venea să creadă că şi-a pierdut atât de mult timp cu o singură 
monică insignifiantă. Nu-i purta pică Ortansei şi chiar îi dorea 
un bărbat dispus să-i facă ei şi soțului său cât mai mulți copii. 
Îşi reluă vechile tabieturi...I se părea ciudat să stea în casa 
Agathei, în lipsa ei şi a lui Sava Armand. Aşa că se hotărî să se 
mute în apartamentul mare şi spațios din Calea Victoriei, pe 
care tot ea, măriminoasă, i l-a lăsat. Voia să fie singur, îi venea 
greu să-şi vadă socrii, ce rămaşi fără nici un punct de sprijin se 
plimbau de colo până colo prin casa mare şi pustie. Nici după 
atîta timp ei nu-şi reveniseră de pe urma plecării fiicei şi a 
unicului lor nepot. 

Sava încerca să scape de dorul de Paris participând la toate 
activitățile mondene la care era invitat. Aşa a ajuns şi la 
comunitatea sârbească, la ai lui. Nu mai ştia cine l-a invitat, 
dar era bucuros să întâlnească o lume nouă, mai ales că erau şi 
câteva sârboaice, mamă, mamă ! Nici el şi nici ei nu ştiau prea 
multe, aşa că se purtau firesc, încercând să se definească. În 
toamna aceea tocmai urmau alegerile parlamentare şi ei aveau 
nevoie de un lider de grup. L-au ales pe Sava, nici el nu ştia 
de ce i-au făcut tocmai lui una ca asta. Surprins plăcut şi luat 
de val, el a acceptat... 

Parnashia 

Neluându-l în seamă... fiind alegerea mea, este 
dispus să aştepte să mă decid pe cine iert şi pe cine 
alung... Nu vreau să-mi fac în dar bucuria unei bătălii 
câştigate fără sacrificii de moment. Rămân şi aştept... 

Sarpele, lung şi alunecos asemeni unui păcat ghiduş şi 


ironic, se târa alene sâsâind în căutare de victime ce i-ar putea 
sta inocente şi albe în calea presărată cu cadavre...spre 
adevărul... unic. Mirat şi el de curajul neînscris în codul său 
genetic, de tărâtoare prea puțin plăcută Domnului, se uita când 
în stânga când în dreapta în căutare de votanţi şi acoliți. Un 
biet spin îl privea îngrozit cum se apropia de el nepăsător, cu 
trupul pregătit pentru orice... 

Era o vieţuitoare din acelea antipatice, pornită să ţină lecții 
de viață umanității derutate de semnele înspăimântătoare ce 
parcă vesteau sfârşitul de necontestat al lumii, cerea să fie 
călcată neglijent...pe coadă. Să fie un propovăduitor deghizat? 
Ori pur şi simplu doar o biată târâtoare dizgraţioasă, ea însăşi 
profund conştientă de rolul său ingrat printe oameni, plante... 

În urma sa, iarba amăgită a nu ştiu câta oară cu aceleaşi 
poveşti de adormit pruncii, rămâne culcată de bună voie, fiind 
de un verde crud şi uşor lucioasă ca şi cum reptila şi-ar fi 
lepădat... strălucirea efemeră a solzilor metalici, asemeni unui 
cavaler armura sa greoaie de luptă, ce fuge pe câmpul istoric al 
unei bătălii pierdute pe muchie de cuțit...trădat de arbitrul 
suprem ce i-a acordat o lovitură liberă, pe nepusă masă, 
inamicului... 

Deodată se opri în faţa obstacolului ce nechemat îi apăru în 
drum: un ceva ce părea de netrecut. Corpul negru ca abanosul 
ocupa exact intrarea în poieniţa în care, de când lumea şi 
pământul, îşi ducea traiul târâş-grăbiş tot neamul său veninos. 

Prea leneş, într-o zi atât de frumoasă şi însorită, ca să-şi 
folosească spinul veninos, şi nemulțumit că va trebui să facă 
un ocol ce-i va risipi neplanificat o parte din energia zilnică, 
strivi duşmănos căciula unei ciupercuţe ce abia făcuse ochi în 
dimineaţa aceea atât de propice venirii ei pe faţa pământului... 

Doar corpul negru ca abanosul, un corp de fată rea, era 
dispus să strice întreaga armonie a acelui colț de rai. Ciudată 
opţiune pentru un obiect care la rândul său reprezenta însăşi 
perfecțiunea; pielea lucioasă ca smoala încinsă mai păstra 
prospețimea din ultimele clipe de viață...având curajul să 
deseneze, cu stricteţe şi talent, o formă uimitoare ce nu avea 
corespondent sau... dacă avea... era greu de aflat în poieniță. 

Natura a fost darnică şi dornică să se depăşească şi de data 
aceasta în acest trup de femeie, alergătoare perdantă pe o pistă 
greşită; doar ochii negri, ca noaptea în care tocmai păşise, îşi 
priveau cu indiferență ansamblul, nepăsători că lasă în urma 
lor o armonie ce nu mai folosea nimănui... ochi ce au dus cu 
ei imaginea celui care, dorind-o intens un moment, a vrut să 
scape, fricos că s-ar putea pierde definitiv în plasa ei întinsă 
aiurea, de Parnashia ca de o ființă destinată să fie doar un biet 
lucruşor de unică folosinţă . 

Totul părea neatins, nici o urmă de violenţă nu se vedea pe 
trupul subțire ce păstra în tiparul său, încă, canoanele 
lumeşti... Era atât de negru şi lucios, strivit pur şi simplu de 
greutatea pigmentului care te provoca la o întrecere 
câmpenească... Puterea de respingere a acestui corp ce nu-şi 
găsise locul sub soare crease un cordon de furnici ce se 
învârteau respectându-i conturul şi neavând suficient curaj de 
a-l invada. 

Târziu, când corpul fetei, prea iubit ca să fie lăsat pradă 
naturii în concurs cu răutatea umană, dispăruse din Poieniţa 
Şarpelui în Mercedesul cu femei furate al senatorului Sava 
Sandorian, ce zbura provocându-şi caii-putere la o întrecere pe 
viață şi pe moarte, furnicile roşii se învârteau hămesite şi fără 
de rost pe conturul creat cu atâta migală de ele şi rămas să le 
țină companie pe drumuri de şarpe. 

Să fug de cel ce a venit nedorit de târziu? Primul 
impuls este să-i alung pe amândoi, vinovați şi aşteptaţi în 
aceeaşi măsură... dorind să facă legile neiubirii după 
bunul lor plac, eu doar existând... pentru a le respecta... 

In fiecare minut un român rezolvă teoretic problemele 
țării, după ce în principiu a rezolvat o serie de alte griji: pe ale 
lui, ale vecinilor şi cu bunăvoință pe cele ale neamurilor sale. 
Oraşele țării sunt presărate de analişti, filozofi, sociologi ... 
fiecare analist este completat de către un filozof... Cu studii de 
specialitate făcute la şcoala vieții, toți suferă la gândul ratării. 
Dacă domniile lor ar fi acolo... unde trebuie, altfel ar merge 
lucrurile în lumea nebună, condusă de toți neaveniţii, simple şi 
incalificabile corcituri politice. 

Cei care suntem în acel râvnit loc al groazei ştim şi noi 
ceea ce ştie tot poporul... Dacă vom intra în... ne va fi greu 
fiindcă suntem săraci, dacă nu vom intra... ne va fi şi mai 
greu, iar pe deasupra vom purta pe viață stigmatul ratării 
şansei. Deci, ne va fi oricum rău! spre stupoarea lumii bune a 
cărei copii, bine hrăniți, pierd olimpiadă după olimpiadă în 
fața copiilor noştri, hrăniți cu iluzii deşarte. Căci pe noi, oile 
Domnului care ne-am născut cu exclamaţia întipărită pe chip, 
nu ne mai miră nimic, slavă Celui De Sus! 

Avem şansele istorice să devenim o ţară în care viața se 
degradează văzând cu ochii, în condițiile în care bunul simţ şi 
reforma ne dictează mersul spre mai bine. Sub acest auspiciu 
al ratării ca ţară am putea intra într-un circuit turistic mondial. 
Vine dezvoltatul, dă un ban într-o cutie a milei şi vede un 
leagăn al neputinței care îşi dă în vânt, zi şi noapte, 
neputincioşii, huța! huța! 

Ne-pu-tin-ţa, chiar dacă este de genul feminin, în mintea 
mea îmbracă întotdeauna chipul unui bărbat, mare, voinic, 
sănătos, ce poate fi... şi un fost manechin, dar care are un 
suflet de copil plângăcios ce se ţine mereu după fustele mamei, 
o Rareşoaie derutată şi ea că produsul său finit nu vrea să se 
maturizeze, asumându-și astfel bărbăteşte responsabilitățile 
fireşti genului, ci se smiorcăie mereu, neștiind nici el de ce. 

Şi de undeva, bine pitită, îmi vine în minte părerea despre 
bărbați a unei foste colege de facultate. Oana era plăcută de 
toți băieții din anul nostru şi din alți ani de studii, dar reușea, 
şireata, să scape pur şi simplu din toate combinaţiile serioase 
ori mai puțin onorabile în care sistematic a fost atrasă. Spunea 
Olimpia că de câte ori un băiat încearcă să o curteze îşi 
închipuie următoarea o scenă cu un câmp de bătălie unde, sub 
ploaia de gloanțe, Radu, să zicem numele unui posibil 
curtezan, începe să strige: Opriţi, focul! Vreau linişte! Am 
primit prăjituri de la mama! Atunci, îşi continuă Oxana ideea, 
o apucă o milă imensă pentru toți cei care poartă nume 
bărbăteşti, figuranţi ai celor două secole, douăzeci şi ... 

E greu de crezut că bărbaţii din secolele anterioare ar fi 
putut fi la fel de mămoşi ca şi cei din zilele noastre! Dar cine 
este de vină pentru acest fapt? Sunt de vină mămicile care 
reuşesc să facă dintr-un posibil viitor bărbat un băiețel 
pieptănat cu codițe şi fundiţe, îmbrăcat ambiguu, alintat până 
la saturație, neputând să se dezlipească de fustele ocrotitoare 
ale mamei decât un pas, cât să se prindă de altă poală care să-l 
plimbe de mână prin lume... 

Şi atunci cum poți să te îndrăgosteşti de asemenea 
exemplare? îşi continua Paula ideea, spre indignarea noastră, a 
masculilor mâncători de dulciuri trimise de toate mamele 
sârguincioase spre căminele studenţeşti. La ce bun că 
respectiva doamnă se obosea să scrie pe pachet numele 
destinatarului? Mai simplu ar fi trebuit să scrie: către toți 
consumatorii de bunătăţi ce compromit demnitatea unui 
bărbat adevărat! Dincolo de limitele între care ne zbatem toți, 
bărbaţi şi femei, mai intervine şi nostalgia legată de vremurile 
bune, când femeile erau femei şi îşi vedeau limitele. Dar 
lucrul cel mai trist este că a apus vremea când bărbaţii erau 
bărbaţi şi nu uriaşi cu picioare de mămăligă! 

Bucuria că el s-a întors... va topi fără drept de apel 


castelul de gheață în care...am încremenit. Valurile 
născute vor lua cu ele resturi de mândrie şi neputinţa de 
a urî. Rămân... şi fără ajutorul lor nu pot să mă apăr... 

Deşteptarea, români, vin turcii! îmi ţipă în urechi, din 
toate puterile silind şi ecoul ecoului să participe la deşăvârşirea 
operei sale acustice, prietenul meu, dragul de Chiţi. Şi atunci 
nu degeaba exclamăm noi toţi cei din cazanul cu fiertura 
amară în care încercăm să mai respirăm fără pile câte o 
moleculă de oxigen, atât cât să supravieţuim: /ereşte-ne, 
Doamne, de prieteni... 

Buimac cum sunt nu recunosc locul unde mă aflu şi mai 
ales pe cine strâng cu atâta putere la piept. Doamne, îmi spun, 
deşi păcătos fiind nu am dreptul să-i rostesc numele, /e-am 
terminat pe toate de la A la Zinc. Liniştiţi-vă, tovarăşi, sunt pe 
punctul de a le lichida pe toate prințesele serii al căror nume 
începe cu litera O. Dar până să epuizez tot alfabetul feminin... 

Plurixenia m-a făcut încă o dată fericit, trecându-mă într-o 
altă dimensiune, dar puteţi fi siguri că nu voi striga: Opriți 
bătălia! Am primit prăjituri de la mama! Nu vă voi face de 
ruşine donjuanilor, nerecunoscători ce sunteți, puteți să vă 
tricotați în linişte, la gura şemineului, ciorapul vostru de babe 
lăsate la vatră! În timpul acesta eu, Sava Sandorian, sunt silit 
de indiferența voastră să /upt şi în locul vostru cu o hoardă de 
amazoane... monice beligerante ce nu vor armistițiu. 

Pietrina dă şi ea semne de viaţă, întinzându-se ca o pisică 
mare şi leneşă. Aşa cum mă vedeţi şi vă văd la lumina tristă a 
soarelui, ce silit de inconştiența noastră ne arde din ce în ce 
mai tare, am parte numai de pisici, păcat capital în Codul 
Cavalerilor Donjuani. Poate că ele, felinele, sunt mai bine 
privite şi au mai multe drepturi în Cartea De Căpătâi A 
Cavalerilor  Biliclintonieni care, de pe poziţia lor de 
conducători ai lumii, se mulțumesc cu ce li se oferă. Prinşi în 
lupta pentru putere, ei nu au timp sau chef să-şi aleagă 
monicele. Este firesc pentru un început de secol turbulent şi... 

Mă uit urât la Chiţi care, netulburat de privirea mea, ne 
aduce cafeaua la pat, unde Petra doreşte în acelaşi mod şi 
micul dejun. Îi fac lui Chiţi semn să-i facă pe plac, dacă tot a 
provocat-o cu servitutea lui. Ca oricărui condamnat la moarte, 
îi ofer Persidei dreptul de a avea o ultimă dorință. Şi apoi, 
Puhria nu-mi cere chiar luna de pe cer ca să i-o pot oferi pe... 
o tavă de argint. Dacă ar şti perfida de Patricia ce drepturi şi-a 
câştigat... nu aş scăpa atât de uşor! 

Mă uit la ceas şi îi mai acord Petrincei o oră şi treisprezece 
minute. Am negociat cu Pandreea la sânge cele două minute, 
asemeni negociatorilor profeşionişti, pe care aş fi putut să 1 le 
ofer completare pâna la un ...sfert. Dar puteți să mă felicitaţi, 
am rezistat eroic dorinței de a fi mărinimos măcar o dată în 
viață. Călăul şi victima stau față în față, fără să ştie fiecare ce 
rol joacă... 

Pamela îmi zâmbeşte fericită că mă domină atât de uşor, pe 
mine, o biată plastilină ce şi-a pierdut culoarea şi luciul de 
atâta frământare. Pethris se uită languros în ochii mei şi fără să 
se sperie de pustiul din ei începe să-şi țeasă povestea de iubire 
în care ea este păianjenul şi eu o musculiță amărâtă de oţet. 
Perhina se şi vede liberă şi degrevată de poverile existenţiale, 
absolvită de grija compromisurilor pe care viața aceasta grea şi 
mizerabilă o sileşte să le facă... 

Draga de Rovana este deja în al nouălea cer, acolo unde 
doar măgarul lui Nastratin Hogea a reuşit să mai ajungă. Mai 
are Rachell şaizeci şi una de minute să se bucure de aşa-zisa ei 
victorie asupra vieții şi...hop! Reia îmi va da un brânci în supa 
cu boi şi găluşti gustoase şi haioase. Voi face o propunere la 
prima mea luare de cuvânt, căci ar fi cazul să îmi fac auzită 
vocea în plen, ca fiecare cetățean să aibă dreptul să poarte un 
arc cu săgeți pentru a se apăra acasă, la muncă şi pe stradă; 
atunci Cupidon-ul dintre sânii Raisei va intra în legalitate. 

Nu pot să-i fac față... Vi-l  închipuiți? Este 
asemenea unui satrap care se întoarce zilnic lângă 
sufletele separate de trupuri, mirat de neiertare sau 
înțelegere şi... sanctificat în lupta pentru libertate... 

Rebeca se străduieşte să-mi intre sub piele, unde speră să 


mă găsească imediat la primul nive/, zâmbindu-mi languros. 
Abia acum observ că efortul Roxanei seamănă cu o grimasă, 
dar cum scurgerea timpului este în favoarea mea i-l accept 
suveran, asemenea unei ofrande vii aduse zeilor mai puţin 
cunoscuți. Învăţ să trăiesc diplomatic, eu care nu mă supuneam 
nici unei legi impuse muritorilor dependenți de lanțuri, între 
care eu nu mă regăseam. 

Muierile ochioase şi afurisite, pe orice palier s-ar afla, 
adoră să fie tratate ca nişte prințese cu apelativul Doamnă. Mai 
puțin femeile de la ţară care se simt prost atunci când li se 
adresează cineva în felul acesta. Ştiu ele de ce! Doamnele şi 
țigăncile nu au nici o ruşine, îmi spunea mama atunci când o 
cucoană din sat făcea câte o poznă amoroasă, când le vedea pe 
unele fumând, ghicindu-şi în cărți ori în cafeaua cea de toate 
zilele şi îmbrăcate în haine sclipitoare... 

Rosalinda îşi ia micul dejun adus de Chiţi la pat, aşa cum 
ea şi l-a dorit, un Chiți zâmbitor şi enigmatic ce-mi face cu 
ochiul. Asta înseamnă că domnia sa a pus dramatic punct idilei 
noastre de o seară cu Rotheria, femeia îmbrăcată în albul 
sugestiv al zăpezii, şi pentru el urmează doar o prozaică 
operație de curăţenie generală, el fiind obsedat general la acest 
capitol...ca şef absolut şi de necontestat al casei şi vieții mele 
de vacanţă. 

Mă sustrag atenției majordomului meu care acum se 
concentrează unilateral asupra evadării iminente din lumea 
mea absconsă şi a Rinethei. Mă uit atent la mâinile Ramonei, 
încercând să aflu ceva despre viitorul ei, deşi pentru ea nu mai 
contează intersecțiile fericite sau nefericite din palma stângă, 
destinul fiindu-i deja hotărât. Ciudat, de ce atenția mea a fost 
atrasă tocmai la mâinile Raitteriei? o monică ce nu poate fi 
considerată în nici un caz chintesenţa fenomenului monicesc. 

Noi haitienii, adică indivizii aparţinători cu drept de vot şi 
veto unei haite, încă nu am pătruns în intimitatea gândirii, în 
păienjenişul simțirii şi nici în mlaştina trăirii muierilor 
ochioase şi afurisite, deşi nici noi...lar Rodha îşi bea cu o 
poftă indecentă ceaiul veşniciei. Sabrina mai are treizeci şi trei 
de minute pe care şi le petrece zâmbindu-mi îmbietor. 

Nu simte infama de Rhoira că pregătesc un festin doar 
pentru ea, că este târziu şi eu voi ieşi din joc înainte de a fi 
trecut în testamentul ei sentimental. Silvia era cândva, pe 
vremea juneţei mele, un nume cântat la baluri; purtătoarea lui 
fiind insensibilă la suferința duetului poet-cântăreţ...Câtă 
tristețe şi zbucium pentru un nume intrat şi el în penumbră! 
Sandra, cu sprâncenele smulse şi trasate apoi cu un creion 
negru strident, dă din aripioare ca să fie văzută şi deservită 
iarăşi de către Chiţi. Da, trec firesc prin criza bărbatului 
grizonat. ..fără să fac o pasiune pentru vreo monică! 

Cum poate să arate o muiere ochioasă şi afurisită cu 
numele de Solitharia, la ora zece şi un sfert, în plin regat al 
nopții? Noaptea debutase binişor după ce am cedat, de data 
aceasta, două minute de la mine... Mai sunt doar douăzeci şi 
două de minute şi aş putea să îmi găsesc fără regrete sfârşitul, 
alături de exemplarul superb, negresa Serametta, pescuită de 
mine la Paris, unde tocmai sosise din Cuba, ca ofrandă vie 
adusă păgânismului capitalist... 

Starena este o fată neagră şi lucioasă ca noaptea, care îmi 
zâmbeşte cu dinții ei superbi, carnasieri, dispusă să mă sfâşie 
în bucăţi ce niciodată nu vor mai forma un întreg fără să-mi 
dea dureri de cap. Îmi fac un plan de sacrificiu pentru ziua de 
astăzi; să sar peste şedinţa obligatorie de la doisprezece şi să 
evadez cu Sorana, amânându-i execuţia. ..acum că am intrat în 
N.A.T.O. Săraci suntem, nu vom fi altfel nici intrați în... 
Uniune, unde bunicuţele baronese ne vor învăţa alfabetul... 

Libertatea necondiționată şi grea... a tăvălugului 


de inimi. Inventatorul obiectului amintit a plecat şi s-a 
întors cu invenția numărul... brevetată.... premiată... atât 
de simplă şi logică... la îndemâna risipitorilor... 

Am negociat şi la finalul celor cincisprezece minute 


promise Sofiei mi-am scos gluga de călău şi am aruncat-o 
peste trupul fetei ce-mi zâmbeşte, silindu-mă să uit ce lucru 
groaznic am înfăptuit. Mormăii un mulţumesc lui Chiţi pentru 
încurajare şi în grabă politicienească îi explic de ce se va 
scumpi gazul încă pe atât. Îi aduc din nou aminte că puternicii 
planetei ne invidiază cât putem fi de săraci într-un spațiu atât 
de bogat şi în acele cercuri selecte nu se vorbeşte despre 
bogăţia spirituală, ci despre cea efemeră, materială. 

Şi probabil că ne vor propune din nou un schimb de spațiu, 
via ţările calde, acolo unde nu se scumpeşte nimic. Ne mai 
invidiază domniile lor pentru că în sărăcia aceasta lucie ne 
permitem să fim atât de deştepţi. Valetul din el mă ţine de 
vorbă, doreşte să audă din nou aceleaşi poveşti, deşi vede cât 
sunt de grăbit. Plec la mare cu Sal, vreau să mă bucur şi de una 
şi de alta, ca de două târfe ce vor să mă înece într-un pahar... 

Marea Neagră ameninţă insidios că ne va repudia şi apoi 
invadându-şi plajele se va retrage în matcă, fericită că a avut şi 
ea aportul său la falimentul general ce ne paşte...Oare ce ni se 
mai poate întâmpla? se întreaba socratic prietenul meu, 
întrebare ce-i va aduce două farfurii zburătoare la figură, din 
partea mea, Sava Sandorian alesul poporului. 

Nu vom rezolva atâtea probleme câte ne-am propus, acum 
când preşedintele şi premierul au ieșit în tandem prin Europa, 
la înmormântarea Sfântului Părinte, ce a plecat şi el lăsându-ne 
orfani. Dornici să ne facem de cap, strigăm: Viva, se scumpesc 
telefoanele, curentul şi benzina şi...] Şefii gazului ne fixează 
şi ei abonament, căci suportă greu ideea că vine vara, fără 
consumul casnic dorit de ei, şi vom ieşi la iarba verde, ce încă 
nu s-a scumpit, iar angajaţii lor nu vor mai scoate milioane de 
la consumatorul obraznic care şi-a făcut ispititoare planuri de 
vacanţă cu acei bani... 

Fug de toate şi o trag pe Simona după mine în Mercedesul 
ce riscă să devină o biată maşină a unui senator nebun, 
populist şi proletar, pe când eu sunt plătit să respect legile ţării 
şi să le susţin cu tărie, că altfel nu intrăm în...ştiţi domniile 
voastre unde...când... şi cum... Mă simt ca un lider sindical 
plătit, de cei pe care îi reprezint, să fiu nemulțumit de 
patron...ori sindicatul aleşilor poporului încă nu există... 

Mă pierd în lucruri fără importanţă, căci dacă ar fi într- 
adevăr importante s-ar găsi soluţii şi explicații mai puţin 
stupide...Renunţ în ultimul moment la Sorina şi mă 
mulțumesc cu Svetlana, mult mai resemnată în poziția de damă 
de companie. La cei treizeci şi cinci de ani, ea este deja o 
monică pensionată, multumind Sindicatului Sovietului Suprem 
Al Monicelor că încă nu i-a spus nimeni, aparținând genului 
puternic, hoaşcă bătrână sau... 

Cum îşi închipuie Settina că poate câştiga măcar o bătălie 
din războiul în care combatantele pornesc la lupta cea mare 
de la doisprezece ani? Într-o lume nebună în care o tânără de 
nouăsprezece ani este considerată prea bătrână ca să fie 
declarată miss, chiar dacă este cea mai frumoasă dintre 
frumoase, este imposibil de trăit demn până la adânci bătrâneți. 
Ce pretenţii poate să aibă Sonia, când ea este cu o lună peste 
baremul impus de Organizația De Menţinere A Ordinii şi 
Disciplinei Linereţii Feminine Veşnice? 

Fug de tot şi de toate la mare şi o iau cu mine pe Simina 
care se mai bucură de clemenţa anilor care încă nu şi-au pus 
amprenta răutăților şi dezordinii din viaţa ei. Mă bucur că încă 
o monică reuşeşte să mă înşele călcând cu uitare şi nevinovăție 
peste trecutul său atât de vinovat! Conduc Mercedesul cu furia 
omului care complăcându-se într-o situație jenantă şofează 
voios pe un drum plin de hârtoape, obişnuitele gropi ale ţării, 
având-o alături pe unica...Sella. 

Inchisă în mine, îi refuz bucuria bucuriei mele... 


risipitorului meu drag, plecat fără întoarcere... şi totuşi... 
veşniciei i s-a făcut milă de noi, cei care am încălcat 
încă o dată legile neiubirii, stabilite de un arbitru divin... 

Alergăm ca doi nebuni, eu Sava Sandorian şi pipiţa 


Solange, înspre marea ce ne aşteaptă cu promisiunile ei 
estivale. Sunt fericit că alături de Shuhandra mă aflu pe 
şoseaua arhiplină şi găunoasă, cu gropile ei ce te împing, atât 
de ademenitoare, în braţele accidentelor şi te silesc să faci, la 
limitele legii, acrobații șofericeşti. Sandra se simte în 
elementul ei în mijlocul evenimentelor rutiere posibile, ce îi 
măresc confortabil adrenalina, direct proporțional cu gravitatea 
evenimentului ce s-ar putea întâmpla dacă... 

Suhanita îmi ciripeşte din când în când câte un Oh, sau Ah, 
pline de suspans, ce îi întrerup monologul despre prietene, 
prezentări de modă, ore de masaj programate...şi chiar despre 
crima înfăptuită de mine, când am făcut-o să piardă şedinţa la 
stilist. Bănuind, vicleană cum este, că mă deranjează cu 
melanjul de informaţii atât de banal, într-o pauză logică îmi 
trimite un pupic dulce prin oglinda retrovizoare ce ar trebui, 
dacă aş fi un man normal, să mă remonteze. 

Într-un cuvânt, am parte de genul de discuţii pe care şi-l 
doreşte orice bărbat pentru a se simți ocupant de vază al 
acestui secol şi în aceeaşi timp se află pe post de berbece la 
porţile Europei. Între două ciripituri ale vrăbiuţei gureşe prind 
din zbor o informaţie, din acelea care curg fără punct şi 
virgulă, în care prezentatorul, dornic ca noi să devenim cât mai 
informați, cei mai informaţi locuitori ai planetei, uită să pună 
banalul punct ce te-ar scuti de o mulţime de emoţii. 

Radio-speakerul ne informează că un funcționar a luat mită 
de la un pensionar şase cutii de bomboane...Din păcate Sirena, 
muierea ochioasă şi afurisită de lângă mine, acoperă restul 
informației cu turuiala ei repetată şi dulceagă. Nu voi şti 
niciodată pentru ce va ispăşi respectivul cetăţean cei zece ani 
de închisoare, probabil pentru că a luat mită şase cutii de 
ciocolată, trei pachete de cacao şi câteva pliculeţe de vanilie. 

Poate în locul vaniliei era un cubuleț knorr, vesel şi 
Jucăuş, ce îl face atât de fericit pe copilul din reclamă...şi îi 
fericeşte pe toţi copiii născuţi şi îndopaţi cu vitamine de tip 
E..E 2...E:300... Ce lume! Nesimţitul şi plăvanul de funcționar 
în loc să-şi fi tras elegant pe cap un ciorap de damă, Pompeea 
să zicem, tip Lycra, patruzeci Den, suficient să acopere 
trăsăturile feţei...şi aşa mascat să meargă în pauza sa de prânz 
la pensionar acasă şi dându-i respectivului în cap să-şi 
însuşească cele şase cutii de bomboane şi cele trei pachete de 
piper măcinat adus din Indii... păstrat cu sfințenie într-o cutie 
goală de bomboane Palmer Candies...rămasă de la nunta sa de 
acum cincizeci de ani şi primită ca dar de casă nouă de la vărul 
Iliuță, proaspăt latifundiar, îmbogățit cu peripeții româneşti, 
vaci şi tangouri în America Latină, el a luat... 

S-ar fi ales, neinspiratul, cu vreo şapte ani de închisoare şi 
prin bună purtare ar fi rămas la trei...Ar fi scutit statul de 
întreținerea unui bătrân bolnav, ce îngroaşă rândurile celor 
aflați de la ora cinci dimineaţa în fața farmaciilor pentru a 
primi medicamente gratuite sau compensate la începutul 
fiecărei luni. El ar fi fost unul dintre eroii ştirilor de ora H, 
spre invidia vecinilor de cartier care, trăind ca nişte musculițe 
lipicioase şi banale, nu vor apărea în viaţa lor pe sticlă. 

Animalul nu se gândea la domniţele atât de drăgălaşe ce ne 
populează ecranele, potrivite pentru cititul acestor ştiri 
educative şi...la orice oră din plin gustate de puştii din toate 
timpurile. Este o mare plăcere să-ţi închipui cum milioane de 
telespectatori îşi încep ziua plini de elan şi dornici de muncă, 
după ce se încarcă cu mizeriile semenilor lor, la ore exacte, 
asemeni unui tratament cu antibiotice. Aceste creaturi superbe 
ar putea rămâne fără un venit bunicel, fiindcă inconştientul de 
el a acceptat să ia mită în loc să muncească cu bâta, lăsând 
urme de sânge şi coşmar la locul faptei. 

Mă bucur sărind într-un picior la gândul dragului 


reîntors, punându-mi la încercare sentimentele faţă de 
ziua de joi. Altfel... ce aş putea avea cu ziua suspomenită, 
dacă ea nu ar fi dat buzna bezmetic în viaţa mea? ... 

SNenorocitul de Ceauşescu, ierte-l totuşi Dumnezeu, că 


noi l-am iertat, ne-a frustrat pe noi tinerii de atunci de 
milioanele de ore de emisie cu ştiri atât de importante pentru 
nație. În timp ce pe glob lumea bună şi bine hrănită se omora 
în ritm vioi, drogată ori ba, acest lucru nu-l vom şti niciodată, 
noi ne duceam zilele cumplit de casnic şi întelectual: fierbând 
dulceaţă din orice, punând zacuscă cu ciuperci, compot de 
gogonele verzi... de parcă ar putea fi şi roşii... 

Timp istoric...în epoca de tristă amintire noi vrând- 
nevrând citeam, citeam şi iar citeam orice, oricum, oricând 
şI...jucam canastă. Când ne plictiseam treceam la o altă 
activitate interesantă atunci, dar de actualitate şi acum, 
refacerea temelor de casă cu cei mici. Rezolvarea exerciţiilor 
de matematică şi conceperea compunerilor pe teme libere la 
limba şi literatura română era cireaşa amară de pe tortul 
existenței noastre monotone... 

Am crescut aşa, într-o doară, fără să percepem orgasmul 
ştiristelor, sutele de orgasme pe care le au în timpul 
transmiterii scenelor de groază, care au ca protagonişti 
criminali români sau de împrumut... declasaţi, care năpăstuiți 
şi marginalizați sub Ceauşescu, îşi trăiesc acum din plin 
efervescenţa lor criminală. 

Impotentul cultural care a fost C. ne-a suprimat şi 
emisiunile de divertisment care au luat un avânt postcomunist, 
emisiuni în care realizatorul spune ce vrea şi apoi râde 
ca...Dar mai ales ne-a lipsit de freamătul educativ al sânilor 
cititoarelor de ştiri, în momentul zero, cel al descrierii cu lux 
de amănunte a violurilor bietelor bătrâne şi a crimelor 
pasionale, fratricide sau pur şi simplu... banale. 

Mă detaşez de balastul comunist, dar în aceeaşi măsură 
nici de cel capitalist nu-mi este ruşine. Pun o frână bruscă, ce 
mi-o aduce pe Sollana în braţe... Nu mai are răbdare muierea 

dracului, până să ajungem la destinație! Dar dacă ştirea despre 
mita cu cele şase cutii de bomboane nu este decât o reclamă 
mascată pentru respectivele bomboane? Îndobitocit de-a 
lungul celor cincisprezece ani de violenţă, ascultătorul român 
poate să fie receptiv la ştiri de genul:...un funcționar a luat 
mită şase cutii de bomboane tip Codruța, drept urmare va face 
închisoare zece ani... Dacă va lua şase cutii gen Văcuţa, din 
care va da şefului său o cutie, va fi avansat într-un post călduț, 
aşa cum îşi doreşte orice muritor deştept! 

Dar dacă totuşi informaţia este adevărată şi într-adevăr 
omul va face zece ani de puşcărie pentru că a luat şase cutii de 
bombone expirate şi cinci pachete de paprika, din aceea 
ungurească scoasă din comerţ, de Paşti? Pun şi eu întrebarea 
ca prostul proştilor, ce alături de o iapă pursânge, ca şi 
Sandretta, se găseşte în treaba existenţială ca musca în lapte. 

Îi ard o palmă Taniei, peste piciorul ce se iveşte ispititor 
de sub minijupă, țipând: Măi boule, la adresa funcţionarului 
respectiv, ce nu-mi dă voie să-mi pregătesc orgasmele care îmi 
dau târcoale având-o lângă mine pe Tereza, chiar aşa strici 
piața mitiştilor sau cum se vor numi ei în nomenclatura 
meseriilor, cu şase pachete de bomboane şi o foaie de celofan 
pentru castraveți, când puteai să ceri un milion de euro, cu 
riscul de a face zece mii de ani închisoare căci, prostovane, 
primii cinci ani contează, restul se prescriu pentru alte vieţi! 

Măi, măi, ce bărbaţi, ce secol! şi cu ciudă o ciupesc pe 
Tora ce urlă surprinsă de gestul meu atât de aşteptat de ea, dar 
venit aşa de târziu...O plesnesc pe Tahira în acelaşi loc 
protector, ca să-i alung durerea şi îi promit, printr-un gest 
golănesc consacrat, o mulțime de plăceri, în cazul în care vom 
ajunge vii şi nevătămaţi la destinaţie. Marea ne aşteaptă cu 
nisipul ei cald şi îmbietor, iar valurile înspumate mă vor răcori, 
în sfârşit, fără nici o altă problemă. 

Reacţia nu a fost a fiinţei mele, ci a unei străine 
nesuferite care nu mai seamănă de mult cu mine. Îmi este 
ciudă pe ea, fiindcă mi-a luat locul, îmi poartă numele şi 
încearcă asemeni mie să... deşi... nu este nimic de uitat... 


153 


Se schimbă guvernul, se schimbă şi tacâmul o dată cu 


venirea la putere a altui partid ori coaliții de tipul: Nu, Sau, 
Da, Ori, Cât, Cum, Unde...Dar lozinca rămâne aceeaşi: Jos 
corupția şi corupții! Noi vom face... noi vom drege... îi vom 
înlocui şi îi vom deferi justiției pe cei din funcțiile cheie, 
corupți şi impostori... Şi nu ştiu cum se face că incapabilii sunt 
întotdeauna oamenii vechilor guvernări, mai precis cei ce 
tocmai şi-au încheiat mandatul. 

Se subliniază cu mâna pe inimă: Noi nu vom face ca 
Partidul Batistelor Albastre Cu Bulinuţe Roz, par exemplu, 
care atunci când a venit la putere prima măsură a fost să 
schimbe conducerea la toate nivelurile şi... nu ştiu cum se 
face... că şefia respectivă era formată din membrii Partidului 
Adunătorilor De Potcoave De Cai Verzi Pe Pereţi, un alt 
exemplu, mai mult ori mai puțin fericit, de fost partid de 
guvernământ. 

Noi, membrii Partidului Pânzeturilor Fâlfâind În Vânt, 
vom schimba doar conducătorii corupți şi neputincioşi şi cu 
noi veţi ajunge sigur la victoria finală. Vom stârpi corupția !?! 
Sub conducerea noastră vor mânca numai cei ce vor munci! 
Lozinca aceasta nu sunt prea sigur că am auzit-o ori este doar 
în închipuirea mea bolnavă de dorinţa de a pune pe alţii să 
muncească. Căci de ar fi valabilă această lozincă atunci ar 
mânca prea puţini şi ei ar deveni. ..disgrațios de obezi, iar alții, 
cărora nu le place să muncească, grațios de slabi. 

Vânătoarea de vrăjitoare a secolului în care trăim, şi din 
fericire altul nu vom prinde, este vânătoarea celor corupți. 
Dar nu ştiu cum se face că suspomeniții tovarăşi se găsesc 
întotdeauna în ograda fostei puteri. Din când în când se 
declamă cu o voce răguşită de atâtea lozinci şi cu patos 
populist, de sus... de la o tribună înaltă: Arăfaţi-mi corupții, 
Chiar dacă sunt din ograda noastră îi vom deferi justiției ! 


154 


Deseori auzim: Nimeni nu este mai presus de lege... 
Despre care lege este vorba?!? Poate despre cea a junglei.!?! 
Căci cea umană este făcută pentru oameni, iar oamenii din 
păcate sunt egali doar în pământ...Şi... poate că nici acolo nu 
este sigur, căci şi solul este mai uscat ori mai umed... 

Haide, Sava, fii rezonabil şi renunță la zicerile acestea 
bombastice, îmi spun, că devii sinistru şi Siropos, acum când 
se scumpeşte şi aerul... dar faptul că guvernul îţi dă dreptul să- 
| plăteşti este un semn că eşti viu. Doar celor vii li se face acest 
favor, abonament la... abonament la... Pe când morţii...Este 
adevărat că.. deh!.. câte unul mai este chemat la judecată ori 
să-şi plătească taxele. Dar toate acestea sunt picanteriile vieții 
de mort...de-a binelea, dacă îmi daţi voie să mă exprim atât de 
poetic şi de înțelept. 

Doamne, cât mă iubesc când sunt aşa de... E adevărat că 
nefiind singurul deştept...mi se umbreşte fericirea de moment, 
dar mai bine aşa decât deştept... între proşti. Teodora, cu toate 
simțurile la pândă, ca toate muierile bine orientate în... 
tranziție, îmi simte toate aceste frământări sufleteşti, că ştim cu 
toții ce simţitoare sunt aceste jivine când adulmecă mirosul 
profund al banului ! Tivara pune mâna pe locul unde ar trebui 
să fie inima, ca să-mi ia pulsul, da, este adevărat...e un puls 
satisfăcător, doar vreo zece carduri bat în locul respectiv... 

Mulțumită că simte dreptunghiurile ce-mi  îngroaşă 
buzunarul aferent inimii, Tanirta răsuflă uşurată. Prin toți porii 
îi simt iubirea ce creşte pe măsură ce ne apropiem de ţintă. 
Timeea, fetiță, îi spun în gând, ştiu că nu-ți place să speli 
izmenele bărbaţilor, de aceea îi preferi pe cei ca mine, pe cei 
care avem de drept cine să ni le spele! Nici nu mai ştiu, oare 
eu mai sunt însurat ori mi-am pierdut identitatea printre atâtea 
neveste?!? Dar... am să te iert, vorba lui Minulescu, e vechi 
păcatul, şi nu eşti prima vinovată... 

Cum voi reuşi să-mi împac sentimentele... cu 


restul... strânse într-o căldare de ură ? Voi încerca, sărind 
cu indiferență peste cioburi de iubire, ce fac parte dintr- 
un fost întreg... prea plin ca să fie spart accidental... 

Cetăţeanul conştient că are doar o singură viaţă pe care 


trebuie să o trăiască aşa cum poate, cum ştie, cum vrea, se 
trezeşte zilnic dispus să răstoarne lumea dis-de-dimineaţă... 
Cu o zi mai bună ori mai proastă, după cum horoscoapa de 
serviciu 1-a prezis-o în crucea dimineţii, el eşuează, respectând 
a nouăsprezecea lege nescrisă a nefericirii, proțăpit numai 
ochi şi urechi la televizor. 

Şi uite aşa, un simplu om de bine care nu are nimic de 
ascuns, era să zic de făcut, urmăreşte zilnic, cu sufletul la gură, 
lupta ancestrală şi dură dintre cocoşul de aur al anticorupţiei şi 
vaca bălţată a corupţiei ! După timpul de care dispune, locul în 
care se găseşte şi dispoziția pe care o are, el întâlneşte peste 
tot mâini întinse: în presa scrisă, în cea vorbită şi chiar în 
presa subterană, adică în radioşanţul moştenit din vremuri 
imemorabile. 

În răstimp, acestui simplu cetățean i se poate întâmpla un 
singur lucru, care din păcate nu mai respectă nici o lege scrisă 
sau nescrisă ; să 1 se scumpească apa, curentul electric, gazul, 
pâinea, zahărul, medicamentele ori... şi mai rău... să i se pună 
abonament pe...şi pe... şi apoi...pe prostie. Dar toate acestea 
privite de undeva de sus, filozofic, nu au nici o importanţă.Ele 
fac parte din crucea pe care orice creştin trebuie să o ducă, el 
putând doar spune: Nu ne da Doamne, câte putem duce | 

Dar toate aceste mizerii umane enumerate mai sus îţi ies 
din minte atunci, când stând în faţa televizorului, vezi cum 
coruptul Aprostului Gore este chemat să dea socoteală pentru 
tot ceea ce a făcut. Ce contează că în timpul acesta îţi intră în 
casă, pe uşa din față, ca orice hoţ cinstit, un fur?... Poate este 
unul ce se mulţumeşte cu puţin şi îți ia doar pantofii de la 
intrare şi poşeta nevestei. Poate este un tip turbulent şi îți dă în 
cap, ca să facă o treabă curată şi dusă până la şfârşit. Şi ce... 
dacă ? vei spune tu metistofelic, cu ochii în ecran, important 

este să nu-mi fure televizorul. Ei bine, asta aştept eu, 
senatorul Sava Sandorian, de la votantul meu; să ştie să 
discearnă binele de rău şi să ştie exact ce-i doreşte 
suflețelul...Când eram copil îmi doream doar o felie unsă cu 
ulei şi zahăr, sandwich-ul copilăriei mele, pe care doriții 
americani mi l-au sortit prin neprezenţă la întâlnirea lor cu... 
bunicii țării. 

Cine are timp de micii hoți, criminali, violatori ?!? Din 
fericire, obosiţi după mai multe nopți nedormite şi pierdute în 
fața televizorului ca să mai înveţe şi ei una, alta... îşi mai uită 
celularul, paşaportul ori cartea de identitate la locul faptei... 
Altfel... nu i-ar mai putea prinde nici chiar /nferpolul. 

Acesta este guvernul, parlamentul, preşedintele de care 
avem nevoie ! va exclama cetățeanul extaziat. Păcat că nu se 
organizează o cruciadă populară împotriva corupției, căci 
mulţi s-ar dori cruciați cu salariu de la guvern sau măcar, dacă 
guvernanţii le-ar oferi, doar cu o parte din averile celor 
denunțați. Ehei, câți doritori s-ar găsi şi pe câte mandate ar 
putea conta o asemenea putere. !!! 

Singura problemă ar fi că s-ar împuțina atât de mult 
corupții, încât statul nu ar avea de la cine să se mai strângă 
impozitele. Şi dacă nu sunt impozite, de unde bani în vistierie? 
Dar...corupţi sunt şi în alte ţări! O fi având şi Europa opoziţia 
ei coruptă şi partidele de la putere or fi având şi ele faliţii lor 
ajunşi la fundul sacului cu bani. Şi atunci nu-i de mirare că 
suntem ancorați în șanțul istoriei. Şi unora, bogaţi ori săraci, le 
place atât de mult, că nu vor să iasă decât... la întins mâna!?! 

Haide, Sava, îmi spun, subconştientul tău are o problemă ! 
De unde dintele contra  anticorupției ? Te simţi vinovat cu 
ceva? Păcate ai, preţ de un alfabet! Ar fi culmea, ca dorința de 
a iubi sau urî femeile să te incrimineze ! Toţi ştiu că afemeiații 
nu pot fi şi corupți, ei au alte probleme... 

Bărbatul care mi-a ucis sufletul într-o joi s-a 


întors. EL...risipitorul. La cine? La mine, femeia cu 
sufletul ucis... Când? Am uitat... nemaiputând pronunța 
ziua şi nici numele atât de lung al pedepsitorului... 

Aşteptăm, cu sufletele la gură, să vedem ce belele ne va 


aduce anul în care va veni la putere Partidul Rupților În Fund, 
căci, neavând încotro, le vom da şi lor votul de încredere. 
Mare tristețe mare va fi în rândurile sale, când ajunşi din nou 
în guvern vor constata că cei dinaintea lor, mai abili ca ei , au 
privatizat tot ceea ce s-a putut privatiza, iar ei, flămânzi după 
o pauză de patru ani, nu mai au ce să mai pape. 

Cuprinşi de o mânie proletară bine justificată, membrii 
partidului de mai sus vor începe o cruciadă împotriva celor ce 
deţin cu neruşinare posturi de conducere, în timp ce fac parte 
din partidul care a fost la guvernare şi care, la rândul său, i-a 
schimbat pe cei din partidul dinaintea lui... Am gustat cu toții 
din ciorba schimbărilor zilnice, mai dihai decât în comediile 
lui Caragiale! 

Să nu uităm de prietena noastră de nădejde, lozinca : Jos 
corupția! Normal, bătrânul şi somnorosul continent Europa, 
spre care galopăm împinşi de invidia vieții uşoare pe care 
insolent o duce, ne vrea curați. Probabil că lumea bună a 
decadentului continent moare de curiozitate să vadă cum arată 
o ţară...fără corupți. Din start, când strigăm: Jos corupția ! 
neam de lozincari cum suntem, dăm un verdict. Este vorba 
despre corupții de sus, cei de deasupra...capetelor noastre. 

Dacă suntem democraţi...vom vrea să combatem corupția 
păturii sărace şi vom striga : Sus corupția], pentru că mai Jos 
de nivelul lor nu vom putea să coborâm. Şi, admițând că 
suntem o societate temeinic stratificată, cu cele trei pături 
sociale, bogați, săraci şi medii...care tot pendulând nu se 
hotărăsc cum să fie bogaţi ori săraci, aşteaptând şutul în fund 
al guvernanţilor, care pentru postura de mioritici va fi unul cu 
săgeata în jos, vom folosi lozinca : Lateral stânga şi Lateral 
dreapta, corupția lAcum...că am stârpit această buruiană, 
răsuflăm uşuraţi şi, undeva în secolul douăzeci şi cinci, vom 

începe să şi muncim cu drag şi spor, dacă va mai fi la modă... 
şi dacă va mai fi cineva în libertate! În răstimpul acesta 
binecuvântat fiecare partid va construi câte o închisoare în care 
nu este greu de bănuit că vor ajunge membrii corupți şi 
simpatizanți ai vechii guvernări şi...tot aşa...ţara va deveni un 
gulag politic plin de corupți, iar noi vom putea spune: 
Comunismul n-o murit, numa 'un pic s-o hodinit... 

Ne onorează invitaţia venită de la o tribună înaltă, aceea de 
a deveni cu toții securişti...Ce altceva ar însemna şfârşitul 
discursului patetic? Şi dacă ştiţi pe cineva corupt, aduceți-l la 
mine, chiar dacă este din partidul meu! Venit în grabă să ne 
rezolve toate nemulțumirile adunate într-un deceniu şi 
jumătate şi nu la mult timp după ce ni s-a promis redarea 
demnităţii umane, cuvântul demnitate sună aproape blasfemic. 

Comunismul, într-adevăr, a distrus, printre altele, două 
lucruri importante: dorința de a munci şi dreptul de a trăi 
demn, fără a adula. De altfel, într-o societate normală aceste 
deziderate sunt strâns legate între ele. Se referă /ozinca- 
invitație la demnitatea de a munci şi de a trăi omeneşte de pe 
urma muncii tale ori la demnitatea de a trăi pârându-ţi semenii 
în chip comunisto-securist...şi de a lăsa proştii să muncească? 

Într-o ţară în care doar ei se spetesc, trebuie să taie cineva 
şi iarbă la câini, dar nu pe gratis. Cine munceşte? În primul 
rând ţăranii cu vârsta cuprinsă între şaptezeci şi optzeci spre 
nouăzeci de ani, care cu neruşinare trudesc din zori şi până 
noaptea pe pământul primit cu atâta greutate înapoi, fără să 
ceară nimic de la guvernele ce se schimbă continuu. Dar vor 
muri şi ţăranii zeloşi care fac să se simtă prost atâția 
domniscarăşi aflaţi mereu în campanie...pe cărările patriei. 

Sunt femeia nou creată de tine care... nerăbdător, 
aştepţi să-ţi sară la piept. Dar cine este nepăsătoarea 
aceasta care ţi se oferă în toată splendoarea ei de felină, 
cu sufletul ucis în fugă... dar atât de temeinic ?... 

Se întreba retoric, acum câţiva ani un analist german, 


într-un articol de ziar de la ei, tradus şi apărut mai târziu şi la 
noi: Cum poate dormi liniştit premierul României, când ştie - 
omul bănuia că prim-ministrul este bine informat- că unui 
pensionar român îi corespunde un român activ? Pe când 
guvernul german, Şi-a continuat el spusele, a intrat în panică 
atunci când scăzând numărul celor ce muncesc, scorul a 
devenit un pensionar la trei cetățeni activi ?. 

A dormit bine, puteți să ne credeţi pe cuvântul nostru de 
foşti pioneri, domnule analist, aşa cum vor dormi mulți 
premieri de acum încolo, ocupați cu treburile ţării...Cu cât 
întreţine guvernul mai mulți cetăţeni fără să facă nimic, cu atât 
va avea mai multe voturi partidul care îi susține. Cel ce 
munceşte ori cel ce se străduieşte să facă ceva pe cont propriu 
de ce ar vota guvernul care îi pune în cârcă, anunţat ori nu, 
bir după bir ?!?. 

Prinşi în lupta cu corupția, cui îi pasă pe ce îşi dă banii 
românul? Se vorbea imediat după revoluție despre genocidul la 
care ne-au supus comuniştii. Dar ce mănâncă azi românul? 
Mici bombe cu F-uri. Cui îi pasă? Spunea un doctor să ne 
aşteptăm la înmulțirea numărului de bolnavi de cancer. Cui îi 
pasă? Suntem primii în Europa în topul morţilor în urma 
bolilor cardio-vasculare, a tuberculozei, a diabetului. La noi 
mai există boli pe care americanii, dragii de ei, le ştiu numai 
din cărți. Cui îi pasă? Nimănul. 

Când vom intra în Europa Imaginției Noastre, europenii de 
rând vor vedea cu ochii lor ce înseamnă selecția naturală şi cât 
pot fi de nerușinați unii oameni în stare să supraviețuiască într- 
un climat atât de ostil vieții. Mai avem o şansă: ca ei, 
puternicii lumii, să ne decreteze o rezervaţie de Cănuţă Om 
Sucit... În Serie şi să ne conserve într-un formol imaginar... 

Haide, Sava ! îmi spun, nu te mai plânge, că te va bate 
Cel de Sus! Domniei tale îţi este bine şi apoi nu o să schimbi tu 
ordinea în Univers, unde oamenii trebuie să moară din ceva: 
foame, ciudă, prea mult bine, plictiseală, voie ori nevoie. Şi 
apoi...să mori de inimă este cea mai frumoasă moarte! Vezi 
cum îi iubeşte Cel de Sus pe români? Ei sunt cap de afiş pe 
toate listele de boli din Europa, sunt şi primii chemaţi la... 
Domnul. 

Şi în cele din urmă, guvernanţii, preşedintele, premierul, 
parlamentarii ca tine...sunt şi ei oameni plămădiţi din lutul 
durerii, cu neveste, amante, copii, vecini, colegi de grădiniţă, 
de şcoală, de facultate, de armată...de fapt întreaga ţară este un 
şantier în lucru care, cu corupția pe corupție călcând, se 
confruntă de veacuri cu... intrarea în Paradisul... terestru. 

Afară cu politicul din piscină! te exprimi pornit să termini 
cu smiorcăiala. Gata, oameni buni, vă promit că am să-i fac 
ceva fetei acesteia ce arde de nerăbdare. Încă F-urile nu i-au 
afectat Tamazei simţurile ! Promit din nou pe fosta mea 
cravată de pionier că o dată ajunşi la mare îi voi oferi Tudorei 
cele mai frumoase clipe de iubire, chiar dacă ele vor fi ultimele 
pentru ea. O simt departe pe Thea, departe ori...poate...cine 
ştie duduia este mai cuvântătoare decât mi-o închipui eu, în 
egoismul meu grobian de mascul feroce, obişnuit cu 
necuvântătoarele, bla... bla...bla... 

Sunt un neruşinat, un dezmăţat arogant care are nesimţirea 
să se plângă, deşi el este cel ce trebuie să fie arătat cu degetul. 
ÎI rog pe primul care va ridica piatra să aibă grijă să n-o atingă 
pe Victoria, fata de lângă mine. Ea nu este decât un biet produs 
al unei societăți de consum, ce deocamdată nu produce 
aproape nimic din ceea ce consumă, aşa cum ar trebui...dacă 
lucrurile ar merge după legile bunului simț capitalist. 


164 


Cât de grabnic ar trebui strânse toate femeile, ce 


asemenea mie, şi-au lăsat ucis sufletul candid... în orice zi 
a Săptămânii şi... duse departe, într-o colonie uitată ca 
din greşeală... nesupusă nici unui recensământ... 

O, timpule, opreşte zborul acestor clipe ce mi-au oferit în 


braţe, drept cadou, o sirenă modernă...una din modelele tinerei 
generații, generaţie care nu poate să gândească decât prin idoli 
numai zâmbet, pe coperţile revistelor... Viviana, victima mea 
de pe malul mării, stă întinsă alături de mine pe un şezlong, 
comandă specială, într-un costum de baie negru, minuscul şi 
lucios, cu floricele roz-plămâniu ce nu se asortează cu nimic. 

O urăsc pe Vanda pentru floricelele care mi-au stricat clipa 
de răsfăț senzual. Acum, chiar în momentul imediat iritării 
mele bine conturate, trebuie să găsesc, în plin concediu estival, 
motivele florale ce s-ar potrivi cu noaptea de pe costumul 
Vanesei. Ceva molatic, capabil să capteze fiorii ce vin dinspre 
linia insensibilă a orizontului. Trimit un S.O.S. în văzduh şi 
mai ales către Cupidonii care jucăuşi îşi fac veacul în fiecare 
vară pe malul mării. 

O privesc pe Venera, detaşat de grija femeii de mâine şi 
îmi spun: Ce animal casnic şi plictisitor poți să fii, când vrei 
domnia ta, Sava Sandorian | Zac întins pe şezlog lângă Vera, 
o fetiță ce se vrea sexi, ştiind că atrage privirile tuturor 
bărbaţilor din jur şi, din când în când aruncate pieziş, privirile 
curioase ale suratelor mai puţin norocoase ori, de ce nu, cu 
şanse egale,dar total nemulţumite de norocul lor picat din cer. 

Plaja a fost întotdeauna un câmp de bătălie în care câştigă 
animăluțele cele mai bine proporționate. Îmi dau seama ce 
banal şi inutil sunt; unul din boii care o plac şi o doresc 
imediat pe Valeriana. Normal, stă întinsă expunându-se 
nepăsătoare, asemeni unei şopârle mari şi lucioase, unsă cu 
toate cremele pe care prostul, care îi duce trena, le cară după 
sine... În postura prostului sunt...eu cu banii, eu cu căratul, eu 
cu iubitul şi...resful se înfruptă pe furiş, dar pe gratis, cu 
privirile hămesite, din nurii drăceşti ai indiferentei Valentina. 

O urăsc pe Violla şi îmi promit că va fi ultima pe care o 
aliniez la coada plutonului de execuție. Mă simt prost, fără 
precedent, în vecinătatea Valdenei, un măgar mare ce nu mai 
încape în pielea sa bronzată ce îi dă aerul unui mascul 
plesnind de prea mult sine şi dorind să-şi iasă din pielea 
de...în cea de prinţ. 

Am promis, pe cuvântul meu de fost...şi actual senator, să 
pun punct aici problemelor ţării... Mai am un singur of mare şi 
un ofişor mai mic: educaţia şi justiția în raportul stat-cetăţean. 
De fapt şi una şi alta reflectă oare grija față de om? Dintre 
nevoile individului, grija statului faţă de cetăţenii săi este un 
deziderat esenţial. Oare cetăţeanului român 1 se dă atenția 
cuvenită de către statul român? El are mari datorii restante față 
de noi, de zeci de ani, pe care ar trebui să le ia în serios! 

Atunci când are de primit de la cetățean, statul este o ființă 
vie care are zeci de mâini întinse, picioare de dat şi aparat de 
represiune.Când este vorba de a-şi face datoria faţă de cetăţenii 
săi, devine o moluscă gelatinoasă ce îşi schimbă forma, un zid 
opac pe care eventual găseşti o inscripţie: Loc de dat cu capul. 
Ori ţi se oferă frânghia şi săpunul. Dacă considerăm că ne-am 
născut cu toţii cetăţeni şi stat după optzeci şi nouă şi ştergem 
greşeli şi neputințe, constatăm cu îngrijorare că Măria Sa 
Statul, prin pârghiile sale, nu îşi ia deloc rolul în serios . 

În primul rând, orice om trebuie să mănânce, pentru 
aceasta el trebuie să presteze o muncă cât de cât utilă. După 
cincisprezece ani şi după alți cincizeci, învăţământul primar şi 
liceal a scos generaţii care, dacă nu îşi continuă studiile...Ca şi 
cum toți aceşti tineri ar fi copii de regi care aşteaptă să devină 
majori şi să intre în posesia averilor, iar până atunci pierd 
vremea prin şcoli, învățând de toate şi nimic concret pentru a-i 
ajuta să trăiască. 

Prea târziu...pentru bărbatul care mi-a ucis 


sufletul într-o joi... revenit să-mi tulbure festinul dat în 
cinstea libertății mele. Momentul a fost bine ales... noi doi 
ştiind perfect să ne alegem clipele de chin... şi de iertare... 

Produs al şcolii româneşti, Veturia s-a apucat să îmi 


coase nasturele pe care tot ea mi l-a smuls în grabă. Merita să 
o vedeţi cu câtă artă mi l-a smuls şi cu câtă măiestrie ştie să 
mânuiască acul. Comedia feminină a început cu identificarea 
lui în trusa de urgenţă. Zis şi făcut, neputând fi confundat cu o 
jucărie erotică, totuşi...în mâna unei tinere bine educate 
punerea aţei în ac poate constitui o scenă dintr-un film erotic. 

În aceste condiţii operaţia de cusut trebuie scoasă urgent 
din orele de pregătire practică pentru viaţă, care bănuiesc că 
oricum nu se mai fac. Şi uite aşa, articolele de îmbrăcăminte 
au devenit, alături de alte produse, obiecte de unică folosinţă... 
la români. După ce speli un obiect o singură dată, mai bine n- 
ai face-o, oricum, curat sau murdar, poți să-l arunci. Se 
descoase, se destramă, se întinde, nasturii sunt doar aninați şi 
atunci chiar că nu mai contează...nimic. 

De gătit, operaţie atât de murdară ce ne coboară la un nivel 
subuman, nu este nevoie, de aceea sunt bărbaţi cu bani ca să-i 
cheltuiască cu femei flămânde, în restaurante luxoase. Băieții, 
vrând-nevrând, nevoia îl învață pe om, mai încearcă câte o 
rețetă... Bine fac, că-i aşteaptă vremuri grele...când vor ajunge 
în supa cu boi şi ăla mic va plânge de foame, cineva va trebui 
să-l hrănească ! 

Dacă facem bilanțul învățământului preuniversitar, 
rămânem cu limba maternă, una sau două limbi de circulație 
internațională de care, fără îndoială, avem nevoie. Apoi vin 
restul materiilor, matematica nu o mai socotesc, fiindcă este 
temelia pregătirii şcolare, încă vreo zece... plus surogatul 
de...jocuri pe calculator, numit pompos informatică. Anii trec 
şi, aruncați în lumea mare, tinerii realizează că şcoala de azi, 
amețindu-i cu un amalgam de informații, i-a păcălit, 
nepregătindu-i pentru viața... care este din ce în ce mai grea.. 

Debusolați şi şocați de întâlnirea cu greul, ei încep să se 
tânguie...că nu au nici un viitor într-o societatea ce nu le oferă 
nimic. Nu le oferă... în schimbul a ce? Care este oferta către 
societate a unui tânăr care a făcut un liceu de cultură generală? 
Şi de aici, nevoia de a face toţi o facultate, două, cinci... 

Cele două industrii care merg la noi sunt industria 
impozitului şi, undeva pe ultimul loc, dar tot industrie, 
învăţământul universitar. Dar nimic despre el ! Îmi ajunge să o 
privesc pe Violeta, proaspăt absolventă a două facultăţi făcute 
în paralel numai ea ştie cum, dar totuşi absolventă ce speră să 
i se răsplătească serviciile pe care mi le face acum, cu un post 
bine plătit, de secretărică mică-mică, ştiind ea cum să 
crească ! 

Mă opresc la timp pentru că este fată de treabă şi deşteaptă, 
cunoaşte mai multe limbi de circulație internațională, zău că 
merită! Pot să stea în cap mii de gospodine ce şi-au îngropat 
diploma în borcanul cu zacuscă din ardei copţi şi decojiţi cu 
migală, dacă nu vorbesc mai multe limbi şi nu sunt tinere ! 
Atunci să stea unde le este locul...la coşul de gunoi al istoriei! 

Apropo...de limbi străine.Vi se pare normal ca într-o vizită 
oficială şeful statului să se adreseze asistenţei în limba engleză 
şi nu în limba statului pe care îl reprezintă? Unii veţi spune nu 
şi atunci veţi fi catalogaţi naționaliști, alții veţi spune da şi veți 
fi etichetaţi ca fiind fără suflet şi dornici de a parveni. 

Mă întorc la Viorela, fata cu nume de floare, ce încă mai 
aşteaptă ca eu, Sava Sandorian, puţin picat în cap, judecând 
după expresia feţei sale, să iau o decizie în privinţa ei. Adică, 
pe bună dreptate i se pare normal, dacă tot ne-am dezbrăcat şi 
dacă tot lenevim aici în piscină, ca în bancul cu Ion şi Mărie, 
totuşi...să se întâmple ceva...orice... doar schimbare să fie! 
Ce voi mai fi aşteptând? 

Comandă specială...mă va primi într-o cutie legată 


cu o fundiță roz. Voi zâmbi, am învăţat să o fac 
mecanic... bărbatului întors şi gândului că se va bucura 
de mine... atât de târziu, ca de o penelopă... pierdută... 

Ma repet, dacă eu senatorul Sava Santorian, fost Tripa, 


aş scrie o carte, ca să intru şi eu în lumea bună călare pe un cal 
alb, aş numi-o: Europa şi fiii ei de cățea. Apoi, dacă aş avea 
succes, aş mai scrie una, amenințând cu o inundație editorială, 
uşor didactică şi pedagogică, deşi alegător şi alergător pe 
urmele alfabetului feminin, nu sunt nici dascăl şi nici om de 
cultură, lucrare pe care aş putea-o numi într-un stil 
suprarealist: Cultura şi scuipatul. 

Nu o dată, mergând pe stradă, auzi în jurul tău, vis-a-vis de 
vreun grețos care scuipă, Ce să-i faci, dacă nu are cultură? De 
parcă ar avea ceva una cu alta! Scuipatul are legătură doar cu 
educația şi cu legea. Dacă ar fi educați copiii mici, când, unde 
şi de cine trebuie, în loc să fie îndopați cu lucruri prea grele 
pentru căpşorul lor, atunci viaţa noastră a tuturor nu ar fi atât 
de urâtă în afara căminului ce ne protejează cât de cât. 

Dacă omul a scăpat needucat şi a ajuns la o vârstă la care 
poate să discearnă binele de rău, atunci ar trebui să intervină 
legea, care să-l pedepsească exemplar, pentru că urmările unui 
asemenea gest însemna îmbolnăvirea cu TBC, atunci când 
scuipătorul este infectat, chiar a cel puţin şapte cetățeni, după 
cum spun statisticile. Victimele îşi plătesc scump vinovăția de 
a se fi aflat într-un anume loc la o oră nepotrivită. Fără 
îndoială că locul criminalului voluntar ori involuntar este după 
gratii. Dar cum vreţi să ne păstrăm întâietatea pe lista 
chemaţilor la Dumnezeu pe motive de boli? 

Când cetățeanul ştiutor ori necunoscător de legi face, din 
varii motive, ceva care lezează interesele statului, el va fi 
judecat, ca la carte, cu ocaua mare. Este ilustru cazul ţăranului 
care a făcut şapte ani de închisoare pentru o coșarcă de 
porumb furat de la stat. Neinspiratul, dacă fura de la vreun 

vecin de ar fi scăpat neprins şi nepedepsit.. Seria exemplelor 
poate continua umplând paginile mai multor cărți ... 

Când este vorba de un furt, o crimă, un viol, fapte suferite 
de un cetățean oarecare, atunci relele comise sunt măsurate cu 
ocaua mică şi dintr-o dată justiţia devine mai blândă, căutând 
motive în sertăraşele pshihologice ale legii; criminalul a suferit 
o traumă în copilărie, violatorul a fost provocat de ţinuta 
violatei. Aşa i-a trebuit văcuţei, dacă stătea acasă nu i S-ar fi 
întâmplat nimic rău! Şi-a căutat-o singură, cu lumânarea! 

Victima a fost de vină că a umblat noaptea pe stradă având 
asupra ei bani, haine scumpe şi bijuterii. O alta a stat în casa 
nepăzită de un bodyguard vigilent sau fără sistem de alarmă. 
Criminalul nu avea loc de muncă, avea trei copii care cereau 
mâncare şi...tot aşa. Oameni suntem şi cu toţii suntem supuşi 
greşelii, iar membrana care desparte normalul de anormal este 
atât de subțire şi atât de uşor de străbătut! 

Da, suntem cu toții aduşi la limita răbdării şi cei vinovați 
şi cei chemaţi sau nechemaţi să judece... Suferim cu toții de pe 
urma vieţii agitate. Nu voi pronunţa cuvântul stres fiindcă este 
prea burghez şi noi chiar nu ştim în ce orânduire trăim şi ce 
suntem; comunişti în fapte şi capitalişti în gândire? 

Pe orice treaptă ne-am afla se vede clar un lucru; se doreşte 
îndobitocirea noastră prin mijloace subtile, cu armele noastre 
şi acasă la noi, stând comod în fotoliu. Sunt dispus să le cer 
scuze pentru acest cuvânt...tinerilor. Cei copți sunt mai puţin 
expuşi, deşi te poţi strica oricând! Dar copiii cum se pot apăra 
de violenţa care treptat intră în viaţa lor, începând cu desenele 
animate, continuând cu emisiunile de divertisment ce respiră şi 
ele violență şi indecenţă şi terminând cu ştirile odioase? 
Aceasta este hrana spirituală pe care o primim la orice oră, 
otrăvită şi ea ca mâncarea cea de toate zilele. Nu contează câte 
mizerii mănânci, dacă vezi ceea ce îţi pofteşte... inima! 

Fără întrebări şi regrete... doar ființa mea lipsită 


de contur... şi el, vânătorul de himere care... s-a ales... cu 
atât de puţin, încât îmi trezeşte compasiunea. Fără învinşi 
sau învingători... doar un nou început... 

Am plecat în grabă lăsând party-ul surpriză, pe care i l- 
am făcut cadou de ziua ei Valettei, în toiul focului de artificii, 
un cadou special. Am dispărut spre mirarea prietenilor ei, mici 
sugative agitate, asemeni unor musculițe de oţet. Turma 
aceasta amorfă mă plictisea de moarte cu guiţatul său filozofic 
şi nătâng...despre viaţa din care ea nu înţelegea decât că aduce 
cu o fiestă în care lăcustele-musafiri consumă tot, iar în urma 
lor rămâne... .vraişte. 

Ştiam că va veni ziua în care mă va apuca amocul, când 
nimeni şi nimic nu mă va opri să-mi înfăptuiesc o dorință 
veche, păstrată cu grijă într-un ungher al minţii greu accesibil. 
Imitându-i exprimarea cu floricele, i-am spus lui Chiţi 
Nemiratul că plec din Bucureşti pe timp nelimitat, lăsându-i în 
uzufruct viager acea parte a existenţei de care vreau să scap. 
Renunţ la ea fără regrete şi o depun în mâinile sale, care încă o 
dată sunt de nepreţuit, ca într-o bancă de vieţi abandonate... 

Nedumerit... Chiţi a dat dezaprobator din cap certându-mă, 
în felul lui caraghios, pentru haosul din viața mea şi...visător 
fiind îşi făcea griji pentru Vladimira, pe care şi-o închipuia ca 
pe un pui de rață dezorientat. Dar nu-mi pasă de Vanina, este 
tânără şi chiar mâine, întreprinzătoare cum este, va găsi un alt 
dobitoc, poate unul normal, ce-i va face o curte agreabilă şi 
seara se va termina firesc...Ea îşi va relua ascensiunea de târfă 
cățărătoare, exact din punctul...de suspans . 

Chiţi este din ce în ce mai greu de împăcat şi mă amenință 
cu o grevă generală. Dar je men fiche! de el şi de restul 
universului, căruia i-ar da prin minte să se interpună între mine 
şi ea ! Va fi cel mai lung drum făcut, dar, cu toată nerăbdarea 
de-a dreptul adolescentină, mă voi strădui să ajung întreg şi 
nevătămat...Mă bucur încă o dată pentru mine norocosul şi, 
amânându-mi toate grijile, îmi dau seama cât de simplu va 
deveni totul din clipa în care îmi voi cere... spăşit... iertare... 

Mă poticnesc în faţa acestui cuvânt, care nu face parte din 
vocabularul meu nu prea ortodox, dar nu cad în capcană, aşa 
cum şi-ar dori Societatea Babetelor În Derivă, ce vor să mă 
atragă în cursa ultimei legi nescrise a nefericirii. Scot limba la 
ele ca un puşti obraznic şi le promit că voi face față clipei 
chiar în ciuda lor. Contez şi pe ajutorul Savianei. Haide, Sava, 
că ai tupeu! îmi spun bucuros ca un căţel ce dă din coadă 
fericit atunci când stăpâna l-a iertat pentru vreo poznă. 

Sunt la jumătatea drumului şi nu dau încă semne de 
plictiseală. Acest lucru înseamnă în codul S$.B.D.P., adică Sava 
Bate Din Palme, că îmi doresc din toată ființa mea să ajung. 
Oare de ce sunt Băile Herculane atât de departe, acum când eu 
sunt atât de grăbit? Când am plecat de acasă şi de la Saviana, 
convins că nu mă voi mai întoarce, doream ca distanța dintre 
cele două oraşe să existe doar în mintea mea... 

Primesc un mesaj pe care îl citesc distrat. Este de la 
Ortansa. Nu am vrut să mă gândesc la ea tocmai acum, dar 
cuvintele pe care a simțit nevoia să mi le trimită mi-au adus în 
memorie Parisul, cu toate bucuriile sale şi, necondiţionat, a 
apărut şi chipul ei.Un mesaj siropos, care îi seamănă întru 
totul, ca o lavă ce ţâşneşte fierbinte şi dulce din toată fiinţa ei 
şi îi acoperă pe cei din jur. 

Te aştept...te iubesc... Vin înspre mine valurile albe şi 
înspăimântătoare ... Unde eşti, puiule? Mă bufneşte râsul, îmi 
închipui valurile uriaşe ale oceanului planetar ce iscate anume 
pentru ea vor să o înghită. Să aibă Ortansa gânduri sinucigaşe? 
Îi răspund rapid, acum că sunt dispus să fiu fericit şi să îi cer 
iertare Savianei, cu un mesaj la fel de laconic. Și eu, dar eşti 
atât de departe... Apoi îmi vine în minte Agatha...Oare de ce 
tocmai acum? Plecați, muieri ochioase şi afurisite ce 
sunteți!Plutonul cu doamne în sens filozofic, din care încercaţi 
să scăpaţi, vă aşteaptă pe linia de tragere!... 

O zi banală râde cu pietricele noroioase de el... de 


mine, cea care fără ezitare am ales între suflet şi trup... pe 
bărbatul care a sfăşiat cu artă armonia unei zile. Uimit 
şi... nefericit el regretă perfecțiunea... gestului său... 

Mai am de parcurs un sfert din drumul pe care mi l-am 


propus să-l fac contracronometru. Dar, suprapus celui căruia 
nu i-am putut refuza chemarea, unul minus şi altul plus, îmi 
dau, în general, o stare de bine care mă face să-mi acord un 
armistițiu. Uşurat că am reuşit să scap la kilometrul trei sute 
treisprezece... de... Ortansa şi la kilometrul patru sute 
cincizeci...de Agatha, gonesc ca un nebun, forțându-mi 
norocul pe şoseaua cu dureri de cap pentru fiecare cetățean 
ce nu are de ales. 

Îmi simt corpul amorţit cum începe să protesteze parcă 
zbierând ca să audă şi patrula rutieră zilnică şi să mă 
amendeze...pentru depăşirea liniei de rezistenţei fizică. Îl 
admonestez, tot pe un ton înalt că, dacă va fi cazul, îl voi lăsa 
aici în maşină ca pe un obiect nefolositor. Se sperie şi nu se 
mai plânge de epuizare... În casa aceasta, numită Sava 
Sandorian, va conduce întotdeauna spiritul, chiar dacă locatarii 
ei vor declara câte greve vor dori, lăsând-o fără supuşi... 

Nu pot să pronunt numele aceleia spre care alerg, dar 
acesta mi se poate citi pe buze... Îmi este dor...şi de cireşul din 
curtea părintească ningând în aprilie cu flori albe ce-mi 
produceau amețeli, când intens le urmăream zborul. Mi-e dor 
de toți, dar mai ales de ea, de cea pe care am dorit să o uit 
alergând bezmetic către... atâtea femei. Am uitat de ele şi de 
numărul lor, simple umbre fără nume şi...epuizat... ajungând 
la finele alfabetului, pot de acum... în sfârşit... respira. 

Discretule, cuceritorule de femei! mă apostrofez confuz. 
Poate râd de mine, nicidecum de ele, de cele ce în mintea mea 
nu sunt decât nişte biete creaturi care au contat doar ca număr, 
femei în căutare de bani, putere, funcţii, sex. Nota bene! Unele 
chiar sunt dispuse să-şi ţeasă povestea de iubire în jurul tău, un 
rău necesar şi istoric, o idilă rozacee care le-ar face să se 
simtă mai puţin vinovate pentru ... păcatul săvârşit. 

Doamnelor, în sens filozofic, îmi pare nespus de rău că ați 
dat tocmai peste mine, un bărbat năucitor şi greu de pus în 
ecuaţia iubirii! Am avut dreptul să vă aleg şi apoi să vă clasifice 
cu neruşinarea masculului plin de sine. A fost o perioadă din 
viața mea în care am preferat prostituatele de lux. Doamnele 
acestea nu-ţi fac filosofia iubirii, îţi iau banii şi nu ţi se vâră cu 
de-a sila în suflet, suflet pe care domniile voastre aţi fi vrut să- 
l călcaţi în picioare. Acum alerg disperat înspre... altceva. 

Poate că v-aş fi făcut hatârul acesta, dacă el ar fi fost la 
mine, dar l-am lăsat în sat, atunci când am plecat fugind... de 
Saviana. În sfârşit, Sava, ai reuşit să-i pronunţi numele şi să 
recunoşti că, dacă goneşti ca un nebun în Mercedesul tău cu 
femei furate, o faci în speranţa că vei intra în primul copac, pe 
care îl vei face praf la kilometrul patru sute optzeci şi de acolo 
vei merge pe jos... timp în care vei încerca să te aduni şi să-ți 
evaluezi şansele de iertare, ale tale...ale ei. 

Din când în când te uiţi cu coada ochiului să-ţi alegi 
copacul, dar până să iei decizia el a dispărut de mult. Nu mai 
ştii nimic despre Saviana... de câţiva ani buni, poate s-a 
recăsătorit, poate s-a împlinit devenind frumoasă şi tu cauţi o 
fantomă fără forme care îți va trezi din nou mila...Poate a 
murit resemnată că nu ai putut-o iubi, din imposibilitate sau 
orgoliu. Poate umblă nălucă, năucită de romanele citite şi 
răscitite, în căutarea marii iubiri, o iubire nemuritoare care ar 
putea-o scoate din banalitatea în care plecarea ta intempestivă 
a aruncat-o... 

Și totuşi... Sava, îţi continui cursa nebună, refuzând să 
crezi că ea nu te mai aşteaptă... Ţi-o închipui nu oricum, ci cu 
toate scrierile aşezate cuviincios pe un rug ce arde cu o flacără 
imensă şi distrugătoare. Apoi...o vezi buimăcită, dar vie şi 
hotărâtă să-şi trăiască realitatea alături de...tine, fără sprijinul 
atât de fragil al poveştilor... din cărți. 

Bărbatul pe care l-am lăsat zâmbind să-mi ucidă 


sufletul într-o joi s-a reîntors mulțumindu-mi.... în felul 
său...pentru unicul festin din care ne-am exclus 
amândoi... neştiind să dăm preţuire clipei... 


- Sfârşit- 

De acelaşi autor: 


„Iubire, sunt un obiect nezburător ” 
Editura Gutinul, Baia Mare, 1993 (proză scurtă ). 


„Alergând prin sine ” 
Editura Printek, Cluj-Napoca, 1996 ( o sumă de proze ) 


„Cui îi place şcoala? ” 
Editura Odeon, Bucureşti, 1997 ( meditații pe o temă dată ) 


„Billclintonienii ” 
Editura Eminescu, Bucureşti, 1999 ( cartea cu pagini libere ) 


„Bărbatul care mi-a ucis sufletul într-o joi” 
Editura Dacia, Bucureşti, 2005 


Cărţi pentru adulți şi alți copii: 
„Aventurile lui Nu-Motanul la curtea zmeului Ca- 
Fe-Mini ” 
Editura Scripta, Bucureşti, 1994 ( poveste ) 


„Nu-Motanul şi zmeul Pager ” 
Editura Scripta, Bucureşti, 1995 ( poveste) 


„Nu-Motanul şi Zmeul-Semafor-Roşu-Galben- 
Verde ” 
Editura Clusium, Cluj-Napoca, 1998 (poveste) 


In curs de apariţie: 


„Nu-Motanul şi fiul ” (poveste) 

